
Unu 


Întreaga ei viaţă Katie McDonald fusese 
avertizată: pisici mai puţin curioase decât ea nu 


depăşeau două din cele nouă vieţi ce le erau date. 
Alăturând această trăsătură particulară de 
caracter la renumitele ei erori de judecată, era 
clar că într-o zi o s-o pățească. 

Astăzi părea să fie acea zi când, în cele din 
urmă, profeția avea să devină realitate. 

Nu că n-ar fi meritat să se afle în această 
încurcătură. Merita. Doar că întotdeauna Katie 
gândise că atunci când îi va sosi ceasul, va 
descinde ca dintr-o mare izbucnire încărcată de 
glorie, viaţa stingându-i-se lent, ca ultima pâlpâire 
a flăcării unei lumânări, în timp ce va păşi cu curaj 
acolo unde nimeni nu mai fusese vreodată, 
sacrificându-şi viaţa pentru cauză. 

Aparent, această scenă culminantă nu-i venea 
din cărţi. Părea mai curând o consecinţă a faptului 
că tocmai îşi jucase ultima mână într-un joc ieftin 
de poker pe dezbrăcate. 

Goală ca o gaiţă sătulă, Katie se scufundă mai 
adânc în cadă, întrebându-se distrată dacă cineva 
ar putea muri din cauza şederii îndelungate în apă 
călduţă cu multă spumă. Conchise că doar înecul - 
în mod corespunzător, poetic, datorită situaţiei - 
ar putea rezolva această dilemă. Excluse totuşi şi 
această variantă, întrucât nu era dispusă să-şi ude 
părul. 

Işi privea degetul mare de la picior pe care şi-l 
prinsese singură în interiorul robinetului căzii, cu 
vreo jumătate de oră în urmă, pentru moment sau 
pentru eternitate. Aproape că uitase complet de 


când înţepenise în acest fel. Ceea ce mai putea 
observa cu uşurinţă era că toate părţile corpului i 
se zbârciseră, astfel că doar prunele uscate mai 
puteau arăta aşa de bine. 

Chemându-şi puterea de concentrare care 
încet-încet se epuiza, mai făcu o încercare pentru 
a elibera încăpăţânata creatură. Dar când nici 
aceasta nu merse mai bine decât celelalte, îşi miji 
ochii, scrâşni din dinţi şi, cu cea mai pură 
disperare, smuci încă odată cu toată puterea. 
Degeaba însă. Durerea o cuprinse până la gleznă, 
iar degetul său umflat refuză să se clintească. 

Sprijinindu-se pe spate, înfrântă şi înfuriată la 
culme, Katie murmură cu dezgust un „La naiba” 
plin de năduf. Întrucât constată că îi făcuse bine, 
mai spuse o dată, dar cu satisfacţie şi sentiment, 
în plus, ca o nouă măsură, lovi cu putere apa cu 
palma. Un jet ca de duş o lovi drept în faţă. 

Strângându-şi gura închisă, aruncă o 
adevărată cascadă de fulgere din ochi, blestemând 
ziua în care văzuse reluarea acestei vechi 
tâmpenii. Evident, atunci râsese de ridicola 
premisă. Acum însă nu mai râdea. 

Avusese o zi grea şi, de aceea, se hotărâse ca, 
înainte de cină, să-şi ofere o baie fierbinte. Se 
întinsese pe spate în cadă şi se relaxase, 
bucurându-se de apa aburindă, de spuma 
luxuriantă şi de aroma subtilă a noii sări de baie 
Apus de primăvară, împrăştiată din belşug în apă. 
Şi tocmai atunci făcu fatala greşeală. E oare 


posibil cu adevărat, se întrebă ea rânjind, să-ţi 
prinzi degetul într-un robinet? 

Acum nu se mai întreba şi nici nu mai zâmbea. 
Nu numai că fusese posibil, dar şansa ca aceasta 
să se întâmple era aceeaşi cu şansa ca Erma 
Bombeck să-şi dezvăluie vârsta sau greutatea, ori 
să facă confidenţe despre lucrurile verzi care-i 
creşteau în frigider. Şi dovada cea mai evidentă 
era că degetul lui Katie continua să fie prins în 
robinet, mai strâns chiar decât dresurile de pe o 
balerină obeză. 

— N-are niciun rost, gemu ea disperată, şi se 
cufundă mai adânc în disperare. Ajutor, strigă 
pentru a nu ştiu câta oară, încordându-se să-şi 
facă vocea auzită dincolo de geamul înalt al băii. 
Ajutor, ajutor, ajutor! repetă ea cu încăpățânare şi 
speranţă. Nu mă aude nimeni? 

— Doamnă, eu te aud, dar unde naiba eşti? 
Când vocea masculină, profundă, pătrunse în baie, 
Katie scoase un țipăt ascuţit. Inainte de a se gândi 
că, de fapt, oricine ar fi fost, se afla în afara casei 
şi dedesubtul geamului băii, se scufundă mai 
adânc în cadă, încercând frenetic şi inutil să se 
acopere. In fine, realiză că el n-ar fi putut s-o vadă 
mai mult decât ar fi putut ea însăşi să-l vadă. 

— Te simţi bine? întrebă el. 

— Minunat, ţipă ea, scuipând spumă. Minunat. 
Cu inima zbătându-i-se agitat, ea se încruntă spre 
fereastră. Liniştea îi spunea că probabil şi el se 
încrunta. 


— Hmm, doamnă! Vocea plină, bubuitoare, 
pătrunsă în baie, reuşi s-o facă să se simtă şi mai 
expusă. 

— Da? 

— Tu erai cea care striga după ajutor, nu-i 
aşa? 

— Eu, oh... înghiţi ea, bănuind spre ce se 
îndreaptă, dar neştiind cum să evite. Da, admise, 
deprimată. Eu eram. 

— Ei bine, te pot ajuta cu ceva? 

Katie îşi încrucişă degetele, ascultând atentă. 

— Ai putea să-mi spui că eşti vecina şi că ai 
răcit rău la piept! 

— Poftim? 

Ea  suspină, resemnată, în faţa acestei 
realităţi. Chiar înainte de a-i mai adresa vreo altă 
întrebare, Katie îşi dădu seama că o astfel de voce 
nu putea fi decât a cuiva cu o intimă cunoaştere a 
toaletelor pentru bărbaţi, a umbrelor de la ore 
mici şi a antrenamentelor pentru forţă. 

— Nu contează. Mă tem că mi-ar fi de folos un 
pic de ajutor aici, în baie. 

—  Cere-l, spuse el. Vocea lui avea o 
senzualitate care o tenta să-l asocieze cu miezul 
nopţii, cearşafuri de satin, o cutie cu îngheţată de 
ciocolată şi o singură linguriţă. Se înfioră la 
imboldul erotic stârnit de acea imagine. 

Evident, se instalase demenţa. Trebuia să iasă 
din baie. Repede. Şi pentru asta nu era nimic de 
făcut decât s-o termine odată. 


— E într-adevăr cam prostesc, începu ea pe un 
ton de „Tii-nu-cumva-oi-fi-chiar eu”, dar cred că m- 
am prins aici. 

— Prins? 

Inflexiunea pe care el reuşise s-o imprime 
acelui cuvânt, îi spulberă definitiv speranţa că ar 
mai putea scăpa din această încurcătură cu 
demnitatea intactă. Se  încruntă la degetul 
necooperant. 

— Aş spune că „prins” rezumă îndeajuns totul. 

— Prins cum, exact? 

Ea nu putea admite. Pur şi simplu nu putea. 
Poate, peste douăzeci de ani, ar fi posibil să 
privească înapoi râzând. Dar acum îi era peste 
putinţă să născocească o soluţie demnă de a 
reprezenta o opţiune cât de cât atractivă. 

— Uite. Nu vreau să abuzez, dar n-ai putea da 
un telefon pentru mine? Prietena mea ar veni 
imediat să mă ajute. Şi ţăcăni numărul de telefon 
al lui Rachel. 

— Ăsta-i un prefix din Liberty, nu? Liberty e în 
cealaltă parte a oraşului, cam la o oră de mers. Mi 
se pare o prostie să aştepţi atât, din moment ce eu 
sunt chiar aici şi, pe deasupra, gata să te ajut. 

Avea dreptate, iar simţul său practic avea 
darul să-i facă şi mai ridicolă situaţia. Dar în ciuda 
opiniei şi a condiţiilor concrete în care se afla, 
Katie era o persoană precaută. În fond, ea nici 
măcar nu ştia numele tipului cu care conversa 
prin fereastra băii, nu ştia dacă-i era vecin sau, 


pur şi simplu, un oarecare ce se furişase prin 
curtea din spate a casei în intenţia de a da o 
spargere. De aceea, se gândi să-l lase în casa ei 
doar pentru că el avea o voce de tipul „întinde-mă- 
şi-fă-mi-ceva”, nu însemna că ea dorea să se 
întindă şi să-l lase. 

Şi de unde până unde asta, Katherine 
McDonald? se întrebă ea cu dezgust. Faptul că 
măcar se gândise la acele lucruri, fie şi în treacăt, 
exprima pe deplin ameţeala stării sale de spirit. 

— Ti-ar fi, poate, mai uşor dacă m-aş 
prezenta? întrebă el înrăutăţind, fără intenţie, şi 
mai mult lucrurile, prin sensibilitatea cu care îi 
înţelegea îndoielile. Sunt unul din noii tăi vecini, 
Matthew Spencer. Am aflat că locuinţa aceasta a 
fost de vânzare şi că cineva s-a mutat în ea, dar, 
întrucât n-am fost în oraş până ieri, nu am avut 
ocazia să vin să te văd pentru a-ţi ura bun sosit în 
vecinătatea mea. 

Katie îşi privi corpul ud. Părea inevitabil ca el 
s-o vadă curând. Sau măcar o mare parte din ea. 
Sigur, şi el greşea. Dar nimic nu putea uşura 
situaţia. 

— Hei, mai eşti aici, cu mine? Ca şi cum ea ar 
fi putut pleca undeva! Se încruntă spre piciorul 
suspendat de robinet care se asemăna tot mai 
mult cu un cârnat dintr-o măcelărie. Dacă ar fi 
putut scoate dopul pentru a se scurge apa, ar fi 
făcut-o cu bucurie. Dar trebuia să aibă în vedere 
degetul ce părea ataşat în mod special de piciorul 


ei. Murmură o înjurătură în surdină. 

— Îmi pare rău, n-am înţeles. 

Ea lăsă să-i scape un suspin fatalist. 

— Am spus nu te îngrijora. N-am plecat 
nicăieri, îmi pare bine să te cunosc, Matthew. Eu 
sunt Katie McDonald şi, odată, când toată 
povestea asta va fi o amintire, voi fi foarte 
bucuroasă că ai venit să mă salvezi. 

— Îmi pare bine de cunoştinţă, Katie. Acum cu 
ce te-aş putea ajuta? 

Ea făcu o ultimă încercare să ocolească ceea 
ce părea din ce în ce inevitabil. 

— Nu cumva există, întâmplător, o doamnă 
Spencer pe aici, pe undeva? 

— N-avem o doamnă Spencer, spuse o voce 
nouă, evident de băiat. Sunt doar eu cu tata. 

Doar eu cu tata, reflectă Katie, gândindu-se la 
argumentele posibile pentru acest scenariu. Acum 
erau doi la unu şi, deci, putea să-şi ia adio de la 
varianta unei camaraderii cu o femeie. 

— Îmi pare rău, Katie, adăugă Matthew. Se 
pare că eşti prinsă cu Joey şi cu mine. 

Ea oftă. 

— O să mă prefac că n-am auzit. 

El râse. Ecoul era la fel de senzual şi 
provocator ca şi vocea lui. 

— N-ai vrea să-mi spui exact care-i problema? 
întrebă el. Imaginaţia mea face tot felul de 
acrobaţii, încercând să ghicească. Şi, apoi, încep 
să mă simt ridicol stând aici de vorbă cu o 


fereastră. 

El n-ar putea înţelege semnificaţia cuvântului 
„Tidicol”, se gândi Katie. Şi dacă ar fi putut ignora 
faptul că pielea sa semăna din ce în ce mai mult 
cu una de elefant ud, poate ar fi insistat ca el s-o 
sune pe Rachel, înainte de a descoperi ce 
înseamnă cu adevărat ridicol. Dar ea voia să 
scape. De preferat înaintea unei noi apariţii a 
cometei Halley. 

Îşi clătină capul a renunțare, acceptând că n- 
are încotro şi trebuie să se predea. La naiba cu 
moartea înaintea dezonoarei. Nu era momentul să 
caute calul de dar la dinţi. 

— Hai să ne închipuim că imaginaţia ta are 
simţul umorului, spuse ea,  înghiţindu-şi 
amărăciunea mândriei înfrânte. Eu mi l-am 
pierdut acum două ore. 

Îi convenea sau nu, Katie trebui să-i acorde 
încredere lui Matthew. Şi apoi, el nu râsese când i- 
a spus povestea cu degetul prins în robinet. Cel 
puţin nu într-atât, încât să-l audă. Mai mult chiar, 
el îşi asumase o sarcină. 

Aşa că îi spuse în care loc din garaj se afla 
cheia de rezervă a casei, după care Matthew intră 
în casă. 

Când el ciocăni la uşa băii, ce mai rămăsese 
din apa căzii, încă mai gâlgâia în canalul de 
scurgere. 

— Cum merge, tot mai lâncezeşti acolo? 

— Observ că ai o ciudată abilitate în vorbire, 


spuse ea. 

— Îmi pare rău. 

Ea sesiză ironia din vocea lui Matthew, dar nu 
l-ar fi putut învinovăţi pentru asta. 

— Presupun că ar fi o şansă ca această uşă să 
poată fi descuiată, nu? 

Katie suspină adânc încercând să ridice toată 
spuma pe care o putea aduna şi chibzuind unde ar 
fi mai bine s-o clădească. 

— Ar fi prea uşor, nu? 

— Hei, nu transpira. Ador provocările. Stai 
liniştită. Mă întorc într-o clipă cu trusa de scule. 
Joey, ce-ar fi să stai aici şi să-i ţii doamnei 
companie? 

Joey tăcu. Apoi, liniştind-o, o delectă cu 
povestea unui puşti de cinci ani despre vitejia 
tatălui său ce atingea proporţii uriaşe. Tocmai 
începuse un sondaj profund în legătură cu 
prinderea degetului ei în robinet, când Matthew 
se întoarse, salvând-o de echivalentul inchiziţiei 
spaniole. 

— Aşa, spuse Matthew vesel. O să deşurubez 
mânerul uşii şi-o să deschid imediat. 

— Nu te îngrijora, Katie, adăugă Joey, cu 
încurajări entuziaste. Tatăl meu este un adevărat 
meseriaş. Aşa-i, tată? 

De cealaltă parte a uşii Matthew îşi drese 
glasul. Tare. Pentru prima dată, după câteva ore, 
Katie simţi că-i vine să râdă. 

— Şi are şi toate sculele potrivite. Aşa-i, tată? 


Dresul glasului se transformă încet într-o tuse 
din toată inima. Ea nu se mai putu stăpâni, 
izbucnind în râs. Toate sculele potrivite, mda? Se 
aşeză la loc în cadă în timp ce ecoul senzual şi 
dulce al melodiei Handy Man a lui James Taylor îi 
răsuna în minte. 

Câteva minute mai târziu, mânerul uşii de la 
baie căzu pe pardoseală. 

— Merge, spuse Matthew. Care-i situaţia, 
Katie? Eşti pregătită să-ţi îmbogăţeşti compania? 

Ea privi disperată la baia goală în care n- 
avusese încă timp să agaţe o perdea pentru duş, 
spre prosoapele la care nu putea ajunge şi, în cele 
din urmă, la halatul de baie atârnat şi mai 
departe, pe uşă. 

— Sunt gata să primesc provocarea, dar nu 
pariez că o să câştig. 

Katie făcu o verificare rapidă a prosopului în 
care-şi înfăşurase cu grijă partea de jos a trupului, 
a braţelor strategic încrucişate peste sâni şi a 
băşicuţelor ce se spărgeau rapid cu care îşi 
învelise ceea ce considera a fi mai vulnerabil decât 
alte zone critice. S-ar zice că era pregătită, pe cât 
posibil. 

Îşi aminti că Matthew era tată. Mai mult chiar, 
idolatrizarea evidentă din vocea lui Joey era un 
indiciu că era un tată bun. Şi, din câte ştia, un tată 
bun n-ar încerca o aiureală în faţa propriului copil. 
Chiar dacă avea la îndemână toate sculele 
potrivite. 


— Halatul meu e pe uşă, spuse ea. Crezi că ai 
putea să mi-l arunci, cumva? 

— Absolut, replică el lejer, de parcă nu era la 
fel de clar pentru amândoi că ea era goală puşcă. 

Uşor de zis, greu de făcut. Uşa băii se 
întredeschise. Din reflex, Katie se scufundă cât 
mai putu în cadă, urmărind cum o mână mare, 
bronzată, cu degete puternice se strecura 
înăuntru, bâjbâind după halat. Dar, fie că uşa era 
prea lată, fie că braţul era prea scurt, nu reuşea. 

— Nu prea îl ating. 

— Oare de ce nu mă surprinde asta? 

— Ce-ar fi dacă...? 

Vocea fabuloasă a lui Matthew se opri în 
mijlocul întrebării când Joey - ea presupunea că e 
Joey - intră repede şi pe neaşteptate s-o salveze. 
Strecurându-se prin deschizătura îngustă a uşii, 
băieţelul se grăbi înăuntru. 

— Bună, spuse el, ruşinat, când o văzu în cadă. 

Simţindu-se la fel de expusă ca un pui într-o 
oală cu sos, Katie îşi smulse un zâmbet îndurerat, 
flutură două degete într-un salut ce se voia amical, 
rugându-se să fie invizibilă. 

În tricoul său cu croiala de Kansas City Royals 
(Echipa de baseball a oraşului Kansas), Joey arăta 
ca întruchiparea cea mai vie a beneficiarului 
tuturor reţetelor de hrană. Obrajii lui roz- 
trandafirii ardeau, părul său drept şi blond ca 
mătasea de porumb strălucea în lumină, ochii 
căprui jucau curioşi, iar picioruşele sale bine 


clădite suportau cu uşurinţă o centrală electrică 
de putere nelimitată. Zâmbetul ruşinat al lui Joey 
păli spre încruntare când privirea îi alunecă 
dinspre piept spre zona cu multă spumă şi, în 
final, la degetul cel mare al piciorului. 

— Am crezut că glumeşti. Am crezut că 
glumeşte, tată! ţipă el spre uşa băii. Dar nu 
glumeşte. Şi-a prins, într-adevăr, degetul în 
robinet. 

Punându-şi mânuţele în creştet, Joey se uită 
încruntat spre Katie, de parcă ea ar fi stabilit 
recordul Guiness pentru prostie. 

— Tatăl tău nu ţi-a spus niciodată să nu-ţi bagi 
degetul în robinet? 

O duru să fie certată de un băieţel de cinci ani, 
dar suportă ca un soldat. 

— Joey, nu ţi-am spus că nu-i politicos să pui 
atâtea întrebări? îl luă din scurt Matthew. 

— Dar, tată... 

— Destul, băiete. Ne aflăm aici ca să o ajutăm 
pe doamna, nu ca să o asasinăm cu întrebări! 
Ajungi la halatul ei? 

Cu o mică săritură şi o şmecherie de care 
Katie se amuză, Joey reuşi să scoată halatul de pe 
cârlig. 

— L-am luat. 

— Fă loc, plicticosule. Acum dă halatul 
doamnei şi vino aici până şi-l îmbracă. 

Ruşinat, din nou, după ce Katie îl lăudă şi-i 
mulţumi, Joey se grăbi spre uşă. 


Chiar şi pentru o favoare aşa de mică, Katie 
mulţumi cerului că o înzestrase cu un gust atât de 
puternic pentru halatele de prosop grele şi lungi 
până la pământ. Se răsuci în bumbacul moale şi 
roşu şi scoase un suspin de uşurare care-i fu însă 
tăiat scurt când îl auzi pe Joey chicotind de 
cealaltă parte a uşii, încredinţându-l pe tatăl său 
că 

„Are băşicuţe de spumă pe burtă”. 

Katie îşi dădu ochii peste cap. Ce mai 
rămăsese din buna ei dispoziţie se spărgea 
precum pomenitele băşicuţe, când şi-l imagina pe 
eroul ei, „Hank cel de fier”, privind-o spre burtică. 

Dacă Matthew ar fi spus ceva sau dacă ar fi 
făcut o cât de mică aluzie, atunci când a pronunţat 
„Acum eşti îmbrăcată decent?”, Katie s-ar fi pus 
pe mârâit. 

— Acum eşti îmbrăcată decent? replică el, 
aşteptând cât o bătaie a pulsului şi adăugând apoi 
cu îngrijorare: E vreun câine acolo? 

Ea numără până la zece. 

— Niciun câine. Doar un temperament care a 
crescut până la proporţii bestiale. 

După o verificare rapidă pentru a vedea dacă 
toate părţile importante îi erau suficient de 
acoperite, Katie privi spre uşa băii, zicând: 

— Eşti invitatul meu. Intră, te rog. 

Decisese, de când îi auzise vocea prima oară, 
că ştie exact cum arată el. Arareori vocile se 
potrivesc cu feţele şi formele. Asta o pricepuse 


mai demult. 

Pe vremea când mai credea încă în asemenea 
nonsensuri cu iz romantic, avusese o 
monumentală decepţie din cauza unui disc-jockey, 
a cărui voce ridicase pulsul, închipuirile şi 
fanteziile sutelor de femei din zona ascultătoare a 
Kansas  Cityului. Dar când îl întâlnise pe 
respectivul, iluziile i se spulberaseră ca o pală de 
vânt. 

Katie se străduise din greu să şi-l imagineze 
pe Matthew Spencer ca pe un bărbat opus acelui 
disc-jockey: umerii lăsaţi, părul ţâşnindu-i din 
urechk şi nas şi cu virilitatea lui Marlboro-Man, 
cel cu picioarele arcuite de atâta călărit. 

Dar când, în cele din urmă, el deschise uşa şi 
pătrunse în baie, Katie constată că era departe cu 
mult de realitate. Viaţa nu era dreaptă. Matthew 
Spencer nu făcea parte din ploaia de meteori a 
domnului Midnight de la radio Kansas. 

Matthew Spencer era splendid. Nu mortal, 
perfect, de poster, splendid „de-să-mori după el”. 
Oh, nu. Era mult mai rău. O combinaţie instabilă 
de  „băiat-de-vis-ă-vis-şi-dat-dracului, de orice 
mamă-il-iubeşte”, care nu lasă nicio îndoială în 
legătură cu cine ai de-a face. Un tip care sfâşie 
inimi. Se vedea clar acest lucru din felul în care îşi 
purta părul de culoarea făinii. Un pic prea lung, 
un pic prea deranjat, stilul la întâmplare, care 
exprima fără dubii: Ceea ce vezi este ceea ce sunt 
şi oricum ţi s-ar părea ţie, mie-mi convine. 


Se vedea şi din ochii lui. Erau cafenii spre 
culoarea piperului şi sclipeau cu un amestec bine 
dozat de compasiune, umor şi... altceva. Katie 
simţi în el o anumită tristeţe, umbroasă şi 
întunecată, pe care ridurile formate de zâmbet în 
jurul ochilor să-i vii şi expresivi n-o puteau 
ascunde. 

Ca şi cum aceste trăsături nu erau de ajuns ca 
să-i ridice pulsul, mai era şi gura lui. Nu putea să 
fie dură şi cinică, fixată pe un zâmbet 
condescendent, dispreţuitor. Nu, era plină şi largă 
şi se împotrivea atât de politicos să se deschidă 
într-un zâmbet, încât efortul lui îi mângâia inima. 
Nasul îi fusese spart, era sigură de asta. Poate de 
mai multe ori, decise ea după o altă inspecţie. 
Ceea ce ar fi trebuit să-i dezavantajeze trăsăturile. 

Dar dimpotrivă, i le accentua şi i le distingea, 
punându-i în valoare nu numai o vulnerabilitate 
dureroasă, ci şi o împăcare care sugera că era în 
stare să poată transforma în ceva mai bun ceea ce 
primea de la viaţă. 

Cu toate aceste argumente care pledau pentru 
el, ar fi putut avea măcar decenţa de a nu avea 
corp frumos. Dar, ţi-ai găsit! Şi în privinţa asta, 
Matthew sfida previzibilul. Chiar şi sub tricoul 
ARMY cu mâneci scurte şi salopeta ciupită de acid 
şi cu nişte zone uzate periculos, Katie ghicea că 
nu are de-a face cu unul care lâncezeşte pe 
canapea. Umerii îi erau largi, muşchii pieptului 
tari, burta suptă. 


Sub toate acestea împreună scria „bărbat” în 
cel mai esenţial sens al cuvântului. Totul la el avea 
o înfăţişare vitală, folosită din greu, la fel de 
dezarmantă ca o grenadă de mână cu cuiul deja 
tras. Şi la fel de sexy ca păcatul veşnic iubitor. 

Pe scurt, Matthew era un bărbat periculos. 
Era aducător de necaz. Din nefericire, Katie era o 
femeie atrasă de necaz. Şi asta nu era bine. 

„O, te rog, Doamne, se rugă ea spre tavan, ia- 
mă de aici!” 


Doi 

Matthew era pregătit pentru drăgălăşenie. De 
fapt, situaţia ţipa energic „Drăgălăşenie!" încă din 
acel prim moment în care auzise strigătul disperat 
de ajutor. De atunci imaginaţia lui lucrase 
suplimentar încercând să şi-o înfăţişeze pe Katie 
McDonald, în cadă, goală puşcă şi neajutorată. 

Din fericire pentru amândoi, goliciunea nu era 
o problemă. Când, în sfârşit, Matthew păşise în 
baie, Katie reuşise să se înfăşoare în metrajul de 
material roşu al halatului şi în valuri de indignare. 

„Drăgălăşenia” nici nu începuse măcar s-o 
acopere. 

În loc de asta, îi veni în minte o remarcă plină 
de cuvintele: încântătoare, încăpăţânată, 
doritoare, ca să numim doar câteva. Răutăcioasă, 
sălbatică şi graţioasă, ca să numim altele. Şi udă. 
Cu siguranţă, udă, conchise el, forţându-se să-şi 
stăvilească un zâmbet de nepotolit. 


Ochii albaştri, scânteietori ca florile de nu-mă- 
uita, îl studiară de sus până jos. 

— Asul de fier, presupun? spuse ea complet 
impertinentă. 

El abandonă lupta şi-şi dădu frâu liber 
zâmbetului. Atingându-şi trusa de frunte, o salută 
elegant, zicându-i: 

— La dispoziţia dumneavoastră, doamnă! 

Apoi, observă degetul ei balansându-se din 
robinet şi-şi pierdu stăpânirea de sine. Se strădui 
din răsputeri să nu râdă. Chiar se strădui. Totuşi 
reuşi în cele din urmă să obţină maximumul. 
Acoperindu-şi gura cu mâna, disimulă râsul printr- 
o tuse. 

— Ar cam trebui să iei ceva împotriva tusei, îi 
spuse Katie cu atâta aroganță câtă îi mai permitea 
demnitatea pierdută. 

— Dar mi s-a oprit ceva mic în gât. 

Privirile li se încrucişară. A ei îl asigura că ştia 
prea bine că micuțul din gât era un râs, dar se 
străduia să-l ierte pentru asta. 

— Da, bine. Ea îşi aplecă capul spre deget. 
„Prins” pare să fie termenul cel mai potrivit 
pentru ce se vede aici. 

Lui Matthew îi era clar că o place. De altfel, 
hotărâse asta de când îi auzise vocea, un amestec 
incitant de moliciune felină şi sarcasm curajos. lar 
acum, că aruncase o privire asupra întregului 
ansamblu, el era sigur de genul lui Katie. Ea era 
Kathleen Turner drăguţa, Lucille Ball înfricoşata şi 


reuşise chiar să stăpânească o situaţie la fel de 
ridicolă cu aceea a echilibratei Diane Sawyer. 

Nu era deci de mirare că toată această 
combinaţie specială de caracteristici ce i se 
amestecase în cap nu-i permitea lui Matthew să 
ştie ce să creadă despre ea. De altfel, cum ar 
putea să-şi facă cineva o părere despre o femeie 
care-şi băgase, de bunăvoie, degetul mare de la un 
picior într-un robinet? 

Şi, apoi, mai avea şi acel mic talent viclean de 
I face să râdă. Trebuia să recunoască cinstit că, în 
ultimii ani, nu prea avusese motive să râdă şi, de 
aceea, mai analizase încă modul în care Katie 
reuşise să scoată din el atâtea senzaţii în aşa de 
puţin timp. Tocmai atunci, ea mai veni cu ceva: 

— Deci ce părere ai Asule? întrebă ea. Există 
vreo speranţă? 

El se sprijini de uşa deschisă şi scotoci prin 
trusă. Când dăduse buzna în baie, el purta în chip 
sportiv un fierăstrău şi o privire dementă, setoasă 
de sânge. 

— O nimica toată. 

Katie suspină teatral. 

— Ei, bine. Pe deasupra, mai eşti şi comic. 

El râse aşezându-se pe marginea căzii. 

— Să vedem, spuse el, începând o examinare 
blândă a degetului prins în robinet. 

— O să-l scoatem de aici într-o secundă. 

Intr-o asemenea situaţie, o secundă echivala 
cu o oră de rugăminţi, înduplecări, ungeri şi mii 


de blesteme spre degetul ei umflat. 

Joey, răbdător ca o piersică ce se coace la 
soare, se aşezase pe comoda din faţă. Urmărind 
evenimentele, el oferea sugestii originale şi uneori 
mature despre cum l-ar scoate el pe „blestematul 
ăla mic” de-acolo. 

Din fericire, Matthew întrezărise o soluţie cu 
puţin înainte de a fi necesar să recurgă la 
fierăstrău sau, spre dezamăgirea sinceră a lui 
Joey, la dinamită. Un pic de ulei de baie cald 
schimbă total cursul lucrurilor. 

Matthew n-o acuza pe Katie că ar fi o 
năzuroasă. Degetul ei era rănit, mândria învineţită 
şi, după cum chiar ea mărturisea, partea dreaptă a 
corpului îi intrase în hibernare cu totul. 

— Nu te mai agita, o îndemnă el blând, în timp 
ce o ridica, bombănitoare şi ciufulită, din cadă. 
Până ce nu-ți revine circulaţia normală în picior, n- 
o să fii în stare nici să stai în picioare, darmite 
mergi. 

Apoi el se opinti s-o ducă în braţe în timp ce ea 
se înfăşură în halat şi se plângea cât e de 
neajutorată. 

— Oh, eşti cam mare, nu? spuse el. 

De fapt, Katie nu era mare deloc. Era subţire 
ca o salcie şi uşoară ca raza lunii, dar el simţise că 
replica aceasta îi oferea ei şansa să-şi concentreze 
furia spre altceva. Şi nu-l dezamăgi. Ea mimă un 
rânjet sâcâitor. Situaţia cerea o tachinare, iar el o 
urzea îndatoritor, deşi sâcâiala era o altă activitate 


în care nu se mai angajase demult cu o femeie. 

Asta declanşa mai multe întrebări legate de 
cum reuşea ea, oare, să descopere în el atâtea 
talente pe care şi le uitase. Matthew o ridică mai 
aproape de pieptul său în timp ce ieşea din baie. 
Deşi ea nu era grea, era lungă şi se sprijinea cu 
stângăcie. 

— Şi acum, încotro, Katie? o întrebă privind 
într-o parte şi în alta a holului. 

— Debara. 

Nici Scarlet O'Hara n-ar fi putut da replica cu 
o disperare mai dramatică. Rhett Butler n-ar fi 
răspuns cu un zâmbet mai potlogar. 

— Cred că am putea face mai mult de-atât. 

Nu era o casă mare. Planul apartamentului era 
simplu. El găsi dormitorul, cu instinctul sigur al 
unuia care construise mai mult decât case 
modeste de periferie. O aşeză cu blândeţe, după 
care îi potrivi două perne sub cap. Joey se 
cocoţase deja în pat, îşi proptise bărbia în palmă şi 
privea cu interes. 

— Aşa, spuse Matthew, încercând să facă 
lumină asupra faptului că, oricum ar fi luat-o, erau 
doi străini împărtăşind o intimitate neobişnuită. Te 
simţi mai bine? 

Ea încercă să-şi mişte piciorul, apoi se strădui 
să-şi ascundă o grimasă care dovedea ce efort îi 
cerea acea mişcare. 

— Dacă m-aş fi simţit mai bine, îţi garantez că 
n-ai fi fost în stare să mă suporţi. 


Această mândrie plină de hotărâre născu în el 
o răscolitoare compasiune. lar când halatul sucit 
dezveli o coapsă albă şi netedă, emoția bruscă din 
partea de jos a trupului său îl trânti la perete. 
Exact acela a fost momentul în care Matthew 
admise că ar putea avea o problemă. 

Deşi hotărâse să le ignore, reacţiile pe care 
credea că le sugrumase când o găsise în cadă îl 
nefăcară de ceafă şi-l scuturară până le acordă 
atenţie. 

Iniţial îi fusese uşor s-o eticheteze ca 
„neîndemânatică” şi „delicată” şi chiar să-şi 
definească Interesul ca pe o curiozitate obişnuită, 
cuplată cu nevoia de alinare comică. Dar îi era din 
ce în ce mai dificil să recunoască ce simţise cu ea 
în braţe 

— Toată acea căldură feminină ascunsă şi acea 
indignare delicată - sau cum arăta, întinsă pe pat, 
cu părul răvăşit şi ochii albaştri, strălucitori. 

Şi cum mirosea... Aroma ei îl vrăjise de când 
descuiase uşa de la baie. Trifoi, decise în cele din 
urmă. Katie mirosea a trifoi dulce şi a ploaie de 
primăvară, un parfum proaspăt ca gura ei şi 
vibrant ca soarele. Era o combinaţie ciudată care 
îl atrăsese de la început, aşa cum dulciurile îl 
atrăgeau pe Joey. 

Joey era un băieţel. Matthew era însă un 
bărbat. La cei treizeci şi cinci de ani, ştia cum să- 
şi domine instinctele primare. Hotărât să facă 
tocmai acest lucru, el se aşeză relaxat pe pat şi 


începu să-i maseze piciorul cu indiferenţă, ca să-i 
activeze circulaţia sângelui. 

Cel puţin, începuse indiferent. Dar sfârşi cu 
totul altfel. 

E un picior splendid, se gândea el în timp ce-l 
masa încet dar profund. Lung, elegant, neted... 
cum, de altfel, era ea toată. Era foarte plăcut s-o 
atingi. Uşoară, degajată şi... cam greu pentru... 
obiectivitatea lui. 

În decurs de câteva minute, frecţia sa 
terapeutică se transformă pe nesimţite într-un 
studiu manual al mătăsii şi simetriei. Şi al 
senzaţiilor. Nu-şi dădea seama cum se întâmplase, 
dar patru din cele cinci simţuri erau cu torpilele 
aprinse, iar al cincilea se fixase pe alarma roşie. 

Chiar ştiind că greşeşte, Matthew se lăsă prins 
de senzaţia pe care i-o dădea piciorul ei suplu, în 
timp ce-l frământa în sus şi-n jos, într-un ritm lent, 
constant. Radioul, prins pe acelaşi post cu vechi 
refrene pe care-l asculta şi el, de obicei, cânta în 
surdină,  înrăutăţind lucrurile şi mai mult. 
Versurile sugestive şi ritmul greu, fierbinte, al 
cântecului Light My Fire al lui The Doors, 
adăugau un alt tempo, o altă dimensiune, urmând 
fluxul şi refluxul mâinilor sale. 

Cumva, în mijlocul mesajului, muzica şi 
momentul îi strecurară, poruncitor, în minte, un 
alt cuvânt: desfrânat. Ce gust or avea buzele ei 
moi, desfăcute? se trezi întrebându-se, în timp ce 
privirea îi urma gândurile. 


El îi întâlni privirea, fermă şi totuşi uimită, şi 
atunci îşi dădu seama că şi ea simţea încordarea. 

Katie arăta atât vulnerabilă cât şi năucitor de 
conştientă că mătasea palidă a piciorului ei şi 
asprimea mâinilor lui făceau un contrast pe care-l 
contemplau amândoi. Că lunecarea lentă a 
palmelor lui peste pielea ei crea o senzaţie 
furnicătoare care ducea rapid la aprindere. 

Camera deveni foarte liniştită. Prea liniştită. 
Prea mică. Şi prea încordată. 

— Ei bine, spuse el, făcând un efort să 
risipească înţelegerea senzuală care se învolbura 
între ei. Te simţi mai bine? 

Evident, şi ea era marcată de acelaşi lucru. 
Părea că abia mai putea să respire, darmite să-i 
mai şi răspundă. El hotări să nu mai aştepte 
răspuns. Oricum faţa ei exprima tot ce-ar fi avut 
ea de spus. Biata de ea. Şi-ar fi pierdut cămaşa 
într-un joc de poker. Şi dacă el ar fi admis ca 
lucrurile să continue în acest fel, ar fi pierdut şi el 
ceva. 

Ignorând mesajul din ochii ei, cuvintele 
sufocante ale cântecului şi trădarea propriului 
corp, el îi acoperi piciorul cu halatul. 

Cu mare greutate, Matthew afişă un zâmbet 
frăţesc, o bătu uşor pe genunchi şi se ridică brusc 
de pe pat. 

— Ce părere ai, Joey? El se întoarse către 
favoritul numărul unu, dorindu-şi ca vocea să nu-i 
fi sunat atât de aspru. Ar fi mai bine s-o ştergem, 


dacă vrem să mai ajungem la primul serviciu. 

Nepăsător faţă de tensiune, Joey sări pe 
duşumea şi se îndreptă spre uşă, amintindu-şi că 
aveau bilete la meciul de baseball de la Royal. 

Zăbovind lângă pat, Matthew privi în jos, în 
ochii lui Katie, care erau prea strălucitori şi prea 
expresivi. Expresia lor îl tenta să rămână. Era o 
cantitate supărătoare de înţelegere, o înţelegere 
care, suspecta, el, o oglindea pe a lui. 

Pleacă de aici, îşi ordonă lui însuşi, ştiind că 
miza era mai mare decât momentul. Şi totuşi 
stătea, încercând să se convingă singur că ceea 
ce-l ţinea lângă ea, era grija. 

— Poţi să te descurci, nu-i aşa, Katie? 

Ea încuviinţă din cap şi reuşi un „Sigur 
zgrunţuros. 

Doar că ea nu se putea descurca, se gândi 
Matthew. Cel puţin nu în modul cum vedea el 
lucrurile. Ea greşea. El simţea asta cu fiecare 
respiraţie. Greşea ca un război nuclear. Era rău 
pentru el. Şi rău pentru Joey. Fii atent, Spencer, îşi 
spuse. Mesajul nu putea fi mai clar: Nu-ţi cumpăra 
bilet la cursa asta. Ar fi prea sălbatică, prea 
nesăbuită. El depinsese până acum prea mult de 
normalitate, pentru a-l tenta dezastrul unei 
călătorii de plăcere cu o femeie ca ea. 

El ştia toate astea. Şi-atunci, de ce mai stătea 
acolo, scormonind, ca să găsească mai multe 
motive de a nu se lăsa legat? Şi de ce era atât de 
tentat să flirteze cu căldura focului lui Katie 

McDonald? 

Ea nici măcar nu era genul lui. Femeia îşi 
prinsese degetul în robinet, ce naiba! Şi pe lângă 
asta, el ştia deja de cine are nevoie. Lisa. Lisa era 
drăguță, normală şi comodă. Se înțelegeau bine. 
Viitorul lui cu Joey depindea de cât era el de în 
stare să stea cu picioarele pe pământ. Lisa îi ţinea 
pe pământ. Nu ajunsese el atât de aproape de a-l 
păstra pe Joey de tot ca acum să-şi piardă 
cumpătul din cauza unui nenorocit de atac 
supraîncărcat hormonal. 

Convins că fusese din nou agăţat, îşi puse 
mâinile în şolduri şi acceptă că toate astea nu 
puteau duce nicăieri. 

— Ai de gând să te faci bine? întrebă el. 

Ea încercă un zâmbet jucăuş. 

— Sunt bine. Ei, Joey... mulţumesc că ai venit 
să mă salvezi. Şi ţie, Asule, adăugă ea cu ochii 
luptând să-şi regăsească sclipirea insolentă. Nici 
Hoinarul Singuratic, nici Tonto n-ar fi putut face o 
treabă mai bună. 

El fu atunci gata s-o întrebe ce părere are 
despre baseball. Şi-o imagina în jeanşi strâmţi, 
tricou şi-o cască de baseball, înjurând arbitrul şi 
crănţănind arahide în dinţi. Expresia ei însă îl opri 
să emită o invitaţie. Şi ea se lupta cu această 
atracţie. Era vizibil pe întreaga ei faţă. Din 
propriile-i motive, ea îl avertiza clar. 

Da, bine, deci erau doi care ştiau că, 
indiferent de cauza scânteilor care zburau între ei, 


distanţa era apa care le-ar fi stins. El nu-i 
cunoştea motivul pentru care dorea acel lucru. Îl 
ştia doar pe al lui, care-l îndemna spre uşă, gata 
să plece la un meci de baseball. 

li aruncă lui Katie un ultim zâmbet, plin de 
regret. 

— Ai grijă. Apoi o zbughi pe uşă. 

Spre un teritoriu mai sigur, mai sănătos. 

Două săptămâni mai târziu, când un soare 
călduţ de mai îi încălzea umerii goi şi spatele, 
Matthew nu se gândea în niciun caz, în acel 
moment, la vecina lui şi la cum testase ea 
continuu definiţia pe care el o dădea siguranţei şi 
sănătăţii. Se concentra spre fiul său. Mingea de 
baschet lovi uşa garajului. El o luă şi i-o azvârli 
înapoi lui Joey. 

— Ei, sportivule, frumoasă lovitură! Aproape 
ai nimerit marginea coşului, de data asta. Exersai 
în spatele meu şi nu-i spuneai bătrânului tău tată? 

— Oau, tată. Nici măcar nu m-am apropiat. 

— Ba da. Michael Jordan şi-ar spânzura 
norocul dacă te-ar putea vedea. 

Buzele lui Joey se ridicară comic dezvăluind 
golul unde fuseseră cei doi dinţi din faţă. 

Pieptul lui Matthew se umplu de dragoste. Îşi 
înăbuşi cu greu pornirea de a-l ridica pe Joey în 
braţe. Ştiind că Joey ar considera manifestarea de 
afecţiune nepotrivită cu comportamentul unui 
bărbat, el hotări să-i ciufulească părul. 

Mingea de baschet arăta ca o minge de plajă 


în mâinile bondocului de cinci ani. Şi, totuşi, el 
creştea, realiză Matthew. Ca irişii şi narcisele care 
înmugureau în straturile de flori de pe partea de 
sud a casei, Joey era mai înalt cu fiecare zi. El se 
schimba repede. Prea repede şi prea des fără ca 
tatăl lui să fie prezent la schimbări. Matthew 
pierdea multe lucruri. Prea multe lucruri. 

Luptând să împiedice ca acest simţ al pierderii 
să le strige amuzamentul, Matthew îşi impuse să- 
şi contabilizeze câştigurile, nu pierderile. Una 
peste alta, putea fi şi mai rău. După ce soţia lui 
murise şi părinţii ei solicitaseră şi obţinuseră 
custodia lui Joey, se gândise că n-o să-şi mai vadă 
fiul niciodată. Familia Handcock avea genul ăsta 
de putere. Stabilirea de vizite la fiecare sfârşit de 
săptămână fusese dureroasă, dar reprezentase 
mai mult decât nimic. Toate aveau să se schimbe, 
totuşi. Lupta să-şi îndeplinească acest ţel când îşi 
cumpărase casa cu trei ani în urmă. Era o 
vecinătate plăcută, străzi liniştite, iarba verde, un 
parc la câteva blocuri mai departe. Avea tot ce e 
necesar unui băiat pentru a creşte sănătos şi 
fericit. Curând. Foarte curând, îi promise în gând 
lui Joey. O să fii înapoi cu mine permanent. Înapoi, 
unde ţi-e locul. 

— Încearcă din nou, puştiule, spuse el, 
scuturându-se de realitatea crudă a trecutului şi 
concentrându-se pe viitor. De data asta o să dai un 
COŞ. 

El îşi ascunse un zâmbet în timp ce Joey, 


târându-şi picioarele, făcu câteva driblinguri 
entuziaste şi aruncă o privire decisă la cercul 
montat pe garaj. 

Încercarea nereuşită a lui Joey şi îndemnul 
„Trage! trecură pe deasupra capului lui Matthew, 
când un trăsnet puternic sparse liniştea leneşei 
amiezii. 

Întorcându-şi capul către curtea din spate, el 
îşi ciuli o ureche şi ascultă. Tot ce auzi fu 
prosteala lui Chabby Checker de la radioul din 
garaj. Dar ştia. 

— Oau, tată, ce-a fost asta? 

Matthew îşi propti mâinile în şolduri şi studie 
U aleeade sub picioare. 

— Îţi dau două încercări. 

Joey îşi  încordă faţa pistruiată într-o 
încruntare nedumerită. 

— Katie? 

— Ai ghicit. Ce crezi că şi-a mai prins de data 
asta? 

Joey, puştiul care devenise erou de când o 
salvaseră pe Katie de cada mâncătoare de degete, 
înşfăcă mingea de baschet strângându-şi-o sub 
braţ. 

— Hai să aflăm. Probabil are din nou nevoie de 
noi. 

De ce eu? întreba Matthew cerul în timp ce-l 
urma pe Joey prin curte. Se gândea tânjind la 
familia Brown. 

Până acum o lună, când se restabiliseră în 


Florida, cei doi vârstnici fuseseră vecinii săi din 
sud. 

Fuseseră vecini buni, liniştiţi şi paşnici. Îi era 
dor de ei. Îi lipseau undele prietenoase de dincolo 
de alee, prăjitura din ovăz şi stafide a Dorei şi 
zâmbetele ei materne. Îi era dor să-l vadă pe John 
hălăduind cu maşina de tuns iarba şi să-i asculte 
peste gardul viu poveştile pescăreşti... 

Ii lipsea normalitatea acestor Browni. 

Noua sa vecină n-ar considera normal dacă el 
s-ar furişa şi ar muşca-o de funduleţul ei obraznic. 

El nu avusese un moment de odihnă şi de 
relaxare de când Katie McDonald, dezastrul- 
umblător, se infiltrase în bloc. Nenorocirile ei îl 
ţinuseră mai ocupat decât un spiriduş de Crăciun 
şi pantalonii ei scurţi provocau zece feluri de 
dezastre pentru liniştea minţii lui. 

Femeia n-avea un dram de bun simţ 
sporovăind de zor cu capul ăla blond şi 
încăpățânat al ei. Nu auzise niciodată de cuvântul 
„limită” şi gândea sincer că indiferent ce era de 
făcut, ea era capabilă să facă. Ca în ziua când el o 
prinsese târând din garaj în casă o scară dublă de 
metal de cincisprezece picioare!. În orice caz, 
scara cântărea mai mult decât ea şi avea şi mai 
multă materie cenuşie, se gândise el arţăgos în 
timp ce-i urmărea strădania. În zece secunde 
deliberase. Îi luase alte zece s-o întindă pe uşa din 
dos şi să lupte să-i ia scara. Îi luase apoi tot restul 


11.1 picior 30,48 cm 


după-amiezii să-i curețe streaşina. 

Ea îl hrănise cu prăjituri de casă şi limonadă 
drept plată. El devorase prâjiturile şi se simţise 
vinovat să le compare favorabil cu ale Dorei. 

Ocaziile în care o salvase de ea însăşi de 

atunci erau prea numeroase ca să le mai ţină 
socoteala. Şi acum părea că el urma să joace din 
nou rolul salvatorului fără chef, când tot ce-şi 
dorea era să păstreze distanţa. 

Şi, totuşi, când intră la ea în garaj şi o zări, el 
simţi acea căldură specială pe care ea o aprindea 
şi o împrăştia în pieptul lui, ca razele soarelui de 
vară. Zâmbetul îi venea deja automat. 

— Nu te-am chemat, Spencer, spuse ea tăios 
când zări o parte a umbrei lui pe pardoseala 
garajului. Şi n-am nevoie de tine. Aşa încât poţi s-o 
ştergi înapoi în curtea ta şi să te distrezi. 

Aceste cuvinte ale doamnei se împrăştiară 
peste grinzile garajului. Il trata ca pe un zmeu de 
hârtie care se zdrobise în crengile unui copac. 

Avea unsoare pe nas, o cheie pentru piuliţă şi 
un aer războinic pe o faţă pe care el era 
nerăbdător s-o vadă mult mai des decât era 
prudent. 

El îşi încrucişă braţele pe piept şi se sprijini cu 
umărul de cadrul uşii. 

— De ce-am vrea noi să ne întoarcem, când 
aici locurile sunt aşa de ieftine şi spectacolul aşa 
de bun? 

Ea îi aruncă un zâmbet fals. Pentru Joey, unul 


autentic. 

— Joey, te rog trimite-l pe tatăl tău acasă. Tu 
poţi rămâne, dacă vrei. 

Joey îşi lungi gâtul ca s-o privească. 

— Ce faci, Katie? 

— Da, Katie, spuse Matthew. Ce faci? 

Ea răspunse zâmbetului lui satisfăcut cu un 
zâmbet prefăcut şi nemulţumit. 

— Instalez un zăvor la uşa garajului şi mă 
descurc minunat, mulţumesc. 

— Ah! în acest sens ai planificat şi dărâmarea 
scării în urma căreia ai eşuat la cincisprezece 
picioare deasupra unei pardoseli de beton. 

— Ai depărtat grinda aceea destul de bine, 
apropo de asta. 

Îl privi mânioasă. 

— Şi tu ai abilitatea răutăcioasă de a mă 
prinde în momentele cele mai proaste. Trebuie să- 
ţi mărturisesc că asta începe să mă deranjeze cu 
adevărat. 

Datorită nefericitei - sau fericitei - amplasări 
a ferestrei de la bucătărie, Matthew o prinsese şi 
în momentele cele mai bune. Dacă el pleca la 
şantier sau la birou înaintea ei, în cele mai multe 
dimineţi, adeseori sosea acasă seara, pe când ea 
ieşea. Prima dată când o văzu strecurându-se 
afară din micul ei automobil, el trebui să se uite de 
două ori ca să se asigure că e ea. Transformarea 
de la  Katie-Calamitatea la  Kate-Femeia- 
Profesionista nu era lipsită de fenomenal. 


Era ataşat în special de acel mic obiect aspru, 
care semăna cu o franzeluţă, în care uneori ea îşi 
strângea părul torturându-l, şi de taiorul gri, bine 
croit, pe care îl purta de regulă, când intra în rol 
de şefă de carieră. 

Calmă şi grandioasă, arăta ca dintr-o asociaţie 
de ucigaşi cu poşeta strânsă sub braţ şi cu tocurile 
ei înalte. Îi plăcea chiar mai mult totuşi cum arăta 
când îşi purta părul desfăcut şi când hainele îi 
erau lejere şi vaporoase. Avea picioare cu 
adevărat minunate şi nu-i era frică să şi le arate, 
printr-un şliţ adânc sau printr-o fustă scurtă. 

Acele viziuni despre persoana ei foarte 
feminină în esenţă erau totuşi trecătoare. Imediat 
ce ajungea acasă, ea dispărea şi reapărea în 
uniforma de timp liber: pantaloni scurţi şi tricouri 
lejere, la fel de strălucitoare şi de vesele ca florile 
pe care le plantase pe lângă casă. 

În restul serii îşi făcea de lucru prin curte, în 
aşteptarea nopţii, cu tot felul de treburi, de la 
grădinărit şi la schimbatul uleiului la refacerea 
firelor electrice, şi toate acestea îl înnebuneau. Pe 
scurt, ea devenise dezastrul umblător pe care 
ajunsese să-l cunoască şi să-l iubească... vorbind 
la figurat, bineînţeles. Dar n-ar fi fost niciodată 
vorba de dragoste. Şi nici de plăcere, îşi aminti el 
cu putere. Chiar din prima zi în care se 
întâlniseră, amândoi trăseseră linii pe care 
niciunul din ei nu intenţiona să le încalce. La un 
anumit nivel tacit, ei realizaseră că, indiferent de 


înălţimea voltajului ce se consuma între ei, 
„vecinătatea” era maximum de intimitate pe care 
o vor avea vreodată. De atunci, amândoi se 
străduiseră din greu să menţină această distanţă. 

El nu înţelesese încă pentru ce avea ea nevoie 
de acea distanţă, dar nu era pregătit s-o piardă 
din vedere pe-a lui. Joey, smucind nerăbdător de 
marginea destrămată a pantalonilor, îi aduse 
aminte constant şi binevenit: 

— O dăm jos, tată? 

— Nu ştiu, spuse el, considerând-o pe Katie 
drept o piesă de mobilă veche care ar putea sau 
poate n-ar putea deveni rentabilă într-o zi. Poate 
ar trebui, pur şi simplu, s-o lăsăm acolo sus. 
Măcar vom şti unde e. 

Ea îi aruncă o scurtă privire lui Joey, 
asigurându-se că nu poate să-i vadă mâna stângă, 
apoi fulgeră către Matthew o expresie a degetelor 
care era interpretată universal ca sugestie de a-şi 
lua atitudinea şi a şi-o pune acolo unde soarele nu 
luminează. El contracară cu o sprânceană ridicată 
şi cu propriul său semn pentru „Să-ţi fie ruşine”, 
ştiind în acest timp că zâmbetul său diminuase 
mult mustrarea. 

Nenumăratele tachinări simţite şi inofensive 
deveniseră un joc între ei. Katie era foarte 
pricepută la aşa ceva şi el îi aprecia entuziasmul 
cu care se juca. Ea îl ajuta să menţină distanţa şi, 
totuşi, să se şi bucure de prezenţa ei. El şi-ar fi 
dorit însă, să nu se bucure chiar atât. 


Tocmai atunci ea mârâi ceva printre dinţi şi 
cheia pentru piuliţe pe care o mânuia zăngăni cu 
putere pe pardoseala garajului. 

Matthew privi în jos la cheia care aterizase 
lângă picioarele lui, apoi se întoarse spre ea: 

— Presupun că-i un noroc pentru mine că nu 
ţinteşti prea bine. 

Ea îşi alungă de pe faţă o buclă rebelă, blondă 
ca floarea-soarelui şi-l privi nemilos. 

— Dacă te-aş fi ţintit pe tine, Spencer, n-ai mai 
fi stat aici vorbind despre asta. 

El surâse. 

— Devenim un pic nervoşi, nu-i aşa? 

— Devenim un pic prea pompoşi pentru blugii 
noştri, nu-i aşa? Îngâmfarea nu ţi se potriveşte, 
As. Hai s-o terminăm, da? 

El se desprinse de uşă şi păşi încet spre scara 
căzută. 

— Vrei să spui că ti-ar folosi un pic de ajutor? 

— Of, eşti îngrozitor de isteţ, dar asta nu-i o 
scuză să fii un mascul arogant. Ea zâmbi dulce. 
Mă ucide faptul că trebuie să întreb, dar n-ai 
putea fi atât de amabil să mă dai jos de aici? 

— Ei bine, dacă ai cerut-o atât de frumos, va fi 
plăcerea noastră, nu-i aşa, Joey? 

Joey chicoti. N-avea nici cea mai slabă noţiune 
despre ce se întâmpla între tatăl său şi Katie. El 
ştia doar că, orice ar fi fost, Katie îl făcea pe tatăl 
său să râdă. Asta îi era suficient. 

Era mai mult decât suficient pentru Katie. Mai 


mult decât suficient din ce, nu era prea sigură. Ea 
ştia doar că, dacă-l împiedica s-o ia în serios, 
atunci ei n-ar mai fi avut de-a face cu nonsensul 
acesta intens masculin-feminin care se furişa în ea 
cu insistenţă. Şi, dacă nu se înşela, se furişa şi în 
el. 

De fapt, ea nici nu înţelegea. Bărbaţii n-o 
luaseră niciodată în serios, aşa încât n-ar fi fost 
mare scofală să se adauge şi Matthew la turmă. 
Ea ştia ce vedeau bărbaţii la o primă privire - o 
blondă înaltă, subţire, cu picioare frumoase şi 
pieptul plin, dar prea nebunatică şi prea 
îndrăgostită ca să mai merite şi efortul celei de-a 
doua priviri. Un tip mersese până acolo încât o 
informase la plecare că prefera o femeie moale şi 
supusă, nu o „Dorothy-făcătoare-de-bine”, care era 
la fel de independentă ca un utilaj de extracţie a 
petrolului şi la fel de nebuneşte de curajoasă ca 
Mel Gibson în Arma mortală. Altul îi spusese că 
găsea ochii ei de un albastru electric greu de 
privit, nicidecum de suportat. 

Matthew părea să nu aibă astfel de probleme. 
De fiecare dată când li se întâlneau privirile, aerul 
se încălzea cu câteva grade. De fapt, toate 
reacţiile lui - reacţii pe care ea era sigură că el 
încerca să şi le reprime - erau diferite. 

De aceea ea trebuia să se distanţeze de el. De 
el şi de ochii lui sexy, castanii, de bronzul său, fără 
a mai menţiona zâmbetul tachinator ce insinua o 
seducţie pe care, bănuia ea, omul nici măcar nu 


era conştient că o sugerează. 

Nu ştia cât îşi putea păstra pretenţia de 
indiferenţă. Devenise din ce în ce mai dificil să 
joace rolul lui Nellie, vecina cea caraghioasă. Deşi, 
cinstit vorbind, ea nu trebuia să se străduiască 
prea tare pentru a perpetua această imagine. 
Lucrurile 

— Lucrurile ridicole - păreau că se întâmplă 
pur şi simplu de câte ori Matthew se apropia la o 
distanţă reţinută. i 

Şi „distanță” era cuvântul cheie, o ştia. In 
ultimii şapte din cei douăzeci şi opt de ani ai ei, 
distanța fusese singurul lucru pe care-l dorise de 
la un bărbat. Se apropiase prea tare odată, 
crezuse În cineva şi fusese rănită. Cine avea 
nevoie de aşa ceva? Nu merita. În special când 
ştia că pentru ea, implicarea cu orice bărbat n-ar 
fi fost decât pe termen scurt. 

Cu un bărbat ca Matthew, totuşi, distanța era 
un lucru din ce în ce mai greu de păstrat. 

Din fericire pentru ea, şi el lupta împotriva 
atracției, la fel de agresiv ca ea. În ultimele două 
săptămâni, Katie ghicise destul din caracterul lui, 
ca să ştie că era un bărbat bun, solid, pe care să te 
bizui. Ea era opusul solidităţii lui, îşi spunea, 
ultimul lucru de care ar fi avut el nevoie în viaţă. 
Atât de dragul lui cât şi al ei, nu se făcea să-l lase 
să vadă măsura efectului pe care îl avea asupra ei. 
În acest scop, ea nu-şi putea permite nicio 
slăbiciune. 


Katie privi cum Matthew repune scara sub ea 
şi o fixează. 

— Aşa, spuse ea. Presupun că iar îţi sunt 
datoare. 

— Poţi considera nota achitată pe deplin... 
începu el, apoi se opri, dregându-şi glasul în timp 
ce privirea i se plimba de-a lungul picioarelor ei... 
dacă vei cobori aici şi mă vei lăsa să termin treaba 
pe care am început-o. 

Dureros de conştientă de scurtimea şortului şi 
de faptul că el îi urmărea orice mişcare, ea se 
răsuci şi alunecă până când piciorul îi atinse 
vârful scării. 

— Trebuie să stai chiar acolo? întrebă ea, 
pufăind de indignare când el îşi plantă câte o 
mână de fiecare parte a scării, chiar sub ea. 

— Da, trebuie. Cu recordurile pe care le deţii, 
n-am încredere în tine la mai mult de trei picioare 
distanţă de pământ. 

Ea nu avea încredere în sine la trei inci de el, 
adică exact unde urma să aterizeze, dacă avea să 
coboare în cercul format de braţele lui. Braţele lui 
goale. Şi pieptul gol. Pieptul larg, bronzat şi sexy. 
O, doamne! Era evident, totuşi, din privirea lui, că 
n-avea de gând să se clintească. 

Bine, dacă el se putea descurca, putea şi ea. 

Incleştându-şi maxilarul, Katie îşi arătă fundul 
şi cobori treptele până o nimeri pe ultima. Aceea 
fu ucigaşă. Se împiedicase şi ar fi căzut pe podea 
dacă el n-ar fi prins-o. 


Mâna de pe braţul ei o ţinea ferm şi, totuşi, 
blând. Cea de pe şold se fixase strâns, jos, 
fierbinte şi intim. Când o răsuci spre el, privirea 
din ochii lui era pur şi simplu prea fierbinte pentru 
o după-amiază de mai. Ea simţi căldura până în 
vârfurile picioarelor, cu câteva ocolişuri dureroase 
de-a lungul drumului. 

Era o privire de iubire. Un adevărat pârjol 
care fusese o sugestie înăbuşitoare şi nu prea 
subtilă a tunetului nopţii, a fulgerului de vară şi a 
magiei pe care o pot crea doi oameni într-un pat. 

Deşi îi slăbi din strânsoare braţul, el continuă 
s-o ţină... un pic mai mult decât necesar, un pic 
mai aproape decât ar fi fost înţelept. 

— Eşti O.K? întrebă el în cele din urmă. 

— O.K? Nu, ea nu era O.K. Era totuşi hotărâtă 
să stingă arşiţa care sfârâia între ei. 

Mai degrabă şi-ar fi înghiţit cheia franceză, 
decât să admită că n-ar fi avut nevoie de o scară 
şubredă de care să se împiedice. Ar fi fost destul 
doar parfumul lui, soarele de primăvară şi 
transpiraţia din grădină. Privirea lui întunecoasă, 
umbrită ar fi fost suficientă. Şi încă ar fi, realiză ea 
când îl surprinse privindu-i gura, simțind atunci 
cum i se înmoaie genunchii. Nu numai că ar fi ci şi 
va fi, în curând, dacă nu va face ceva care să 
schimbe situaţia. 

— Cinstit, murmură ea trăgându-şi mâinile şi 
înfundându-şi-le în buzunarele  şortului. Voi, 
bărbaţii, sunteţi toţi la fel. Hormonii ăia masculini 


se ivesc imediat ce bănuiesc că o femeie e 
implicată, chiar fără voinţa ei. 

Prea târziu, după o căutătură spre mişcarea 
hainelor lui, realiză că starea lui fizică se potrivea 
cu alegerea verificată de analogii pe care o făcuse. 
Vechea glumă îi veni în minte înainte să şi-o poată 
reprima: Ai o lanternă în buzunar sau doar te 
bucuri că mă vezi? 

Împotrivindu-se unui râs isteric - era clar 
isteric, pentru că în mod sigur nu era nimic de râs 
aici - încercă să-şi explice remarca cu o replică 
frivolă. 

— Jos, băiete. Oh, Doamne! De ce nu-i pune 
cineva un căluş în gură? se rugă în sinea ei. 

Respirând adânc, îi întâlni ochii surâzători şi 
destinşi şi făcu pe indignata. Doar nu crezi că pot 
s-o ridic singură! 

Alta acum. 

Existau case şi pentru oameni ca ea, se gândi 
Katie. Îşi dori să fie chiar acum într-una din ele. O 
cameră cu vedere dincolo de cadrul ferestrei ar fi 
drăguță. Şi un bazin. Chiar i-ar plăcea un bazin. 

— Încă vorbim de zăvorul garajului? întrebă el 
zâmbindu-i cu o combinaţie enervantă de 
maliţiozitate şi inocenţă infantilă. 

Maliţiozitatea fu cea care o înfurie din nou. 

— Ei bine, doar nu vorbim despre... Vocea o 
asculta, dar ochii o trădară, scăpându-i din nou la 
acea umflătură a picioarelor...Lanterne, termină 
ea tăios şi-n aceeaşi clipă îşi dori să nu fi învăţat 


niciodată să vorbească. 

Dacă el n-ar fi încercat să-şi ascundă 
zâmbetul, poate că ea şi-ar fi ridicat singură cheia 
şi i-ar fi arătat cât de bine ştie să ochească. În 
acest sens era sigură că l-ar fi putut învăţa vreo 
două lucruri despre ce se întâmpla cu oamenii 
care se amuzau prea mult pe socoteala ei. 

— Oh, poţi s-o faci, e-n regulă, o tachină el. 
Citind sclipirea amenințătoare din ochii ei, el 
adăugă cu un ton de afaceri: Să ridici zăvorul 
garajului, despre asta e vorba. Doar că metodele 
tale mă fac puţin nervos. 

Metodele ei îl făceau pe el nervos? Deşi 
retragerea era scăparea laşului, supraviețuirea 
constituia totuşi prioritatea ei numărul unu. O să 
vadă ea mâine cum va scăpa de petliţa galbenă de 
laş. Astăzi trebuia să fugă rupând pământul, 
înainte de a se face mai tare de râs. 

— Doar din cauză că sunt aproape frântă şi 
pentru că am nevoie de ajutor să fac nişte 
limonadă, am să fiu de acord să termini tu treaba. 
Ce părere ai, Joey? se întoarse ea către băiat. 
Arăţi ca şi cum ai avea ceva muşchi. Suficient ca 
să storci sucul din câteva lămâi în timp ce tatăl 
tău îşi etalează aici fanteziile meşteşugăreşti. 

Joey îşi schimonosi comic faţa. 

— Credeam că limonada vine din cutie. 

Calmă, îi aruncă din nou lui Matthew o privire 
care sugera că neglijase, din păcate, educaţia 
fiului său. 


— Şi crezi că laptele se face în cutii de plastic, 
spuse ea, privind din nou la Joey. 

Obţinu chicotitul pe care-l aştepta. 

— Nu, caraghioaso. Laptele vine de la vaci. 

— Vaci? repetă ea, mimând surpriza în timp 
ce-i mâna pe Joey spre casă, departe de pielea 
aceea goală, departe de ochii aceia. Laptele vine 
de la vaci? Cred c-ar fi mai bine să mă înveţi. 

O oră mai târziu, Katie îşi dăduse seama că a 
stoarce câteva lămâi şi a-şi distrage atenţia cu 
Joey, nu rezolva problema. Nu trebuia să pună mai 
multă credibilitate în pretenţia ei că nu ar fi 
afectată de Matthew. Aşa încât, îi invită pe el şi pe 
fiul său la cină în acea seară. După toate, îşi 
spuse, îi era datoare lui Matthew pentru că îi 
terminase treaba la garaj. Pe lângă asta, aşa fac 
vecinii: se comportă ca vecinii. Joey, pe lângă 
faptul că era un băieţel delicios, se dovedea a fi o 
supapă excelentă. 

Amintindu-şi apoi, realiză că ar fi trebuit să-şi 
dea seama că nu poate conta după ora nouă pe un 
băieţel de cinci ani. După hamburgeri, el fugi 
afară să vâneze licurici. Dar, deşi se lupta la 
fiecare pas, nu-i putea ţine piept lui moş Ene. 

Iar ea, după o zi încărcată şi după jumătate de 
sticlă de vin, nu putu ţine piept stării pe care i-o 
creau bărbatul şi luna. 


Trei 
Noaptea era ca una din acelea de primăvară, 


specială, pe care Katie şi le amintea de acasă, de 
la fermă. Luna se înălţase sus, rotundă şi lucea 
galben-palidă. De la apus, gardul care însoțea linia 
de demarcaţie a proprietăţii, devenise viu, odată 
cu cadenţa liniştitoare a micilor creaturi de 
noapte. In fundal, radio Kansas cânta încontinuu, 
înăbuşitoare şi lente, versurile visătoare şi 
melodia Peaceful Easy Feeling a lui Eaglas se 
contopeau într-o armonie perfectă cu corul naturii. 

Terasa ei era destul de mare pentru a găzdui 
acolo, confortabil, o pereche de scaune de grădină 
tapiţate, un şezlong, grătarul şi o măsuţă rotundă, 
acoperită cu sticlă. Era o curticică de suburbie cât 
se putea de reuşită şi de aparte faţă de normal 
doar datorită atenţiei speciale pe care ea o dăduse 
plantelor cu flori. Azaleea era favorita ei, deşi 
geranium? ocupa un apropiat loc doi. Bogăția 
parfumurilor florale împodobea muzica leneşă 
care-i înconjura, atât pe cea naturală, cât şi pe cea 
făcută de om. 

Joey, strângând încă în pumnul mic cutia cu 
licurici, fâsâia dulce, copilăreşte, ghemuit pe 
şezlong. O pătură pe care ea o luase din dulapul 
cu lenjerie îl acoperea pe băieţel ocrotindu-l de 
răcoarea blândă a nopţii de mai. 

Matthew, mai relaxat decât îl văzuse vreodată, 
se tolănise stângaci în scaunul din faţa ei, cu un 


2 Plantă căţărătoare, cu flori roz sau roşii foarte 
frumoase, şi rădăcină astringentă, folosită în 
medicină. 


pahar de vin pe jumătate plin proptit leneş pe 
coapsă. 

Fusese tăcut în ultimele minute, adâncit în 
gânduri, cu capul dat pe spate, privind la stele. Ea 
credea că doarme. 

Trebuie să fi fost deja ora zece, şi ea ştia că 
asta se numea noapte, demult. Niciunul din ei nu 
părea să dorească ca această noapte să se 
sfârşească. Cumva, ea ar fi trebuit să imagineze o 
cale să facă tocmai asta. 

Dar se simţea prea bine cu el, prea comod şi 
prea obosită de joaca flăcărilor care continuau să 
izbucnească între ei. 

Ştia doar un singur mod sigur de a le stăvili. 

— Aşa, începu ea, cu prefăcută indiferenţă, 
doamna ta e foarte drăguță. 

li trebui un moment să reacționeze. Când, în 
sfârşit, o făcu, îşi însoţi răspunsul cu o uşoară 
înălţare a umerilor şi cu un gest de ridicare a 
paharului la buze. Reacţiile lui Katie de aici încolo 
nu erau deloc la fel de pasive ca ale lui. Zece feluri 
de  simţăminte  ricoşară prin ea odată cu 
menţionarea numelui femeii din viaţa lui Matthew. 
Niciunul din ei nu era binevoitor. Cu mare 
dificultate, ea reuşi să nu se zvârcolească în 
scaun. Inima ei însă se lansase într-un tango în 
timp ce se lupta cu o gelozie pentru care se ura. 

O văzuse pe bruneta minionă, sofisticată, 
venind de mai multe ori în ultimele două 
săptămâni. Fără ruşine, Katie o urmărise de la 


fereastra bucătăriei, în timp ce o limuzină 
silenţioasă oprea la Matthew şi femeia deschidea 
uşa casei ca şi cum ar fi avut tot dreptul să fie 
acolo. Era clar că avea acest drept, dacă era să te 
iei după salutările cu care o întâmpina Matthew. 
Zâmbetul lui sexy, mâna lui mare, aşezată posesiv 
pe spatele ei şi sărutul pe care-l dădea pe obrazul 
ei perfect sculptat, vorbeau despre familiaritate şi 
încredere. 

— Mi-ar plăcea s-o cunoşti odată, spuse el în 
cele din urmă, cu acea voce joasă, egală, care 
reuşea întotdeauna să-i tulbure simţurile. Cred că 
ti-ar plăcea. 

Ea nu credea deloc aşa ceva. 

— Sunt sigură că mi-ar plăcea. 

— Mi-e potrivită, adăugă el după o lungă 
tăcere şi cu un ton pe care ea se hotărâse să nu-l 
interpreteze ca pe o încercare de-a se convinge 
atât pe el însuşi, cât şi pe ea. Şi pentru Joey e 
potrivită. 

— Asta e bine. Bine, repetă ea şi mai prinse 
puteri cu un pic de vin. 

Urmări privirea întunecată a lui Matthew 
mutându-se de la cer spre fiul său adormit. 
Expresia lui se transformă dintr-o mulţumire 
leneşă într-o suferinţă intensă. Intr-o străfulgerare 
interioară, ea o recunoscu. Era o suferinţă fără 
speranţă, care măcina, o entitate vitală ce nu te 
lasă în pace. O purtase şi ea câţiva ani. Ceea ce nu 
ştia - şi deodată avea nevoie să ştie - era ce 


anume provoca această durere în Matthew. Suferi, 
rănită, pentru el şi nu-şi mai putu opri întrebarea, 
aşa cum nu se putea împiedica să respire. 

— Unde este mama lui Joey? Chiar când 
întreba, o parte din ea ştia deja răspunsul. _ 

Privirea lui i-o scrută pe a ei în întuneric. În 
clipa aceea suspendată ea fu sigură că el îi va 
spune să-şi vadă de treabă. In următoarea clipă 
însă, dori să sară din scaun, să-l cuprindă în braţe 
şi să-i înlăture durerea. Doar că ştia din 
experienţă că n-ar fi putut fi aşa simplu. 

— A fost incredibil de grosolan, spuse ea 
repede. Îmi pare rău, Matthew. Nu e treaba mea. 
N-ar fi trebuit să te întreb. 

— E-n regulă, spuse el în timp ce se întinse să 
mai toarne vin pentru amândoi. Carol a murit 
chiar înainte de prima aniversare a lui Joey. 
Cancer, adăugă el simplu, sprijinindu-se din nou şi 
contemplându-şi paharul. 

Ea îşi închise ochii şi se blestemă pentru lipsa 
de tact. 

— Îmi pare rău, spuse din nou într-un târziu. 
Să fi spus mai mult ar fi însemnat să minimalizeze 
regretul pe care-l simţea pentru suferinţa lui. 

— Da, tuturor ne-a părut rău. Era o femeie 
foarte deosebită. 

— Şi ai iubit-o foarte mult. 

El îşi ridică paharul şi luă o înghiţitură. 

— Da. 

Ea îi urmări mişcarea gâtului şi se condamnă 


pentru că deschisese o rană care, evident, era încă 
într-un proces de vindecare. 

— Pierderea ei m-a cam sfâşiat. 

Katie ştia totul despre ce înseamnă a pierde. 
Odată, pierduse şi ea pe cineva. O pierdere pe 
care ar fi putut-o evita. O suferinţă pe care 
niciunul n-ar fi trebuit s-o aibă. Vocea şoptită a lui 
Matthew o readuse în prezent şi, deodată, ea îşi 
dădu seama că poate nu era suficient de puternică 
să suporte ceea ce el era gata să-i spună. 

— Mi-am pierdut înţelegerea aproape pentru 
orice de atunci... afară de o sticlă de whisky. 
Serviciul a fost primul care s-a dus. 

Din conversațiile lor din curte şi din pasiunea 
lui de a repara tot ce considera că nu e ea în stare 
să repare, înţelegea că el avea propria afacere în 
construcţii. Construia în special locuinţe pentru 
oameni cu venituri mici, îi spusese cu o umbră de 
mândrie aproape imperceptibilă în ton. Din când 
în când mai obținea un contract mai mare de la 
câte un individ obosit de blocuri de apartamente 
proprietate şi dorea o casă originală, bine dotată. 
Matthew avea de lucru pentru oameni şi ţinea 
registrele fără datorii. Fu surprinsă să afle că 
situaţia nu fusese întotdeauna aceeaşi. 

Ceea ce spuse el în continuare o surprinse 
chiar mai mult, dar lumină profunzimea chinului 
pe care-l simţea. 

— Şi apoi l-am pierdut şi pe Joey. 

Propriul ei oftat, pe care-l scăpase prea 


evident, se suprapuse peste al lui. 

— Şi apoi am pierdut-o şi pe Carrie. Era un 
ecou nu prea îndepărtat, încrucişându-se pentru 
moment cu al lui. Cu mare efort, ea îşi alungă 
propriile amintiri, continuă să tacă şi să asculte. 

— Părinţii lui Carol au solicitat custodia şi au 
obținut-o. 

Durerea pe care o simţi atât pentru el cât şi 
pentru Joey îi umplu pieptul şi apoi ochii. Urmări 
printre lacrimi puternica încleştare a maxilarelor 
lui. 

În lumina lunii, în tăcere, ea ştiu momentul în 
care el îi zări lacrimile. 

— Nu-i aşa de rău cum pare, Katie. Socrii mei, 
familia Handcock, sunt drăguţi. La început, da, n- 
au fost de acord când Carol şi cu mine ne-am 
îndrăgostit unul de celălalt. Eu sunt clar un 
muncitor din clasa de mijloc. Ei sunt bogătaşi din 
societatea cea mai înaltă. Dar văzând cât de mult 
o iubeam, au procedat corect şi ne-au acceptat 
căsătoria. Au văzut, după ce-am pierdut-o, că ceea 
ce-mi făceau atât mie cât şi lui Joey, nu era bine. 

— Dar să ţi-l ia? 

— Era singurul şi cel mai bun lucru pe care-l 
puteau face, o întrerupse el blând. Felul cum 
acţionam eu pe vremea aceea nu prea lăsa mult de 
ales curţii, aşa încât cererea lor a fost acceptată. 
Iniţial am înţeles greu că ei o făcuseră din 
dragoste şi pentru binele lui Joey. 

Aşa se explica de ce ea îl vedea pe Joey acasă 


doar la sfârşitul săptămânii. Nu însemna că-i place 
asta. 

— Un băiat trebuie să fie cu tatăl său, spuse 
ea. 

Vehemenţa declaraţiei îi aduse un zâmbet. 

—  Potoleşte-te, Katie. Va fi. Mi-a trebuit 
aproape un an să mă trezesc şi să admit că beţia 
aceea nu era un răspuns. Mi-au trebuit alţi doi să- 
mi refac afacerea. Când am reuşit, socrii erau aici, 
gata să admită drepturi de vizitare mai puţin 
restrictive. Au fost foarte generoşi, dacă luăm în 
considerare că aveau asemenea putere şi relaţii 
încât dacă voiau, puteau să se asigure că nu l-aş 
mai fi văzut niciodată pe Joey. Dar n-au făcut-o. Au 
fost răbdători, chiar dacă severi, făcându-mă să 
înţeleg că dacă-mi refac viaţa şi îi asigur lui Joey o 
situaţie de familie stabilă şi sigură, vor fi de acord 
să mi-l înapoieze. 

— Şi care-i problema? întrebă ea, puţin iritată 
încă. Este evident pentru oricine că-ţi iubeşti 
copilul. Eşti prea sănătos şi prea stăpân pe tine ca 
să fii un băutor-problemă. Afacerea e din nou 
prosperă. 

Katie se opri, exasperată, chiar ofensată, ca şi 
cum el ar fi făcut o alegere. O alegere ea nu 
făcuse niciodată. El s-ar fi putut însă lupta mai 
serios. 

— Şi ce mai vor? 

Tăcerea lui îi arăta că întâmpină dificultăţi în 
a formula un răspuns la această întrebare. 


După o lungă tăcere în care-i căuta faţa, sfârşi 
prin a şi-o imagina singură. Într-o anumită 
măsură, concluzia o dezgusta. Dar înţelese totuşi 
că dacă ar fi fost în locul lui s-ar fi zbătut la fel 
pentru a-şi recăpăta copilul. 

— Înţeleg, spuse. Familia Handcock doreşte 
totul pus cap la cap, un cămin adevărat unde să-l 
trimită pe Joey. Tata Urs, Copilul Ursuleţ şi Mama 
Ursoaica. Şi acum, că ai cunoscut-o pe Doamna 
Potrivită-Lisa, a fost aleasă de ei, nu? 

El nu-i comentă deducţiile, aşa încât ea 
continuă, urându-se pe sine pentru nuanţa 
acuzatoare din ton „eşti ia un pas să-l ai pe Joey 
cu ţine de tot”. 

Implicaţia o lăsa rece. Tot aşa şi privirea lui. 

— Joey are nevoie de o familie completă, spuse 
el. Lisa nu mă poate ajuta să i-o asigur. 

Şi ce-ţi poate asigura ţie Lisa? ar fi vrut ea să 
mai întrebe. Ce era, dragoste sau convenţie? 

Pasiune sau linişte? Nu era treaba ei. N-ar fi 
trebuit să-i pese, totuşi îi păsa. Şi încă mult prea | 
mult. Şi, dincolo de faptul că era atrasă de el în 
mod devastator, n-avea nici cea mai palidă idee de 
ce. Învăţase demult că îi lipsea stofa de soţie sau 
mamă. 

— Deci, spuse ea cu falsă voioşie, se aud deja 
clopotele de nuntă? 

Privirea lui o fixă pe a ei mult timp înainte de 
a (aluneca din nou către cerul nopţii. 

— N-am ajuns chiar până la stabilirea datei 


încă, dar... El ezită, apoi mai sorbi din vin. Da, 
poate. Pare a fi următorul pas logic în 
desfăşurarea lucrurilor. 

Logic, repeta ea în gând. Matthew şi 
insensibilul Mr. Spack din Star Trek să fie oare de 
acelaşi tip? Spera că nu. Spack era incapabil de 
simţire. Matthew era incapabil să nu simtă. El 
emana dragoste, compasiune şi dor flămând de 
câte ori îşi privea fiul. Considera nobil şi totuşi 
foarte trist că, pentru a-şi atinge scopul de a fi 
tată permanent, trebuia să-şi sacrifice propriile 
nevoi, asigurându-i astfel că nu-l compromite pe 
Joey. Dar acel stea erau alegerile lui şi nu era 
treaba ei să-l judece, i-ar fi plăcut ca el să aibă 
parte de mai bine, atâta tot. El merita pasiune 
sinceră şi dragoste nemuritoare. Aşa cum îi putea 
da ea. 

Şi cu asta, gata, McDonald, se avertiză Katie 
singură, şi mai luă o înghiţitură de vin. 

— Dar Katie McDonald? îl auzi întrebând 
printr-o perdea de acceptare obosită şi mult prea 
multă dezamăgire. 

Legănându-şi paharul cu vin în mâini, ea îşi 
fixă privirea în conţinutul scânteietor. 

— Ce-i cu ea? 

— Practic, ţi-am spus povestea vieţii mele. Ar 
fi cinstit s-o ascult şi eu pe a ta. Nu prea ştiu mare 
lucru despre tine, în afară de faptul că ai venit din 
nord de la o fermă şi că ai obiceiul să te bagi în 
încurcături. 


Şi nici nu vei şti vreodată, se gândi ea. Socoti 
cât de mult să-i spună ca să-i satisfacă 
curiozitatea, dar fără să-şi compromită trecutul pe 
care şi-l proteja. 

— Ce vrei să ştii? 

— Pentru început, ce secrete adânci şi 
întunecoase ai putea ascunde. : 

Matthew o tachina însă numai pe jumătate. Îşi 
putea da seama de asta după ton şi după privirea 
lui. El voia să ştie cu adevărat. Voia ca ea să-şi 
împărtăşească viaţa aşa cum şi-o împărtăşise el. O 
merita de la ea. Şi ea fu tentată să-i spună că ştia 
cum e să pierzi o fiinţă iubită. O fiinţă mică şi 
specială pe care n-avusese şansa s-o cunoască. 

Era tentată, dar nu nerăbdătoare, să etaleze 
limitele crude ale acelei dureri speciale. Nici chiar 
lui. Aşa încât evită răspunsul. Şi avea multă 
practică în aşa ceva. 

— Secrete? întrebă ea, cu o lejeritate pe care 
nu o simţea. Haide, Spencer. Chiar arată asta a 
faţă care poate păstra un secret? 

Matthew privi într-o tăcere gânditoare la faţa 
în cauză. Dacă ar fi spus nu, n-ar fi fost niciun 
secret. Acum nu mai era prea sigur. In acea 
noapte şi alteori, când o surprinsese pe Katie 
urmărindu-l pe Joey cu o dorinţă care-l tulbura, el 
crezuse că ea ascunde unul sau două secrete. O 
suferinţă ascunsă. Violentă. Oricare ar fi fost 
semnificaţia acelor priviri, ea reuşise, fără 
îndoială, să-i păstreze cauza pentru sine. 


Totuşi, ea nu reuşise să-şi ascundă 
simţămintele. Foarte des, gândurile ei erau la fel 
de transparente precum cerul luminat de lună. Se 
îndrăgostea de el şi, dacă nu cumva greşea, se 
îndrăgostea şi de Joey. 

Fir-ar să fie, Katie, se blestema, obosit, pe el 
însuşi. De ce trebuia ca ea să se învârtească prin 
vecinătatea lui, prin viaţa lui şi să complice totul? 
Şi de ce-i era lui atât de uşor să-i permită? 

Ea tocmai împachetase relaţia lui cu Lisa într- 
o cutie banală şi inutilă şi o legase cu o sfoară 
maron. Acuzaţia ei tăcută ar fi trebuit să-l irite, 
dar, după modul în care o spusese, îşi dădu seama 
că remarcile lui anterioare sunaseră rece şi 
calculat. Într-o anumită măsură, chiar aşa fusese. 
Totuşi, scopul de a-l avea pe Joey permanent lângă 
el justifica orice. Şi atunci, de ce oare se simţea 
atât de gol pe dinăuntru? Nu era ca şi cum nu i-ar 
fi păsat de Lisa. O plăcea şi o respecta. Aceste 
sentimente, o ştia, erau reciproce şi reciproc 
satisfăcătoare. Ca şi el, Lisa îşi pierduse dragostea 
cea mare a vieţii. Şi exact ca el, nu mai avea nici 
ea speranţa de a mai găsi vreodată felul acela de 
dragoste. 

Relaţia lor era plină de bun simţ: prietenie, 
afecţiune, încredere. Adică aveau o bază mai 
trainică pentru întemeierea unei căsătorii decât 
acelea ale multor prieteni ai lui. Şi firul ascuns, pe 
care Katie îl ghicise, era că familia Handcock era 
de acord cu Lisa, considerând că ar avea o 


influenţă demnă de încredere în viaţa lui Joey. 

Suspină. Nu era obligat să-şi apere motivele 
faţă de nimeni. Şi ce credea Katie despre asta n-ar 
fi trebuit să aibă importanţă. Şi, totuşi, el ştia că 
are. 

Îi privi silueta. După un lung moment, se forţă 
să se uite în altă parte. Joacă-cţi rolul, îşi ordonă. 
Joacă rolul pe care ţi l-ai asumat de când ai 
întâlnit-o. Ştacheta era prea înaltă ca să mai poată 
schimba tactica acum. 

Şi, totuşi, după toate acele argumente 
valabile, nu se putu împiedica să nu sape în 
continuare. 

— Dacă nu sunt secrete, Katie, atunci care-ţi 
sunt planurile? Condamnându-se chiar din clipa 
când pusese întrebarea, încercă s-o dreagă cu o 
tachinare mai puţin evidentă. Vreau să spun, ce-o 
face pe Katie să funcţioneze? Explică-mi din nou, 
dacă eşti amabilă, ce dracu' faci? încă nu-mi prea 
dau seama. 

Katie îşi luă o poziţie dreaptă pentru a juca 
rolul de feministă degajată. 

— Îmi place să mă gândesc la mine ca lao 
femeie Ralph Nader. 

El chicoti amuzat şi se transpuse cu uşurinţă 
în rolul în care fusese distribuit, de călău şi 
inchizitor, ştiind că le va fi amândurora mai 
confortabil. 

— Nici într-un milion de ani nu mi te-aş 
imagina în aceeaşi profesie cu Ralph Nader. Pe 


lângă asta, îl întreci la sectorul picioare. 

— Reacţie masculină tipică, spuse ea, sărind la 
muşcătura lui, exact cum bănuise el c-o va face. 
Nu te  deosebeşti să compari abilitatea 
profesională, treci direct la comparaţiile fizice. 
Dacă poartă sutien, continuă ea, imitând imaginea 
unui bigot director-de-consiliu, cu burta mare şi 
fumând trabuc, şi dacă nu stă în picioare când 
merge la baie, nu poate fi capabilă de competiţie 
în lumea reală. 

El izbucni, surprins, în râs, mai întâi din cauza 
îngrozitorului ei simţ al umorului şi apoi la ideea 
imaginii ei cu sutien. Până acum, n-o văzuse 
niciodată purtând unul. Fără îndoială, asta era 
problema ei. 

— Eşti o fată atât de răutăcioasă, spuse el, ți- 
ai zugrăvit punctul de vedere cu un creion atât de 
ascuţit. Te rog să mă scuzi că am gândit cu 
hormoni tipic masculini, în loc să gândesc cu 
capul. Şi, pentru înregistrare, problema despre 
capacităţile tale n-a reprezentat niciodată un 
capitol în cartea mea. Mai mult, mă întreb de ce 
faci ceea ce faci. 

— Dacă nu îmi studiezi talentele, spuse Katie, 
ocolind întrebarea despre motivaţie, de ce oriunde 
mă întorc, fie te pregăteşti să mă dai jos de pe 
scară, fie-mi arunci cheia franceză din mână? 

Aici ea pusese punctul pe „i”. Matthew ştia 
răspunsul, dar decise, pentru binele amândurora, 
să-l păstreze pentru sine. El sărise s-o salveze, nu 


pentru ea, ci din cauza propriei lui incapacităţi de 
a rezista fanteziilor nocturne pe care le avea. 
Katie simţise această reacţie a lui. Şi că el nu se 
putea stăpâni. Şi că nici nu putea admite asta faţă 
de ea. 

— Te dau jos de pe scări şi te scot de sub 
maşini... _ 

El trebui să se oprească şi să se reculeagă. In 
minte îi apăru imaginea viu erotică a unei perechi 
de coapse lungi, întinse, de sub maşină, urmată de 
cea, tot a ei, coborând de pe scara şubredă. El se 
mişcă jenat în scaun, ca şi cum altceva decât capul 
îl deranjase deodată. 

— Aştept, spuse ea, zâmbind. 

— Te dau jos de pe scări, începu el iar, reuşind 
să reacționeze la tonul ei, nu la imaginea din 
memorie, pentru că sunt mai bun la reparatul 
obiectelor decât la reparatul corpurilor. Nu acord 
primul ajutor, Katie. Instinctiv îmi dau seama cum 
să opresc o curgere potenţială de sânge, chiar 
înainte ca ea să înceapă. 

— Bănuiesc că pur şi simplu îţi place să te dai 
în spectacol. 

— Ei bine, e posibil, făcu el o concesie 
zâmbind aşa cum ea reuşea să-l facă atât de uşor. 
Uite, îţi înţeleg nevoia de independenţă dar, 
uneori pentru anumite proiecte merită să chemi 
profesionişti. Un zăvor de garaj, Katie? Haide! 
Asta-i treabă de dulgher, nu de... de... Tu ce eşti, 
de fapt? 


Chiar pe întuneric, el era sigur că ea ar fi vrut 
să-i dea un pumn. Distanţa o împiedica. Distanţa şi 
lenea adusă de vin, de muzică şi de lumina lunii. 

— Avocat al consumatorilor, declară ea încet şi 
distinct. Acum spuneţi odată cu mine, fete şi 
băieţi. Când el zâmbi din nou, ea continuă: Şi dacă 
instrucţiile de la box afirmă că oricine poate s-o 
facă, e datoria mea să văd dacă e adevărat. 

— Deci ceea ce-mi spui este că îţi rişti viaţa, 
ca să nu mai vorbim de un minunat set de membre 
- el îi auzi mârâitul şi zâmbi - ca să afli pentru 
consumatorul american dacă e fapt sau fantezie 
când un produs pretinde că este ceea ce este. 

— Oau, spuse ea cu un aer impresionat. Nu 
numai că merge şi vorbeşte, dar e capabil şi de 
gândire analitică. Şi eu care credeam că eşti doar 
un alt chip drăguţ. 

— O să-ţi ignor sarcasmul pentru că ştiu că nu 
te poţi abţine. Dar, cel puţin, fii sinceră, Katie. 
Unele din încercările tale sunt de-a dreptul 
periculoase. 

— Ei bine, admit că uneori exagerez, dar, de 
cele mai multe ori, serviciul meu e destul de 
plictisitor. Din când în când am nevoie de puţină 
schimbare. 

— De ce nu-mi povesteşti chiar despre părţile 
plictisitoare ca să pot dormi bine la noapte? 

— Vrei plictiseală? Bine, îţi dau eu plictiseală. 
Cea mai mare parte din ce fac eu, este să cercetez 
şi să scriu articole în Piaţa azi, despre ceea ce 


cumpără consumatorul, înşelarea consumatorului, 
de ce anume trebuie să se ferească acesta. 

Sforăitul lui tare, prefăcut, aduse zâmbetul pe 
care-l aştepta şi un ghiont nu prea amabil de la 
piciorul ei. 

— Uneori, totuşi, continuă ea, pornesc 
plictisită şi sfârşesc cu o cercetare profundă care 
aduce puţină savoare. 

El îşi deschise un ochi. 

— N-ai fost atentă. Savoarea este tipul de 
lucruri despre care nu vreau să aud. 

— Ca atunci când am dezvăluit o schemă de 
asigurare falsă care îi prejudicia pe bătrâni, 
continuă ea, ignorându-l. 

— Chiar nu vreau să aud despre aşa ceva. 

— Tipii ăştia, erau de-a dreptul vulturi. Se 
duceau din uşă în uşă, la apartamentele de 
bătrâni, şi foloseau metode de înfricoşare ca să-i 
convingă pe locatari că asigurarea lor de sănătate, 
de altfel perfect corespunzătoare, nu era 
suficientă pentru plata taxelor în situaţia în care ei 
ar fi avut o boală lungă. Inainte să plece, indivizii 
reuşeau să-i sperie atât de tare pe acei oameni 
necăjiţi, încât îi făceau să cumpere acele poliţe 
fără valoare la nişte preţuri îngrozitor de umflate. 

În ciuda protestului lui iniţial, povestea îl 
intrigă şi-l înfurie la fel de mult ca şi pe ea. 

— Adevărată porcărie. 

— Ai înţeles bine. Oricum, am ajutat să le 
oprim operaţia. De la acea investigaţie mi-am 


câştigat poziţia la Piaţa azi. Mi-am câştigat, de 
asemenea, şi câteva ameninţări de înlăturare. 

Inima i se zbătu în piept ca un câine de pază 
împotriva lanţului lui cu care e legat de gard. 

— Ai fost ameninţată? întrebă el, îndreptându- 
se încet. 

Ea dădu din cap. 

— Ameninţările erau ultimul lucru care să mă 
impresioneze, şi-au dat seama repede. 

Matthew voia s-o scuture pentru nesăbuinţă 
înainte de a o încuia într-o cameră, undeva de 
unde să nu poată ieşi să-şi facă rău. Controlându- 
şi acest instinct exploziv, el se strădui s-o laude 
pentru binele pe care-l făcuse. Apoi, calm, emise 
un sfat frăţesc: 

— Trebuie să fii mai atentă, Katie. Tipii ăia 
poate c-au fost fraieri, dar odată s-ar putea să dai 
peste cineva care nu e. 

Privirea pe care ea i-o aruncă îi încordă 
simţurile la limită. Următoarea ei întrebare 
aproape îl şocă. 

— Tu te ocupi cu contractarea locuinţelor, 
spuse ea. Ce ştii despre Jim Brackman? 

Întâlnind privirea ei hotărâtă, el îşi miji ochii 
şi se îndreptă în scaun. 

— Nu eşti amestecat în afacerile lui 
Brackman? 

El o fixă cu o privire care ar fi trebuit s-o 
înfioare. Katie nu reacţiona însă niciodată, aşa 
cum era de presupus c-o va face. 


— Ce ştii despre el? repetă ea, neclintită. 

El îşi lăsă jos paharul şi-şi frecă bărbia. 

— Ştiu că dacă Brackman Electric ofertează la 
acelaşi contract cu mine, eu mă retrag. 

— De ce? 

— Să spunem doar că prefer să nu fiu implicat 
cu el în niciun proiect. 

— Cu alte cuvinte, el este la fel de răsucit ca 
un tirbuşon. 

— Nu mai sunt necesare alte cuvinte, spuse el 
întunecat. 'Tot ce-am spus e exprimat suficient. 

— Deci, tipul nostru e corect, reflectă ea cu 
voce tare. El foloseşte materiale inferioare şi le 
taie colţurile ca să-şi rotunjească profitul. 

Matthew se aplecă mai aproape, asigurându- 
se că-i atrage atenţia. 

— Katie, te rog nu te băga în treburile lui 
Brackman. Crede-mă de data asta. 

Ochii ei căpătară o intensitate de un calm 
inconfundabil în umbrele nopţii. 

— Omul lucrează în domeniul tău. Cu 
siguranţă că vrei să-l vezi demascat. 

Matthew suspină profund. 

— Există un vechi cântec din anii '70 despre 
cum nu trebuie să-i iei mantia lui Superman şi să 
nu te amesteci cu Jim. La Jim Brackman poate că 
s-a gândit Croce când a scris cântecul. 

Matthew era foarte serios şi voia ca ea să-şi 
dea seama. 

— Dacă nu te-ai băgat în treaba asta, încă, nici 


să n-o faci, iar dacă ai făcut-o, retrage-te. 

Katie zâmbi, dar el ştiu că i-a captat atenţia. 

— Nu crezi că exagerezi? 

— Exagerez, pe dracu’. Katie, nu e bine să-ţi 
faci din omul ăsta un duşman. 

— Ceea ce nu vreau este să nu mai văd 
proiecte de locuinţe construite cu materiale 
inferioare în care potenţialul pentru incendii este 
imens. Gândeşte-te la vieţile care pot fi puse în 
pericol. Dacă pot face ceva să previn dezastrul, o 
s-o fac. Brackman poate să nu aibă conştiinţă, dar 
eu am. Ştiind ceea ce ştiu, nu pot s-o las baltă. Ar 
fi la fel de criminal ca şi acţiunile lui. Pe lângă 
asta, dacă conduc bine investigația, toate s-ar 
desfăşura înainte ca el să-şi dea seama că a fost 
descoperit. 

__ Pentru Matthew era clar că n-o mai putea opri. 
Işi dădea seama şi că putea să-şi retragă sfatul şi 
s-o lase să-şi vadă de treabă. 

Această introspecţie asupra riscurilor pe care 
era ea dispusă să şi le asume revigoră motivaţia 
lui iniţială referitoare la păstrarea distanţei. Era, 
de asemenea, evident că nu-şi putea permite o 
poveste cu ea. Riscul pe care-l prezenta ea era... 
prea evident. Chiar fără această ultimă revelaţie, 
el se îndoia că familia Handcock ar fi fost de acord 
cu ea. Avea prea mult spirit liber, era prea boemă, 
prea... El se opri brusc. De când flirta el cu ideea 
de a o prezenta bunicilor lui Joey? se întrebă cu 
dezgust. 


Ce-l dezgusta chiar mai mult, totuşi, era 
gândul că simţea că are nevoie de aprobarea lor 
pentru orice. A cui viaţă o ghida el? 

— Hmm, pe ăsta nu l-am auzit demult. 

Tonul ei visător îl readuse la moment şi la 
cântec. Melodia obsesivă din Temă pentru un loc 
de vară se prelingea în noapte. 

— Percy Faith, 1960, spuse el automat, deşi 
întreruperea şirului gândurilor îl enerva încă. 

— Oh, eşti destul de bun. Vocea ei suna 
înciudată şi surprinsă. Şi superioară. Totuşi, ai 
greşit cu un an. E din 59. 

— 60, insistă el, apoi adăugă distrat: 
februarie, ca să fiu mai exact, numărul unu timp 
de nouă săptămâni. 

Ea îşi turnă în pahar ce mai rămăsese şi-l privi 
cu un interes renăscut. 

— Cred c-ar trebui să fiu impresionată. Şi 
chiar aş fi, dacă ai avea dreptate. Dar, dragul meu 
domn, anul era o mie nouă sute cincizeci şi nouă. 

El o privi superior, bucuros că fusese abătut 
de la propriile-i concluzii neliniştitoare. 

— Fii atentă, McDonald, te-ncurci cu cine nu 
trebuie. Nici să nu-ţi treacă prin cap că poţi să mă 
scoţi din ale mele! 

— Ooo, simt o doză de provocare pe-aici, pe 
undeva? 

În lumina lunii, ochii ei căpătară o strălucire 
de excitare. Arăta drăguță şi vitală. Şi tentantă. 
Prefăcându-se că ignoră toate trei descrierile, el 


sorbi ultima gură de vin. 

— Nu iau bombonele de la copii şi nu fac 
pariuri cu amatori. 

— Şi mai eşti şi modest. 

— Bine, deşteapto, pune-mă la încercare. 
Matthew se sprijini din nou, instalându-se 
confortabil. Şi apoi hotărăşte dacă ştiu ce vorbesc. 

Katie îi aruncă câteva titluri. Fără a omite 
nimic, el furniza numele artiştilor, anul apariţiei şi 
locul pe care-l deținuse fiecare cântec în top. 

— Cam atât ai putut? întrebă el împiedicându- 
şi un căscat. 

— Dar cum se face că ştii toate cântecele 
vechi atât de bine? Nu sunt chiar de generaţia ta. 

Zâmbi când văzu mimica ei invidioasă, dar 
sexy. 

— Nu sunt nici din a ta, obraji frumoşi, dar 
asta nu te-a împiedicat să te îndrăgosteşti de 
muzică. 

— E grozavă, nu-i aşa? 

— Katie, spuse el, dintr-odată serios. 
Constrâns brusc de aspectul ei doritor şi visător, 
să înceteze cu banalităţile şi să găsească nişte 
răspunsuri, o întrebă: 

— De ce nu eşti cu cineva? 

— Cu cineva? răspunse ea după o lungă linişte 
care-i spunea că era la fel de mirată de 
schimbarea lui de tactică. 

— Cu cineva, repetă el, simțind prea mult 
interes în propria-i voce. Ştii, dragoste, relaţii, 


romantism? 

Ea tăcu atât de mult, încât el crezu că n-o să 
mai răspundă. Deja şi-ar fi dorit să nu fi pus 
întrebarea. Şi, în cele din urmă, se reculese fiind 
aproape gata să-i spună să nu-şi mai bată capul. 
Aproape. 

— Cred că am încetat să cred în romantism de 
multă vreme. 

El o fixă şi văzu că se lupta să-şi ascundă 
suferinţa. Deci ea fusese rănită. Atâta lucru îşi 
imagina şi el. Nu era un fenomen care-i aparţinea 
ei în exclusivitate. Se întâmpla aproape oricui la 
un moment dat. Era tânără. Vulnerabilă. Era 
frumoasă şi tentantă. Şi dacă ceea ce ştia despre 
ea până acum era un indiciu, era şi recuperabilă. 

— Eşti prea tânără că te laşi aşa de copleşită. 

Evitându-i privirea, ea îşi ciupi, absentă, 
marginea şortului. 

— Să spunem că n-o duc bine cu relaţiile. 

— Cam greu de crezut. De fapt, impresia mea 
e că ai o contribuţie majoră în relaţii. 

— Ei, iar începi, spuse ea, încercând să adopte 
atitudinea aceea zeflemistă a ei. Încă o dată, asta 
arată cât de mult ştii. Slujba mă ţine atât de 
implicată, încât nu-mi rămâne timp să contribui. 
Îşi scutură capul. Nu implicarea provoacă prea 
multe încurcături. E prea complicată. 

Ea era cea complicată, se gândi el. Şi, peste 
toate, îi mai complica, la naiba, şi lui existenţa, 
chiar în acest moment. 


— Dar despre sex? întrebă el înainte să se 
poată opri. 

Uimită, ea îi întâlni ochii, apoi privi în altă 
parte. 

— Depăşit. 

El zâmbi gândindu-se la toate felurile în care 
ar fi putut-o convinge de contrariul. La cât de 
amuzant ar fi s-o convingă de contrariul. La cât de 
mult ar fi vrut s-o convingă de contrariul. 

— Dar despre copii? întrebă el, neîncetând să 
se mire de ce nu renunţă. Când întâlni ochii aceia 
expresivi ai ei, ar fi putut să-şi dea singur un şut. 
Suferinţa, puternică şi ascuţită, sclipi ca o lamă 
înainte ca ea să-şi coboare pleoapele şi să-şi 
scuture capul. 

— Hai să verificăm puţin realitatea, As, spuse 
ea. Ca să te citez, pe tine şi pătrunzătoarea ta 
înţelepciune, abia sunt în stare să am grijă de 
mine, ce să mai vorbim de un copil. Vreau să spun, 
chiar mă poţi vedea în acest rol? 

El vedea cât de vioi devenea Joey de câte ori 
ea era în preajmă. Văzuse cum se luminase ea ca 
un răsărit de soare, când Joey o cuprinsese prima 
oară cu micuţele lui braţe şi i se suise pe 
genunchi. Şi văzuse privirea din ochii ei în 
noaptea aceasta, când îl acoperise cu pătura 
asigurându-se că-i e cald şi bine. 

— Da, spuse el, atât de încet, încât părea o 
şoaptă între ei. Pot să te văd în rol foarte bine. 

El putea s-o vadă şi în alte roluri. lubită, soţie. 


Ambele erau roluri pentru care lui îi venea din ce 
în ce mai greu să-şi imagineze pe altcineva. 

Katie avea dreptate. O verificare a realităţii 
era bună. Mai multe asemenea priviri, mai multe 
asemenea simţăminte, şi el avea să facă multe, 
multe erori de judecată. Erori care ar putea fi 
ireversibile şi insuportabile. 

Joey se agită în somn şi mormăi „Prinde-l, 
tati”. Peste terasa poleită de raza lunii, ei îşi 
zâmbiră. 

— Încă mai vânează licurici, spuse ea cu atâta 
afecţiune în glas, încât Matthew îi simţi fizic 
zâmbetul. 

— Ei bine... spuse el ridicându-se încet în 
picioare. 

Se ridică şi ea, încrucişându-şi braţele să se 
mai ferească de răcoarea nopţii târzii care se 
instalase. Sau pentru a se abţine să-l atingă? se 
întrebă el. 

În acel moment el ştia cu certitudine doar un 
lucru. Trebuia să impună distanţa între ei. Vreun 
milion de mile. 

— Cred c-ar fi mai bine să-l iau pe puştiul ăsta 
acasă şi să-l pun în pat. A avut o zi grea. 

— Aş spune că toţi am avut. 

Privirea ei se legă de a lui cu o conştienţă şi 
un dor pe care niciunul din ei nu le mai putea 
ignora. Şi cumva, el nu putea lăsa lucrurile aşa. 
Atâtea dezvăluiri fuseseră făcute în noaptea 
aceea. Şi atât de multe rămâneau ascunse. Atât de 


multe sentimente cereau să fie explorate. 

— Katie... 

Dorinţa blândă din ochii ei îl împinse cu un 
pas spre ea. Rezistenţa câştigată cu greu se 
îngrămădi să înlocuiască dorinţa şi-l opri în ultima 
secundă, la un pas. Pentru binele ei, cât şi al lui, el 
nu sfârşi ceea ce n-ar fi trebuit niciodată să 
înceapă. Nu se complăcu în dorinţa dulce, 
impulsivă, de-a o lua în braţe. Nu-şi satisfăcu 
nevoia de a gusta acele buze pline, desfăcute, şi 
de a se îneca în parfumul de vară proaspătă al 
pielii ei. 

Şi nu muri puţin din dorinţa de a face toate 
aceste lucruri şi încă altele. Pe dracu”, nu. 

Adunându-şi toată puterea şi-o încărcătură 
cam şchioapă de argumente despre imposibilitatea 
relaţiei lor, el întinse o mână spre părul ei şi o 
trase cu blândeţe. 

— Mulţumesc, Katie. Auzindu-şi asprimea din 
voce, el încercă să şiro modeleze mai suav. 
Hamburgerii au fost grozavi. Compania a fost şi 
mai şi... chiar dacă nu deosebeşti anii '50 de anii 
"60. 

— Am ştiut că n-ai terminat cu îngâmfarea, 
spuse ea. Dar zâmbetul ei era evident forţat şi 
Inima ei, ca şi a lui, nu era implicată în această 
tachinare. 

Atent să nu-l trezească pe Joey, Matthew îl 
ridică, cu tot cu pătură, şi-l legănă la piept. 

— O să-ţi înapoiez pătura mâine dimineaţă. 


— Oricând. Ea flutură o mână care spunea 
„nu-ţi face probleme”. Pune băiatul în pat. Cred că 
şi ţie o să-ţi prindă bine un pui de somn. Trebuie 
să ne mai întâlnim odată, când Lisa va putea veni 
şi ea, adăugă, luptând din răsputeri să pară 
nepăsătoare şi plină de simpatie de vecină. 

— Bine, fu el de acord, cu acelaşi ton forţat şi 
cobori de pe terasă, neîndrăznind să se întoarcă s- 
o privească în faţă. Aşa o să facem. Noapte bună, 
Katie. 

— Noapte bună, îl tachină ea blând. Oh, şi 
Matthew? 

El se opri şi aşteptă. 

— Pe cinci dolari că era 1959. 

Negând din cap cu neîncredere, el hohoti şi se 
îndreptă spre casă. Să rămână în seama ei, se 
gândi el, folosirea unei metode de împrăştiere, nu 
de amplificare a tensiunii. Oarecum, el nu credea 
că va merge aşa. Dar nimic nu mergea cu Katie 
cum ai fi fost tentat să presupui. 


Patru 

Katie află duminică seara că Matthew o 
mântise în privinţa unui lucru. El acorda primul 
ajutor. Numai că nu-i plăcea. Şi mai ales nu-i 
plăcea să i-l acorde ei. 

Nu fusese surprinsă când se poticnise în 
curtea ei şi apoi într-a lui, văzând fumul de 
cărbune ridicându-se leneş din grătarul lui. Nu 
fusese surprinsă nici măcar văzând femeia, despre 


care ştia că e Lisa, relaxată pe un scaun de 
grădină, arătând majestuoasă, liniştită şi cu aerul 
că locul ei era acolo. 

Ceea ce o surprinsese, însă, fusese privirea lui 
Matthew, încărcată de oroare pronunţată care îi 
albise faţa până la o paloare bolnavă, atunci când 
o zărise. 

— Ce... 

— Oh, Doamne... Cu ochii măriţi şi scuzându- 
se, Katie se opri, privirea ei pendulând rătăcită 
între Matthew şi Lisa. Îmi... îmi pare rău. Eu, eu... 
n-am vrut să întrerup nimic, se bâlbâi ea în timp 
ce prindea prosopul de bucătărie mai sus pe 
mână, într-o încercare de a opri curgerea de 
sânge. Cu un efort suprem, îşi impuse cel mai 
reuşit zâmbet de „nu-inici-o-problemă”, şi încercă 
să se retragă spre curtea ei. 

— Dacă o să formaţi 911, mă duc acasă şi voi 
aştepta să... să... 

— Pentru numele lui Dumnezeu, Katie! ţipă 
Matthew, scuturându-se din şoc. El aruncă spatula 
şi sări spre ea. 

— Ce... Oh, Doamne. Când se uită bine la 
sângele care pătrundea prin prosop şi-i curgea în 
jos pe mână, el o prinse în braţe. 

— Matthew. Nu e... necesar. E doar o mică... 
tăietură. 

— Aşa e. Nimic ce să nu poată fi aranjat 
printr-o transfuzie serioasă, spuse el, caustic. 
Prostuţă mică. Ce ţi-ai mai făcut de data asta? 


Sângerezi groaznic. Şi pentru ce? Ce trebuia să 
repari, de data asta, Katie, care nu mai putea 
aştepta? Nu-mi răspunde, nu vreau să ştiu. Uită-te 
la ea, îi ceru Lisei, în timp ce urca pe scările 
terasei. 

Lisa se uita foarte atentă, observă Katie, în 
timp ce Matthew, înjurând în barbă, îşi făcea cale 
prin uşile glisante, împingând din umeri, până în 
bucătărie. 

Katie trebuia să admită că se simţea un pic 
ameţită. Din cauza pierderii de sânge, poate. Şi 
din cauza şocului, probabil. Hotărât lucru, din 
cauza puternicei apropieri a lui Matthew. In ciuda 
faptului că ţipa la ea şi că tremura şi el, braţele lui 
erau calde şi înfăşurate bine în jurul ei. 

— Serios, Matthew, începu ea, încercând să-l 
liniştească... Nu e... 

— Taci din gură. Taci odată. La naiba, Katie! 
Ştiam că o să-ţi faci aşa ceva într-o zi. 

Cuvintele lui erau dure şi mustrătoare. Ochii 
şi mâinile, însă, erau blânde şi grijulii în timp ce-o 
aşeza într-un scaun de bucătărie şi-i relaxa mâna 
pe masă. 

Conştientă cu ochiul periferic că Lisa li se 
alăturase, Katie îi transmise o privire plină de 
regret. 

— Îmi pare atât de rău c-am năvălit aşa. Doar 
că... n-am reuşit să opresc sângerarea. 

Matthew desfăşură prosopul şi explodă. 

— O arteră! Şi-a atins o arteră! 


— Ce pot să fac? 

Vocea Lisei, îngrijorată, dar complet sub 
control, împrumută o doză de calm. Totuşi 
Matthew nu era în dispoziţie de a împrumuta 
ceva. Cu mişcări bruşte, rapide şi cu chiar mai 
bruşte cuvinte, îi arăta Lisei unde să apese în timp 
ce el strângea bine un bandaj, bodogănind-o pe 
Katie cu toate nesăbuinţele ei. 

Peste capul lui Matthew, Katie văzu zâmbetul 
compătimitor al Lisei. Intenţia de a o uri pe Lisa îi 
dispăru pe loc şi fără niciun regret. Îi zâmbi, 
recunoscând bunătatea din ochii celeilalte femei 
ca fiind la fel de sinceră. 

— Nu ţi-am spus eu, Lisa? Matthew mormăia 

continuu în timp ce lucra eficient şi furios la mâna 
ei. Nu ţi-am spus eu c-o să păţească ceva cu 
încăpăţânarea asta şi cu bufoneriile ei nesăbuite? 
___ O parte din culoare îi revenise, remarcă Katie. 
Ingrijorarea nu-l părăsise însă deloc. Exagera într- 
adevăr. Reacţiona la fel ca Danny, soţul surorii ei, 
Maggie, de fiecare dată când pe Maggie o apucau 
durerile facerii. Ca şi cum, dacă nu i s-ar întâmpla 
nimic, ar strangula-o. O iubea foarte mult pe 
Maggie dragul Danny. 

La acea imagine interioară, inima lui Katie 
pompă o cantitate mai mare de sânge prin 
sistemul circulator. Il privi pe Matthew cu 
scepticism şi decise, din încruntarea de pe faţa lui, 
că pierderea de sânge afectase şi puterea ei de 
judecată. Aceea nu era privirea dragostei. Care, 


bineînţeles, ea nici nu voia să fie. Nici măcar 
puţin. 

— Lasă-mă să ghicesc, spuse el, întrerupându- 
i gândurile pe care ea şi le bănuia a fi provocate 
de şoc. Îţi ascuţeai lamele aşa încât puteai să faci 
o tăietură de amuzament. Sau, ia să vedem, pariez 
că-ţi ştergeai ventilatorul din tavan şi te-ai gândit 
c-ai face o treabă mai bună dacă l-ai lăsa să 
funcţioneze la viteză maximă... 

— Matthew, eu... 

— Sau, chiar mai bine, aveai mâncărimi să 
repari maşina de tuns iarba. 

— Matthew! 

— Ce? lătră el, toată îngrijorarea, panica şi 
frustrarea izbucnind în acel singur cuvânt. 

— Spălam vase! ţipă şi ea. 

— Ai văzut? îi spuse el Lisei, care ascultase 
schimbul de replici, cu un mic zâmbet măsurat. Ţi- 
am spus eu că-i nebună? Ştiam eu că trebuie să fie 
ceva prostesc. lţi vine să crezi? De fapt, ea... se 
opri el în mijlocul tiradei răsucindu-şi capul din 
nou spre Katie. Cuta dintre sprâncenele lui se 
adânci. Spălai vasele? termină el, moale. 

Ea încuviinţă. 

— Am spart un pahar. 

El trase aer adânc, apoi îi dădu drumul încet. 

— Of. 

— Da, of, replică ea, în timp ce ochii lor îşi 
vorbeau despre stânjeneală, înţelegere, iertare şi 
chiar, în cele din urmă, despre un biet umor. 


El fu primul care izbucni. Ea fu prima care 
observă cât de liniştită devenise camera şi cât de 
interesată îi privea Lisa. 

— Ei bine, spuse Matthew, simțind în cele din 
urmă tensiunea care-i înconjura. Cred c-am oprit 
sângerarea. Cum te simţi? 

Conştientă de cercetarea amănunţită a Lisei şi 
de blândeţea lui Matthew, de care era sigură că el 
nu e conştient, Katie mimă un zâmbet curajos. 

— Bine. Mă simt bine. Cu adevărat minunat. E 
doar o mică tăietură. Cam prost plasată. Un 
ghinion, nu? Părea derutată şi într-adevăr 
zăpăcită, îşi dădea seama, dar nu se putea abţine. 
O să-mi lipesc un bandaj adeziv şi o să fiu ca nouă. 
Vă mulţumesc amândurora. Un cuplu minunat. 
Într-adevăr minunat. Întoarceţi-vă la grătar - 
miroase grozav, apropo - şi eu plec de pe capul 
vostru. Vai, îmi pare rău că n-am apucat să-i spun 
la revedere lui Joey. li spui tu când îl vezi, da? 
Bine. Făcu o pauză şi zâmbi luminos. Am plecat. 

Corectă faţă de ce spusese, se ridică şi se 
duse. Se duse de-a binelea. 

Katie se trezi privind pereţii albi, goi şi 
luminile chioare. După momentul care îi trebui ca 
să-şi reconstituie evenimentele zilei, îşi dădu 
seama că era în camera de urgenţă a unui spital. 
Singura concluzie logică privind motivul pentru 
care ea se afla în spital, era că leşinase. Of, 
Doamne. 

Îşi întoarse capul pe pernă şi-l văzu pe 


Matthew. Ochii i se umeziră când îi văzu privirea 
obosită, îngrijorată. Şezând lângă targa ei, cu 
coatele sprijinite pe coapse şi cu capul în mâini, 
degetele-i greblau fără odihnă prin părul de 
culoarea grâului de vară, în timp ce fixa 
pardoseala. 

Inima i se muie toată. 

— Hei, tu, şopti ea. 

Matthew îşi înălţă capul. Privirea lui vorbea de 
panică adevărată... apoi de uşurare dulce. Se 
ridică în Picioare şi-i atinse fruntea cu mâna, în 
timp ce făcea o încercare hotărâtă să zâmbească. 
Mâna, observă ea, tremura. Nici vocea lui nu era 
mai sigură. 

— Hei, tu, spuse el cu o şoaptă răguşită. Nu ți- 
a spus nimeni că nu-i politicos să leşini în 
bucătăria unui bărbat şi să sângerezi peste tot pe 
linoleumul lui? Ăsta-i un fel de a te purta, care n-o 
să-ţi aducă prea multe invitaţii la petreceri. 

Ei îi părea rău. Nu pentru încurcătura din 
bucătăria lui, ci pentru că îl speriase. În ochii lui 
ea vedea ecourile întregii frici şi suferinţe pe care 
le simţise el altă dată, pentru altă femeie. 
Nenumăratele zile şi nopţi de aşteptare pe 
marginea unui pat de spital, până ce într-o zi 
aşteptarea făcuse loc morţii şi se născuse un nou 
fel de suferinţă. Din nou îi veniră lacrimi de 
nestăvilit. Lacrimi pe care el le considera legate 
de durerea ei fizică. 

— Oh, iubito, te doare? Chem imediat pe 


cineva. 

Katie îi apucă braţul când el se îndreptă spre 
perdeaua care ţinea loc de uşă. 

— Nu. Nu. Mi-e bine. Doar că mă simt atât 
de... proastă. Nu-mi vine să cred că ţi-am putut 
face aşa ceva. N-am mai leşinat niciodată! 

Umerii lui se relaxară, odată cu asigurările ei. 
Întorcându-se lângă ea, îi acordă unul din 
zâmbetele lui  cuceritoare care aducea o 
îmbunătăţire considerabilă tensiunii ei scăzute. 

— Pentru prima dată ţi-a reuşit cu o 
remarcabilă îndemânare, spuse el. Plonjonul pe 
care l-ai făcut pe masă a fost o splendoare. 

Ea gemu şi-şi roti ochii. 

— Ei bine, doar mă cunoşti. Orice merită făcut 
merită să fie făcut bine. 

Ochii lui se muiară. Şi, la fel, şi vocea. Şi 
atingerea lui, când îşi trecu degetele peste obrazul 
ei. 

— Hai. Acum, fără glumă, Katie. Cum îţi e? Cu 
adevărat. 

Ea se gândi o clipă, se asigură că tot corpul îi 
era în regulă şi-şi flexă mâna bandajată îngrijit. 

— Minunat. Chiar mă simt minunat. 

— Crezi că te poţi ridica fără să mai leşini? 

— Crezi că mă mai poţi prinde o dată dacă nu 
pot? 

— Să sperăm că nu ajungem la asta. Dar dacă, 
totuşi, n-o să te las să cazi. 

Atunci unde erai când am căzut, îndrăgostită 


de tine? se întrebă ea în gând, când li se întâlniră 
privirile. 

El n-o prinsese atunci şi ea se îndrăgostise. Şi 
unde fusese ea, se întrebă, neîndurătoare, când îşi 
împărtăşeau bunul simţ? 

Ea întrerupse brusc contactul privirilor şi 
introduse o perspectivă mai potrivită momentului. 

— Biata Lisa, spuse, în timp ce el o ajuta să se 
aşeze. Trebuie să fie furioasă că v-am stricat 
seara. 

— Hai să ne facem probleme pentru Katie, 
acum, vrei? Lisa îşi poartă singură de grijă. 

— A fost foarte drăguță. Chiar mai drăguță de 
aproape decât de la distanţă. li urmări ochii, 
căutând semne pe care nu voia să le vadă, dar faţa 
lui era o mască de îngrijorare hotărâtă. 

— Da. E foarte simpatică şi foarte drăguță. 
Dar acum vrei să te concentrezi pe ceea ce faci? 

Perdeaua se dădu la o parte şi în cameră 
adiară o jachetă albă şi un dosar. 

— Ei bine, s-a sculat, pronunţă voios 
proprietarul jachetei şi al dosarului. Ce face ea? 

— Ea face foarte bine, spuse Katie cu aceiaşi 
ton voios, străduindu-se să-şi potolească iritarea. 
Şi-ţi poţi îndrepta întrebările spre ea, ca şi cum ar 
fi o persoană vie, care funcţionează. 

Bunul doctor nu pierdea nicio ocazie. 

— Are ceva atitudine, aşa-i? zămbi şi-i vâri un 
termometru în gură, înainte ca ea să-i poată servi 
replica. 


Îi făcu o rapidă verificare a pulsului, îi studie 
pupilele şi o bătu uşor pe genunchi. 

— Poate pleca acasă. li pot da ceva pentru 
durere, dar mi-e teamăcă nu-i pot da nimic pentru 
această atitudine. Li trase termometrul din gură. 

Ea fu rapidă. 

— Deştept... 

Şi Matthew fu. 

— Mulţumesc, doctore, spuse tare şi aruncă o 
privire amenințătoare spre Katie. 

— Alte instrucţii speciale? 

— Ia-o acasă şi bag-o în pat. Mâine va fi ca 
nouă. Şi ascunde-i cristalul, să nu mai facă pe 
clarvăzătoarea. Cu această fărâmă de sfat, îi 
înmână lui Matthew reţeta şi dispăru la fel de 
repede cum venise. 

— Ei, mormăi ea în timp ce Matthew o ajuta să 
se ridice de pe targă, sper ca nota lui de plată să 
fie la fel de sumară ca vizita. 

— Vino, spuse el, cuprinzând-o cu un braţ pe 
după umeri ca s-o sprijine. Hai să mergem acasă 
înainte să se hotărască să se-ntoarcă şi să-şi aducă 
şi acul acela mare cu el. 

Ghemuindu-se în curbura braţului lui, îl 
cuprinse peste piept cu un braţ. 

— Nu-i frumos să necăjeşti rănitul. 

Reacţia lui fu la fel de firească, pe când o 
strânse mai aproape şi o sărută în creştetul 
capului. 

— E doar vina ta că este atât de amuzant să te 


necăjesc. 

Tachinarea lui Matthew era îmblânzită de grija 
drumului spre casă. Deveni însă foarte ocupat 
când o puse în pat. Lisa îi aşteptase şi li se alătură 
când ajunseră. Stând lângă patul lui Katie, alături 
de Matthew, ea îi întinse un pahar cu apă şi o 
pilulă contra durerii. 

— Toată această încurcătură pentru o biată, 
micuță înţepătură, cotcodăci Katje în timp ce-şi 
lua, ascultătoare, medicamentul. În două zile nici 
n-o să mai ştiu că a fost ceva rău. 

— În două zile, spuse Matthew cu severitate, 
poţi dovedi că eşti ca nouă. Astăzi, în noaptea asta 
în special, o să stai în pat, de-ar fi să te leg de el. 

— Bine. Bine. O să stau. Mergeţi şi vă 
terminaţi cina. Îmi pare aşa de rău, Lisa, adăugă 
ea, uitându-se dincolo de Matthew, la cealaltă 
femeie. Aţi fost teribil de generoşi. 

Lisa zâmbi cu amabilitate. 

— Nucţi face probleme. Sunt bucuroasă că n-a 
fost o rană serioasă. 

Matthew se uită fix la ea, evident fără chef să 
plece. 

— Îţi mai pot aduce ceva înainte să plecăm? 

Ea îşi scutură capul. 

— Nu. Plecaţi. Şi nu vă mai îngrijoraţi pentru 
mine. Mă simt bine. 

— Ce-ai zice să mă întorc peste o oră, două, şi 
să verific? 

— Nu e necesar. Probabil voi fi afară, ca o 


roză. 

El încă mai întârzia. 

— Matthew, mi-e bine. Şi pot să-mi port 
singură de grijă. Spune-i, Lisa. Noi, fetele, suntem 
făcute din material dur. 

El îşi dădu ochii peste cap. Katie simţi că doar 
cu mare greutate el îşi înghiţea opinia despre 
corectitudinea acelei replici în ceea ce o privea. 

— Sună, dacă ai nevoie, spuse el. 

— N-o să am nevoie. Acum, pleacă. 

Cu o încruntare finală, îngrijorată, el plecă. 

Lisa zâmbi din nou şi-i făcu lui Katie 
conspirativ cu ochiul, în timp ce-l urma spre uşă. 

Katie îi întoarse zâmbetul. De fapt, încă mai 
avea zâmbetul acela fals pe faţă, când prima 
lacrimă îi alunecă pe obraz. 

În acel moment se hotărâse. Matthew şi Lisa 
erau perfecţi împreună. 

Şi ea era mai bine pe cont propriu. 

Uneori, totuşi, şi-ar fi dorit să nu fie atât de 
singuratică. 

— Am reuşit să salvez fripturile, spuse Lisa, pe 
când Matthew pătrunse în casă, direct la bu 
căţărie, şi scoase o bere din frigider. In ultimele 
zile el nu fusese decât un băutor de complezenţă 
şi nu simţise nevoia de o pileală ţeapănă, de doi 
ani. În noaptea asta, totuşi, ceva scotch ar fi mers 
foarte bine. 

El desfăcu berea şi luă o înghiţitură prelungă 
înainte de a se întoarce spre Lisa. Pentru prima 


oară de când o zărise pe Katie, sângerând şi 
poticnindu-se în curtea lui, se gândea la cum o 
afectaseră evenimentele pe Lisa. Ea fusese tare. 

— Îmi pare rău de toate astea, spuse el 
ridicând din umeri, neajutorat. 

— Scuzele aleargă frenetic pe aici, nu-i aşa? 
Ea zâmbi. De fapt, n-a fost o pierdere totală. Mai 
degrabă iluminare, dacă vrei să ştii adevărul. 
După ce te-am auzit toată seara vorbind despre 
Katie şi despre isprăvile ei, eram nerăbdătoare s-o 
Cunosc. 

Se încruntă când îşi dădu seama că ea avea 
dreptate. Într-adevăr, îi vorbise despre Katie toată 
seara. Sprâncenele Lisei se ridicară ca o reacţie 
amuzată la încruntarea lui. 

— Matthew, e adorabilă. 

El mai luă o înghiţitură lungă sperând să-şi 
stăvilească fluxul emoţiilor care circulau ca 
sângele lui Katie. Ea arătase atât de rănită, atât 
de neajutorată. Alungă imaginea şi-i aruncă Lisei 
un zâmbet cald. 

— Da, e într-adevăr un copil minunat. 

Lisa avea ochi foarte amabili, foarte înţelepţi. 
Care vedeau prea mult, uneori. Acum era o astfel 
de ocazie. 

— Nu prea-i un copil. 

El se încruntă ca şi cum ar fi spus că nu se 
gândise cu adevărat la asta. 

— Ei, da, doar că uneori acţionează astfel. 

— O particularitate pe care o găseşti 


înviorătoare? întrebă ea privindu-l gânditoare. 


El socoti. 
— O particularitate pe care o găsesc 
exagerată. 


— Hmm, fu tot ce spuse ea în timp ce punea 
cina pe masă. 

Ea plecă imediat după ce mâncară, sub 
pretextul că avea dimineaţa devreme o întâlnire 
de producţie la studioul TV, unde lucra ca 
producător asociat la ştirile de amiază. Matthew 
bănuia că întâlnirea nu era chiar atât de devreme. 
Lisa nu putea niciodată să mintă credibil. Pleca 
din cauză că era o companie deplorabilă. 

El se simţise vinovat că fusese atât de distrat, 
dar nu putuse. Face nimic. Lisa înţelesese şi-i 
acorda liniştea de care avea nevoie. De fapt, 
ultimele ei cuvinte se refereau la starea lui. 

— Cred că te-ai simţi mai bine dacă ai verifica 
înainte de-a te culca. Ar fi păcat ca tot acest prim- 
ajutor să se piardă degeaba. Apoi îl sărută pe 
obraz şi-i ură noapte bună. 

El stătea în uşă şi o privea cum pleacă, 
simțindu-se ca un hoţ. Nu se putuse gândi la nimic 
altceva decât la Katie, de când o lăsase singură. 
Lisa nu fusese prostită niciun minut. Oare ce 
credea? Şi ce avea el să facă cu Katie? 

Işi trecu o mână prin păr, trânti şi încuie uşa, 
apoi se îndreptă spre bucătărie. N-avea nimic de 
făcut acolo. Mulțumită Lisei, era o curăţenie 
perfectă. Aşa cum, ar fi fost şi viaţa lui dacă s-ar fi 


căsătorit cu ea. 

Urându-se pentru senzaţia de descurajare pe 
care i-o trezea acest gând, păşi afară, pe terasă. 
Punându-şi palmele pe balustradă, ascultă 
sunetele nopţii şi-şi spuse că nu avea să se ducă la 
vecină. 

Câteva minute mai târziu, intra pe uşa din 
spate a casei ei. 

— Trebuia să dormi. 

Katie îşi ridică ochii din cartea pe care o citea 
şi zâmbi larg, cu bucurie. Părul blond îi cădea 
neglijent pe lângă faţă, obrajii şi ochii îi ardeau ca 
lumina unui far şi, ca de obicei, tricoul ei era mult 
prea strâmt. 

—  liieee! spuse ea, bucuroasă. Foarte 
bucuroasă. De fapt, nu mai văzuse niciodată pe 
nimeni atât de bucuros că-l vede. 

Netezindu-şi cearşatfurile de sub şold, ea se 
dădu repede mai încolo şi-i făcu loc să se aşeze. 

— Ce faci aici? 

— Te verific, spuse el ignorându-i invitaţia şi 
provocarea de sub tricou. Işi fixă mai bine 
picioarele pe prag. 

— Ţi-am spus că mă întorc. 

— „O să mă întorc”, îl imită ea cu cea mai 
autentică voce de Terminator, apoi chicoti ca un 
copil. Hei, mi-a ieşit destul de bine, nu-i aşa? Cred 
că destul de bine. Ea mai încercă o dată. „O să mă 
întorc”. Râse, apoi se uită în sus, ca şi cum uitase 
că el se afla aici. Cuvintele care-i ieşiră din gură şi 


surpriza din ochi confirmară asta. Matthew. Heee! 
Ce faci aici? 

Iar începem. Matthew se încruntă, întrebându- 
se ce dracu' era cu ea. O privire la eticheta sticlei 
de pe noptieră îi dădu răspunsul. 

— Katie, dragă, ai luat cumva altă pilulă 
contra durerii? 

— Pilulă contra durerii? Pilulă contra durerii? 
repetă ea, ca un papagal perplex. Privirea ei o 
urmări pe-a lui, chiar dacă stupefiată, până la 
sticlă. Oo. La astea te referi? Acestea - ia să 
vedem, ce sunt astea? Ea privi atentă sticla, apoi 
ochii i se încrucişară în timp ce încerca să 
pronunţe numele medicamentului. Pere... Pere... 
Percalălăială, ţipă ea încântată, apoi plusă, 
prăvălindu-se pe-o parte într-o izbucnire de râs 
isteric. 

— Percodan, spuse Matthew, înşfăcând sticla 
şi închizând-o. Destul de puternic pentru cineva 
atât de slab. Se poate bănui, continuă el, 
renunțând şi aşezându-se cu un şold pe pat, că nu 
eşti obişnuită să iei medicamente. 

Ea se ridică în capul oaselor, cu o expresie 
nedumerită şi gânditoare. 

— Am luat odată o aspirină. M-a ameţit. 

El suspină adânc şi-şi clătină capul. 

— Katie, Katie, ce mă fac eu cu tine? 

— Nu ştiu, spuse ea, adaptându-se la tonul lui 
solemn. Dar Chase ar şti ce să facă. 

El îşi ridică brusc capul. 


— Chase? repetă el, simțind o fulgerare rapidă 
şi inacceptabilă de gelozie la auzul numelui altui 
bărbat. 

Zâmbetul ei era atât de consolator şi de senin 
în timp ce-i mângâia mâna, liniştitor, apoi se 
întinse după cartea pe care o pusese la o parte 
când intrase el. Îşi putu da seama după copertă că 
era unul din acele romane romanţioase, atât de 
populare în acele zile. 

Deci, ea voia să-l facă să creadă că n-o 
interesa romantismul, reflectă el. De ce atunci 
citea despre povestea romanţioasă a altcuiva? se 
întrebă el, cu o strângere de inimă. 

El privi într-o tăcere gânditoare, cu serioasă 
intensitate, cum ea răsfoi cartea până găsi ceea ce 
căuta. Apoi Katie începu să citească cu voce tare 
şi cu o măreaţă flacără romantică: 

„Ochii lui Chase aruncară o căldură 
întunecoasă, senzuală prin cameră, când o zăriră 
pe Carmella. Alabastrul palid al umerilor ei goi era 
luminat de lumânarea din spate, scăldat în 
strălucirea focului. O privire şi el îşi dădu seama 
exact ce trebuie să facă. Trebuia să o aibă. Chiar 
atunci. Chiar acolo”. 

Tremurând de dorinţă pentru ea, el, Matthew, 
înhaţă cartea din mâna ei şi o închise. 

— Am înţeles, spuse, şi tremură puţin chiar el 
însuşi. 

— Ei, spuse ea, plină de sugestii nevinovate. 
Atunci, ştii ce să faci. 


Ştia foarte bine. Ştia că trebuia să iasă de 
acolo înainte ca tentaţia de a accepta invitaţia pe 
care ea o exprimase atât de deschis, să câştige în 
faţa decenţei. 

Inainte de a uita că ea nu făcea parte din 
planurile lui şi că orice fel de intimitate fizică cu 
ea ar fi greşită. Inainte ca el să profite complet şi 
total de starea ei vecină cu inconştienţa. 

— Katie, spuse el blând, apoi o atinse, când îşi 
dădu seama că ea se înclină mult spre dreapta. 

El îi strânse umerii, intenţionând s-o întindă 
din nou pe spate şi o puse în siguranţă, sub 
cuvertură. 

Dar erau atât de fragili, umerii aceia, cu 
oasele atât de subţiri şi delicate... şi atât de 
diferiţi de puterea femeii animate care se lansase 
în braţele lui ca un proiectil teleghidat. 

Era mai puternică decât părea. Şi mai rapidă. 
Şi avea de partea ei avantajul surprizei. El era 
culcat pe spate, ţinut într-o strânsoare de moarte, 
înainte de a apuca să strige ceva. Nu că ar fi vrut. 
li plăcea foarte mult unde aterizase. 

Corpul ei subţire era întins ca argintul viu 
peste tot. Greutatea blândă a sânilor ei îl apăsa pe 
piept şi tulburarea dezordonată a buclelor ei 
blonde i se revărsa peste faţă ca fina mătase 
franţuzească. 

Katie îşi ridică capul şi-i întâlni ochii cu mirare 
jucăuşă şi doritoare, chiar un pic confuză. 

— Vrei să mă săruţi, Matthew? şopti ea fără să 


respire. 

El înghiţi în sec şi încercă să nege din cap. O 
şmecherie dură când gura lui formase deja 
cuvântul da. 

Ea se uită, perplexă, pe moment. 

— Vrei ca eu să te sărut? 

El nu putu să înghită din cauza nodului din gât 
când privirea ei fixă cobori de la ochii la gura lui. 

Ea îşi umezi buzele, şi-o muşcă pe cea de jos, 
apoi zâmbi încet, minunat, când simţi afirmaţia lui 
involuntară împingându-i burta. 

— Cred că vrei, spuse ea, ochii ei scânteind cu 
un amestec contagios de fericire şi stânjeneală. Eu 
vreau. 

Cine era el să contrazică o doamnă? Totuşi, ea 
nu vorbea decât despre un sărut. Se putea 
descurca. Şi, cu puţin noroc, ea nu şi-ar fi adus 
aminte cât de demn de dispreţ era el pentru că 
profita de ea. 

Dar acel sărut era incredibil de puternic şi de 
romantic, încât îţi sfărâma inima. Numai douăzeci 
şi patru de ore mai devreme, în dulcea 
înmărmurire a unei calde nopţi de primăvară, ea 
pretindea că nu crede în poveştile romanţioase. 
Iar el încuviinţase tăcut. 

Asta fusese atunci. Asta era acum... şi chiar 
acum, ea făcea doi credincioşi în astfel de poveşti, 
din ei amândoi. 

Uşor desfăcute, dulci, tânjitoare, buzele ei le 
întâlniră pe ale lui cu o iluzie de surpriză. O 


şoaptă de dorinţă şi arşiţa a o sută de nopţi de 
vară. Romantismul era, cu siguranţă, în inima ei. 

Undeva, între vulnerabilitatea ei şi ceea ce el 
începuse să recunoască a-i aparţine, se pierdu în 
savoarea gurii ei şi în trezirea sălbatică şi 
neliniştită a corpului ei. Sărutul era mai profund şi 
mai prelung, iar el pur şi simplu nu putea să-l 
oprească. El îşi plimba degetele prin părul ei şi 
căuta mai multă intimitate. 

Când îi căută limba cu a lui, ea răspunse. 
Când îi promise cu gemetele, ea tremură şi nimic 
în lume nu l-ar fi putut determina s-o împingă de 
lângă el. Odată cu un oftat, ea rezolvă problema 
pentru el. Se trase înapoi şi zâmbi. Era un zâmbet 
îngeresc devastator. Dar şi zâmbetul provocator al 
unei sirene. 

— Vezi, spuse ea, cu respiraţia tăiată şi 
victorioasă, totodată. Chiar ştii ce să faci. 

— Doamne, Katie, şopti el, în timp ce corpul îi 
reacţiona cu răzbunare. Of, da, ştia exact ce voia 
să facă cu ea. 

Necazul era că şi ea ştia exact ce voia să facă 
cu el. Voia să-l înnebunească. Şi se descurca de 
minune. 

Într-un minut îl seducea, ca o preoteasă amal 

zoană, la un ritual de împerechere, iar în 
celălalt, chiar următorul, îşi înfunda faţa în umărul 
lui şi plângea ca şi cum i s-ar fi frânt inima. 

Matthew  înţepeni, nedumerit, înainte ca 
pasiunea să cedeze locul îngrijorării. 


— Katie, iubito, ce este? Te doare mâna? Te- 
am lovit? 

El se trase cu grijă, astfel încât ea era întinsă 
pe spate, iar el se sprijinea într-un cot, deasupra 
ei. Îndepărtându-i părul de pe ochi, el o îndemnă 
să-i spună ce nu era în regulă. 

— Îmi pare rău, jeli ea printre suspine. Atât de 
Tău. 

— ţi pare rău? N-ai de ce să-ţi pară rău, 
iubito. Tu eşti cea care-i rănită. 

— Nu. Te-am rănit şi pe tine. [i-am văzut 
privirea. La spital. ţi aduceai aminte. De soţia ta. 
De suferinţa ta. Imi pare rău că te-am rănit. N-aş fi 
vrut niciodată să te rănesc. Niciodată. 

Năucit, mişcat, Matthew o luă în braţe şi o 
strânse. Mişcat de emoţiile ei şi refuzând 
intensitatea propriilor lui emoţii, îşi îngropa faţa în 
părul ei şi murmura vorbe de liniştire. Şi se 
împotrivi gândului că ea avea dreptate. Că el 
suferea. Că, aşteptând lângă ea în acel spital care 
mirosea a antiseptic şi a viaţă şi a moarte, nu-şi 
uitase amintirile, prea dureroase pentru a le 
rememora, sim ţămintele, prea puternice pentru a 
putea fi uitate. 

In cele din urmă, că era durerea ei sau a lui, n- 
avea importanţă. Ce conta, îşi dădu el seama, în 
timp ce-o ţinea, era că în acest moment, în acest 
loc şi timp anumit, asta era ce-şi dorea. 

Mai târziu, mult mai târziu, când suspinele ei 
deveniseră grele şi bătăile inimii ei încetiniseră 


odată cu somnul, el se întinse lângă ea. Nici măcar 
nu-i trecuse prin cap s-o lase singură. O 
cuprinsese în braţe, pur şi simplu, şi o ţinuse şi o 
mângâiase... şi se gândise la Carol. 

Acolo, în întunecimea dormitorului lui Katie 
McDonald, în lumina însufleţirii ei blânde, el 
asculta tăcerea nopţii şi amintirile trecutului său. 

Şi el plânse... şi se simţi uşurat... şi în cele din 
urmă se relaxă acceptând ca simţămintele lui 
pentru această femeie să-l domine. 


Cinci 

Cina se desfăşurase bine, se gândi Katie, 
retrospectiv, pe când ştergea ultima farfurie şi o 
punea la loc. Friptura se făcuse perfect, morcovii 
cu glazură fuseseră delicios de suculenţi, iar 
spuma de ciocolată, un adevărat succes pentru 
Joey. Şi reuşise exact ce-şi propusese. li invitase 
pe toţi trei, Matthew, Joey şi Lisa, ca şi cum ei deja 
ar fi fost o familie. 

Era cel mai bun lucru de făcut. Gestul era o 
aprobare a situaţiei, în faţa tuturor, o cimentare a 
viitorului în fapt, cu recunoaşterea ei. 

Lisa fusese, cu adevărat, foarte drăguță, 
medită Katie. Ea şi Matthew arătau colosal 
împreună. Şi Joey o plăcea pe Lisa, putea spune. 
Asta era bine. Aveau să facă o familie minunată, îşi 
spuse cu entuziasm. Atunci de ce se simţea mai jos 
ca o gaură într-un drum pietruit? 

Pentru că aproape o ucisese să-i vadă pe Lisa 


şi pe Matthew stând unul lângă celălalt la masa ei. 
Eleganţa subtilă a Lisei se întrecea minunat cu 
lejeritatea de diamant neşlefuit a lui Matthew. 
Arătau bine împreună. Perfect potriviţi. În Lisa el 
găsea tot ce avea nevoie de la o mamă. Pe scurt, li 
se putea aplica eticheta „familia-fericită-în-veci”. 

Katie nu simţise niciodată atât de multe cu 
ocazia unei vizite scurte. Îşi dorea doar să n-o fi 
durut aşa de tare imaginea lor de familie. Îşi dorea 
ca, de fiecare dată, când privea la Matthew, să nu- 
şi mai aducă aminte că nu-l poate avea. Priveşte, 
dar nu atinge. Doreşte-ţi, dar nu te aştepta. 
lubeşte, dar nu arăta. 

— McDonald, murmură ea cu voce tare, când 
îşi dădu seama că transformase prosopul de vase 
într-un nod de bumbac ud. E momentul să-ţi revii. 
Felul ăsta al tău de a fi îţi face surprize. Şi, să 
admitem, dragostea n-are niciun amestec aici. E 
mai mult o problemă de chimie. Şi, poate, de 
puţină siguranţă. Pe lângă asta, nu lăsase 
Matthew să i se înţeleagă clar sentimentele? Din 
ziua aceea de acum două săptămâni, când ea îşi 
tăiase mâna, el impusese între ei o distanţă care 
nu fusese înainte. Matthew  verificase în 
următoarea dimineaţă care îi era starea, înainte 
de a pleca la lucru, dacă se poate numi verificare 
un „Salut, arăţi mai bine”. El însuşi arăta extrem 
de obosit, ca şi cum n-ar fi dormit destul în 
noapiea aceea. 

Inainte ca ea să poată face vreun comentariu, 


el şi dispăruse pe uşă. 

Poate că acesta era modul lui de a-i arăta că 
nu apreciază amestecul ei constant în viaţa lui. 
Nu-l putea acuza. Nu ea planificase să se întâmple 
toate acele lucruri şi nici să-l implice pe el. Se 
întâmplaseră, pur şi simplu. 

Din acea dimineaţă şi de la scurta conversaţie 
de la cină, ea îl văzuse în treacăt, dacă nu se mai 
pune la socoteală noaptea când îl stropise 
întâmplător, spălându-şi maşina. 

În special acea amintire o făcea să zâmbească. 
Doamne, el voia să fie furios. Să i-o întoarcă. Ea îi 
aştepta cu plăcere metoda, când el se întorsese pe 
călcâie, mormăise ceva, apoi se retrăsese în casă. 

Rămânând acolo, privindu-l cum pleacă, cu 
furtunul moale atârnându-i în mână, ea îşi dăduse 
seama că fusese nebună să fantazeze despre 
dragostea cu Matthew Spencer. Şi „fantazase” era 
singurul cuvânt potrivit. Dragostea, sau chiar o 
copie rezonabilă a ei, nu se presupunea, oricum, 
să fie un factor în viaţa ei. De aceea, cina din acea 
seară fusese aşa de importantă. li dădea 
perspectiva necesară. 

Aruncând prosopul de vase pe bufet, ea se 
îndreptă spre dormitor, furioasă că trebuie să-şi 
amintească permanent că Matthew era de neatins. 
Ştiuse asta de la început. Nu din cauza Lisei, deşi 
nu s-ar fi amestecat niciodată în dansul altei 
femei, ci din cauză că-şi dăduse seama, din primul 
moment în care-l văzuse, că el era un bărbat prea 


bine pentru ea. 

Era prea frumos, prea puternic, prea amuzant, 
prea orice. lar ea era prea puţin. N-avea stofă de 
soţie şi de mamă. Dovedise deja, o dată, asta. 
Partea cu mama, în tot cazul. Urma, de la sine, că 
nici la partea cu soţia n-ar fi fost o forţă. 

Lunecând din haine, ea se îndreptă spre baie 
şi spre o înmuiere lungă, fierbinte, pe măsură ce 
adăuga mai multe dovezi la cazul pe care-l 
construia împotriva ei înseşi. 

— Chiar, McDonald, spuse ea tare în timp ce 
turna săruri în cadă. Chiar nu te poţi vedea 
prezentată familiei Handcock de pe bulevardul 
Prospect? Ei ar privi la expresia ei de rebelă 
„dintr-o mie-de-motive”, ar afla de murăturile cu 
care se ocupă uneori şi i-ar spune lui Matthew s-o 
schimbe pe un peşte pe care merita să-l ţii. Un 
peşte drăguţ, respectabil, binecrescut, corect 
politic, care ar face o stropeală perfectă în 
heleşteul societăţii şi o mamă perfectă pentru 
Joey. Mama perfectă. Suferinţa care însoțea 
întotdeauna această frază, o brăzdă mai adânc ca 
de obicei. Pentru un moment scurt, ea se lăsă 
pradă durerii. Avea nevoie să-şi amintească că 
avusese şansa ei de a dovedi ce fel de mamă putea 
fi. Eşuase în toate privinţele. 

Ştergându-se, îşi spuse că era bucuroasă că 
forţase întâlnirea, aşa încât să-i poată vedea pe 
Lisa, pe Matthew şi pe Joey împreună. Apoi, cina 
fusese puţinul pe care-l putuse face pentru a 


repara modul dezastruos în care stricase seara lui 
Matthew şi a Lisei, cu două săptămâni mai 
devreme. 

Mâna ei era bine acum. Cu excepţia unei mici 
încâlceli în memorie, de dinainte şi de după 
drumul la camera de urgenţă, totul reintrase în 
normal. 

Doar că o durea. O durere care-ţi frânge 
sufletul, îţi zdrobeşte inima. 

Era prea devreme pentru culcare, dar ea era 
prea obosită să mai stăruie asupra lui Matthew. Se 
lăsă între cearşafuri şi deschise radioul. Versurile 
melancolice ale cântecului One Is the 

Loveliest Number  răsunară în cameră, 
potrivite cu starea ei. Unica lacrimă care îi udă 
perna dovedi cât de mult. 

In casa de alături, Matthew stătea tolănit, 
posac, într-un scaun, când Lisa ieşi din dormitorul 
lui Joey. Îşi ridică o sprânceană întrebătoare când 
ea se aşeză pe scaunul de lângă el. 

— E-n regulă, îl asigură ea. Doar un vis urât. 
Deja a adormit din nou. 

Inchizându-şi ochii, el îşi lăsă, obosit, capul pe 
perna spătarului. 

— Nu te învinovăţi aşa, Mai. Uneori e nevoie 
doar de atingerea unei femei pentru a linişti un 
copil. E. Vorba despre darul pe care-l avem, 
adăugă ea. Piepturile noastre sunt mai moi la 
strâns în braţe decât ale voastre. 

li zâmbi aşa cum ştia că ea aşteaptă. 


— Nu suport să-l văd aşa. Nu suport să nu ştiu 
ce să fac. 

— Presimt că în scurt timp vei învăţa să te 
descurci cu visele urâte şi cu multe altele. 

— Da, spuse el, uşor entuziasmat. Cred că da. 
Şi zici că totul îşi va reveni la normal? 

— Un pic de practică, un pic de experienţă şi 
va deveni o a doua natură pentru tine/aşa cum e 
construitul unei case. 

Matthew îi întâlni privirea şi de data aceasta 
zâmbetul lui fu sincer. 

— Ei bine, înţeleaptă doamnă, cum se spune, 
vom vedea. Între timp, să-ţi ofer ceva de băut? 

Ea îl opri punându-i o mână pe genunchi când 
încercă să se ridice. 

— Nicio băutură, Matthew. Trebuie să 
vorbim... 

Sprijinindu-se în scaun, el o urmări şi aşteptă, 
mângâindu-şi absent buza de sus. Chiar înainte ca 
ea să înceapă, el ştiu despre ce vrea să-i 
vorbească, despre Katie. Nu era prea sigur că era 
gata să asculte... şi nici prea sigur pe ce avea să 
răspundă. 

— Nu trebuie să ai aerul ăsta înfricoşat. N-am 
de gând să te cert. 

Ridicându-se din scaun, el merse până la uşile 
glisante, scufundându-şi mâinile în buzunarele de 
pe şolduri ale pantalonilor. 

De două lungi săptămâni încerca să se ţină 
departe de doamna McDonald - „Potop-de- 


confuzie-pe-hormonii - ui”. Încerca să se convingă 
că ea nu era mai mult decât un amestec în timpul 
şi energia lui... şi în somnul lui. Nu reuşea. Mersul 
la ea la cină arâtase ce mică familie perfectă 
formau el, Lisa şi Joey. Ar fi trebuit să-şi imagineze 
c-o să-i explodeze în faţă în atât de mulţi atomi 
dezintegraţi. 

Se uită spre curtea lui Katie, apoi din nou la 
Lisa, ştiind că trebuie să spună ceva. 

— Lisa... 

Când se opri, ea făcu ceea ce făcea 
întotdeauna cel mai bine. li uşură lui situaţia. 

— Te-ai aprins rău după ea, nu? întrebă ea. 
Vocea ei nu păstra nicio urmă de supărare, 
dimpotrivă, o nuanţă de umor simpatic. 

Vina şi regretul pe care le simţea i se 
imprimaseră pe faţă, deoarece ea îi zâmbi. 

— E-n regulă, Matt. De fapt, e mai mult decât 
bine, continuă ea în timp ce el o fixa. E special, 
acest simţământ pe care simt că-l ai pentru ea. Şi, 
Matt, e într-adevăr în regulă. 

El îşi trecu o mână peste faţă. 

— Nu ştiu ce să spun. Drace, nu ştiu nici ce să 
fac. Am crezut că tu şi cu mine... El o lungi din 
nou, încă negăsindu-şi cuvintele. 

— Ştiu ce-ai crezut. Şi eu am crezut că voiam 
la fel. Amândoi am avut odată ceva special. Tu şi 
Carol, Zack şi cu mine. Amândoi ştim ce înseamnă 
să ai parte de o asemenea potrivire perfectă care 
te face să te simţi complet. Dar am greşit 


considerând că trebuie să ne  compensăm 
pierderile prin prietenie. Dacă n-ar fi apărut Katie 
care să-ţi deschidă ochii, am fi putut face o 
greşeală enormă. Întotdeauna voi considera că-i 
rămân datoare pentru asta. 

El tăcu mult, înainte de a o privi din nou. 

— Nu e vorba de a te simţi vinovat, Matt. 
Purul adevăr ni-l vindem nouă înşine când 
considerăm că tot ce-a fost între noi până acum a 
fost destul. Văzându-te cu Katie, mi-am dat seama 
de acest lucru. Felul în care te luminezi când se 
uită la tine mi-a dat o speranţă nouă, că aş putea 
şi eu găsi iarăşi acest fel de dragoste. 

El. Zâmbi, neajutorat, şi renunţă la luptă. 

— Lumina pe care o vezi e arsură. Femeia îmi 
provoacă asemenea gânduri, încât îmi ia stomacul 
foc. 

— Aş spune că mai sunt şi alte câteva lucruri 
pe care le pune pe jăratec, tipule. Ea râse când el 
îşi rostogoli ochii. Vino încoace şi îmbrăţişează-mă 
şi spune-mi că te face fericit. 

— Mă înnebuneşte, mârâi el, luând-o pe Lisa 
în braţe şi ţinând-o strâns. Ce dracu’ mă fac cu 
ea? Şi ce-o să mă fac cu familia Handcock? 

Ea se trase înapoi, încruntându-se la el. 

— Acordă-le un pic de încredere, lui Eunice şi 
lui Grant. Acordă-i şi lui Katie încredere. Dacă ea 
e în stare să înmoaie inima aia împietrită a ta, 
atunci sigur poate să mai înduplece un cuplu. 

— Inima împietrită? Eu? întrebă el, sincer 


rănit. 

Ea îi cuprinse obrazul în palmă. 

— Greşită alegere a cuvintelor. Inimă frântă, 
mai precis. Dacă-ţi poate vindeca inima, înseamnă 
că poate face minuni. 

— Va trebui s-o facă. Nu-mi voi risca niciodată 
şansa de a-l obţine de tot pe Joey, dar nici la Katie 
râu pot renunţa. 

— Rezolvaţi voi. Împreună. 

— Eşti o femeie nemaipomenită, Lisa Harding. 
Sunt un prost că renunţ la tine. 

— Ai fi un prost mai mare dacă n-ai renunţa. Şi 
la fel aş fi şi eu, dacă aş rămâne. 

— Ştii că te iubesc, spuse el, o lume de regret 
colorându-i cuvintele. 

— Şi eu te iubesc. Dar nu sunt îndrăgostită de 
tine şi nici tu nu eşti îndrăgostit de mine. De- 
acum, nu ne vor mai dobori jumătăţile de măsură. 

— Cum, întrebă el, uimit de profunzimea 
introspecţiei ei, cum ai reuşit să faci atât de 
simplu un lucru pe care eu m-am luptat să-l fac de 
când am pus ochii pe Katie? 

— Pentru că tot ce-i adevărat este întotdeauna 
simplu. Şi ce simţi tu pentru Katie e adevărat. 
Acum continuă cu asta. Eu trebuie să plec. 

El îşi întinse mâna peste braţul ei şi-şi împleti 
degetele cu ale ei. 

— Cinăm într-o zi, săptămâna viitoare? 

Ea îi strânse mâna. 

— Eşti pe calea cea bună. Şi am să aştept un 


raport asupra evoluţiei. Ceva îmi spune că nu va fi 
aşa uşor s-o convingi pe Katie că-i potrivită pentru 
tine. E cu adevărat o vrăjitoare, Matt, dar pare 
decisă să păstreze distanţa, de dragul tău. 

El zâmbi, gustând deja rezistenţa pe care ştia 
că o va opune Katie. 

— Din mimica ta, spuse Lisa, aş spune că ea 
nu are o rugăciune. 

— Niciun amin, fu el de acord. Punându-i un 
braţ pe după umeri, Matthew o conduse pe Lisa la 
maşină. 

Matthew fu însă cel care se ruga a doua zi 
dimineaţă, pe când se furişa spre casa lui Katie, 
sub pretextul împrumutării unei căni de cafea. 

Joey dormea până târziu şi acum, că Matthew 
îşi luase angajamentul de a afla adevărata relaţie 
a lui cu Katie, dorea să progreseze. Lisa avea 
dreptate. Lucrurile ar putea merge între ei. Katie 
îi adusese înapoi tot ce pierduse în viaţă: excitare, 
emoție, plăcutul amuzament demodat. Işi zâmbi. 
Plăcuta plăcere demodată. Şi dragostea. Mai 
presus de orice, dragostea. De felul aceleia de 
care nu sperase să mai aibă vreodată parte de 
când o pierduse pe Carol. Şi Katie ar fi potrivită 
pentru Joey. Cumva, îi va face pe Handcock să 
vadă cât de potrivită e. Cumva, o va face şi pe 
Katie să vadă. El gândea că are un liman. 
Elementul surpriză era de partea lui. Şi acum se 
îndrepta spre ea. Mica petrecere pe care ea o 
orchestrase cu o seară înainte fusese o încercare 


de a întări părerea că ea avea stofă de camarad. A 
cincea roată, prietenească. Poate chiar l-ar fi 
convins, dacă n-ar fi văzut dorul din ochii ei, de 
fiecare dată când se uita în direcţia lui. Ea îl 
iubea. Era sigur de asta. De fapt, el ştiuse de la 
început. Tot ce avea acum de făcut era s-o 
convingă că era în regulă. 

Un fleac, nu-i aşa, Spencer? Aşa e. Eliminarea 
datoriei naţionale ar fi fost singura provocare 
asemănătoare. 

El era totuşi hotărât şi zorii zilei păreau un 
moment la fel de bun ca oricare altul pentru a o 
prinde cu garda lăsată. Doar că nu era timpul 
potrivit. Cel puţin nu pentru libidoul lui. 

Katie era sigur sculată. Din păcate, o singură 
privire la ea, prin geamul uşii de la verandă, şi el 
fu, de asemenea, sculat, în cel mai strict sens al 
cuvântului. 

Cu picioarele goale, în şort şi maiou, cu 
agrafele strângându-i părul în sus, deasupra 
fiecărei urechi, ea arăta toată de şaisprezece ani şi 
la fel de tentantă ca păcatul originar. Trebuia să fi 
depăşit din adolescenţă acest tip de reacţie, se 
gând el în timp ce-şi potrivea şliţul blugilor. 

Radioul zbiera, iar ea cocea, se unduia şi urla 
ca un ogar la luna plină. Slavă Domnului că ea nu 
era nevoită să-şi câştige existenţa cântând. Avea 
însă câteva mişcări pe care, dacă le-ar fi făcut în 
public, i-ar fi adus câteva propuneri lucrative. 

Ocupată cu dansatul şi manevrând o foaie de 


prăjitură în cuptor, ea nu-şi dădea seama că el 
stătea dincolo de uşa de la bucătărie, urmărind-o. 
Gentleman cum era, profită din plin. 

Beatles „se scuturau” la maximum, iar Katie, 
cu vătraiul, făcea câteva scuturări de-ale ei. Ea 
lovi uşa sobei, o închise cu şoldul, apoi sări prin 
cameră, pe ritmul viu de rock and roll. 

Se distra. El avu un şoc - poate două - când ea 
ateriză în centrul camerei, cu faţa spre el şi cu 
ochii închişi, cu mâinile acoperite de mănuşile 
pentru menaj, unduindu-se deasupra capului, cu 
şoldurile balansându-i-se. Ea execută o scuturare 
de umeri care avea efecte uimitoare asupra 
maioului ei şi mări presiunea de dedesubtul 
şliţului lui, de la moderat la acut. Mâine îi va 
cumpăra un sutien. Dacă va mai trăi până atunci. 

Din pură autoapărare, el tuşi cu zgomot. 

Ochii ei rămaseră instantaneu deschişi. Ea 
încremeni în mijlocul piruetei. 

Când o vulnerabilitate dureroasă îi înlocui 
surpriza de pe chip, el avu nevoie de toate forţele 
să-şi stăvilească dorinţa de a o lua în braţe şi a-i 
alunga temerile. De când ştia că ea n-ar fi admis 
niciodată asemenea simţăminte, el stătea deoparte 
şi o lăsa să preia conducerea... cel puţin până-l 
aducea unde voia el. 

Katie credea cu tărie în proverbele înțelepte 
de genul „Viaţa trece”, „Timpul vindecă toate 
rănile”. „Coace ceva, te vei simţi mai bine”, iar în 
muzica ei favorită a anilor şaizeci stătea cel mai 


bun remediu pentru stările de melancolie. 

Practicase cu religiozitate toate cele de mai 
sus, încercând să depăşească deprimarea nopţii 
trecute, când îşi dădu seama că are public. 

Dintr-odată conştientă de tălpile goale, de 
picioarele lungi şi de ciripitul ei fals, îşi lăsă 
prompt mâinile în jos. 

— Aşa, vasăzică, îi spuse ea lui Matthew, 
repezindu-se când văzu amuzamentul din ochii lui, 
n-ai nimic mai bun de făcut? 

— Nu cred că am, tărăgănă el, leneş. 

Zâmbetul lui nu era deloc lipsit de răutate. Şi 
de evaziune. Ea putea să jure că văzuse evaziune. 
Fie diavolul din ea, fie cel din ochii lui fu cel care o 
îndemnă să-l provoace. 

— Hei, deşteptule, ştii toate cântecele vechi, 
dar ştii şi mişcările? 

Zâmbetul lui se lărgi într-un rânjet arogant, de 
„Nu-mă-retragdin-faţanici-unei-îndrăzneli”. 

— Cred că-mi amintesc câteva. Şi nu văd 
niciun motiv să te amuzi atât. 

Ea nu era sigură ce aştepta, dar în niciun caz 
nu-l aştepta pe el să deschidă uşa, să se strecoare 
înăuntru şi să dovedească nu numai că-şi 
aminteşte mişcările, ci şi că mai are şi unele noi. 

Nu trecu mult şi dansa cu el. Şi admira. Şi 
uita, pentru o clipă, că nu trebuia să fie nebună 
după el. 

— Hei, Asule, fă loc! Patrick Swayze nu te 
întrece cu nimic. În partea de jos a tricoului, la 


blugii strânşi pe fese, adăugă ea în minte. 

Râzând împreună, ei se  ciocneau, se 
împungeau şi se răsuceau spre masa de bucătărie, 
etalându-şi mişcările ca adolescenţii la o petrecere 
trăsnet. Erau amândoi aplecaţi când melodia 
încetă. 

— Mai fac o tură dacă promiţi că nu mai cânţi, 
o necăji el, cu un zâmbet mijindu-i la colţurile 
gurii. 

Ea îi primi, jucăuş, provocarea. 

— Tăcerea mea şi gângăvirea ta te costă un 
dolar. Bate palma şi facem târgul. 

Dar când următorul cântec se dovedi a fi o 
baladă lentă, cu prea mult romantism şi emoție, 
care ţintea prea aproape de ţel, ea decise să se 
retragă. Nu era sigură de ce era în mintea lui, dar 
privirea lui o făcu puţin nervoasă. 

— N-am învăţat niciodată să dansez lent, minţi 
ea, trăgându-se în spate. 

El simţi minciuna şi nu se lăsă păcălit. 
Împletindu-şi privirea cu a ei, îşi scoase portofelul 
din buzunarul de pe şold, extrase o hârtie de un 
dolar şi o trânti pe masă. 

— Atunci, e timpul să înveţi. 

Simţindu-se ameninţată de tot acel farmec 
masculin, de toată căldura senzuală cu care el 
părea c-o învăluise intenţionat, ea ezită: 

— Fursecurile. 

— Sunt minunate, o întrerupse el, uitându-se 
la cronometru, apoi din nou la ea. Avem cinci 


minute, Katie. Te pot învăţa multe în cinci minute. 

Katie putea paria că-i aşa şi parie. Cu o mi-l 
mică ce avertiza clar, „Rezistă-mi şi vei vedea 
unde ajungi”, el o apucă de încheietură. 
Îndepărtându-i mănuşile de menaj şi aruncându-i- 
le peste umăr, o trase lângă el. 

— Ce trebuie ştiut despre dansul lent, spuse el 
cu o şoaptă catifelată care fâlfâi peste faţa ei şi-i 
trimise milioane de fiori, alunecându-i pe piele, 
este că poţi să-l faci orice vrei să fie. Un dans... El 
se mişcă încet, senzual, înspre ea. O aventură... 
Mâinile lui mari, puternice şi fierbinţi, alunecară 
cu o mişcare lină, fermă, de-a lungul spatelui ei. 
Apoi îi căutară şoldurile şi începură să le frământe 
uşor. Seducţie... 

— Eu. Ea se opri şi înghiţi greu când el atinse 
o zonă deosebit de sensibilă. Optez pentru prima 
variantă. 

El simţise panica din vocea ei pentru că 
simţise, cum zâmbetul lui se forma lângă obrazul 
ei. 

— Îmi pare rău, Katie. Nu suna deloc ca şi 
cum i-ar fi părut rău. Mi-e teamă că nu e alegerea 
ta. Vezi, într-un dans lent, bărbatul conduce. Eu 
sunt cel care alege. Şi le aleg pe toate trei. 

Claritatea, provocatoare ca  şoapta lui, 
explozivă ca dorinţa interzisă, bâzâi prin corpul ei 
ca arşiţa aburului. Rațiunea, cauză şi scop, 
alunecase probabil pe uşa din spate, pentru că ea 
nu mai rezistă când el o trase încă mai aproape. 


Chiar vechea ei faţadă, refuzul, fu temperată de 
descoperirea tuturor acestor simţăminte pe care 
el le trezea la viaţă. Lăsată să se apere singură, 
armura ei nu prea avea şanse. Doar dacă ea ar fi 
făcut ceva. Repede. 

— M-Matthew? 

— Hmmm? răspunse el de undeva, din 
vecinătatea lobului urechii ei. Şoldurile şi mâinile 
lui, toate foarte ocupate la sudul taliei ei, creau 
senzaţii minunate care o făceau să-şi dorească să 
arunce rezistenţa şi să ajungă imediat la 
înfrângere. 

— Matthew... eu, ah, nu cred că... vreau să 
spun. Trebuie să vorbim despre... despre... Dar 
Lisa? 

El se trase înapoi şi se uită direct la ea. 
Căldura leneşă pe care o văzu în ochii lui îi tăie 
răsuflarea. Adevărul cinstit îi dădu o brumă de 
speranţă. 

— Lisa este o femeie frumoasă, minunată. Nu 
te uita în altă parte, Katie, îi ceru, când ea îşi 
plecă privirea. Este prietena mea. Dar nu e femeia 
pe care o iubesc. Şi nu e femeia cu care vreau să 
fac dragoste. Şi-acum, sper că am terminat cu 
vorbitul, pentru că doresc un sfârşit perfect al 
acestei conversații. 

Panica ei era acum pură şi străruitoare, în 
timp ce cuvintele lui îi zumzăiau prin cap ca un roi 
de țânțari în zbor spre cea mai vulnerabilă ţintă. 

Nu este femeia pe care o iubesc. Nu este 


femeia cu care vreau să fac dragoste. 

Ei, nici ea nu era. Nu era posibil ca el să se 
refere la ea. Nu, nu, nu, nu. Scuturându-şi capul, 
ea încercă să se tragă la o parte. El o ţinu strâns şi 
o învăţă ceva mai mult despre puterea de 
convingere pe care o avea. Apăsându-şi fruntea de 
a ei, îi murmură numele. 

— E vremea să renunţi la luptă, continuă el. 
Am încercat amândoi şi altfel. Prieteni, camarazi. 
N-a mers nici aşa. Timpul pentru astfel de jocuri s- 
a isprăvit. E timpul să încercăm altele noi. Unele 
cu ştachete mai înalte. 

Ea gemu nefericită, simțindu-se târâtă din ce 
în ce mai departe spre capătul adânc al bazinului. 

— Matthew... asta nu se poate întâmpla. 

— Ba se poate, insistă el, şi cu presiunea 
blândă a degetelor îi răsturnă faţa până la a lui şi-i 
sărută protestul de pe buze. Sau, cel puţin, 
încercă. 

— Matthew, spuse ea din nou, neputinţa din 
vocea ei spunându-i că se scufunda repede. 

— Asta chiar nu se poate întâmpla. 

— E-n regulă, Katie. Poate, şi se va întâmpla. 
Cu lovituri moi, doritoare, el îi despărţi buzele cu 
limba, căutând să intre. Focul o aprinse din 
sfârcurile sânilor până în străfundul stomacului 
când el se scufundă, seduse şi cuceri. 

— Dar nu vreau să se întâmple, abia şopti ea, 
chiar dacă se strânse mai aproape şi-şi încolăci 
braţele în jurul gâtului lui. 


— Ştiu, iubito, spuse el, în timp ce zâmbetul 
lui pe buza ei arăta că el ştia ce mincinoasă este. 

— O, Matthew... Ea se înecă într-o respiraţie 
grea, doritoare în timp ce mâinile lui răutăcioase 
şi gura lui flămândă se uneau într-un atac nemilos. 
Vreau - vreau atât de mult să se întâmple, încât 
mă doare. Ce ne facem? 

— Am câteva idei pe tema asta. 

Ea gemu pe când unul sau două gânduri 
proprii adăugară focului mai multe scântei. 

— N-ai idee în ce te bagi. 

El răspunse avertismentului cu încă un 
zâmbet. Când ea îşi îngropă mâinile în părul lui şi- 
şi deschise gura pentru el, din nou, el răspunse 
invitaţiei cu un sărut pătimaş, sfâşietor. 

Sărutul continuă încă şi încă, amestecând 
dorinţa şi pasiunea, răzvrătirea şi revelaţia, corpul 
şi sufletul într-o colecţie năucitoare de senzaţii pe 
care ea nu le-ar fi putut identifica sau numi, chiar 
dacă viaţa i-ar fi depins de aceasta. Ştia doar că şi- 
ar fi dorit să nu se termine niciodată. Şi nu s-ar fi 
terminat, dacă Matthew n-ar fi avut bună idee să 
se retragă pentru a mai respira. El întrerupse 
sărutul din lipsă de oxigen. 

— Katie? 

Cu ochii închişi, ameţită, ea suspină şi-şi 
sprijini fruntea de pieptul lui. 

— Hmmm? 

— Cred că fursecurile tale s-ar cam arde. 

— Poţi s-o mai spui o dată. 


Ea îi simţi râsul amuzat pe frunte. Rațiunea 
răsărea încet. Când veni, ochii ei se deschiseră 
larg şi se plesni peste cap. 

— Oh. Oh. Fursecurile mele. 

Luând-o la goană, îl împinse la o parte. Când, 
în căutarea ei frenetică, găsi o mănuşă de menaj 
pe jos, ea alergă la sobă să-şi salveze fursecurile. 
O duzină de bucăţi carbonizate din ceva care 
semăna cu cenuşă se holba într-o tăcere 
acuzatoare. 

— Drace! rosti ea şi trânti tava pe sobă. Uite 
ce mi-ai făcut. Şi unde te duci? trânti ea 
întorcându-se să vadă cum spatele acela perfect, 
în blugii aceia perfect infamanţi, bătea în 
retragere. Crezi că poţi să salvezi aici şi... şi... 

— Şi ce? întrebă el, râzând, în timp ce-şi 
sprijini o mână pe uşă. 

— Mi-ai ars fursecurile şi pleci? 

O  sprânceană de băiat rău se arcui 
victorioasă. 

— Cred că da. 

Cu mâinile în şolduri, ea îl fulgeră, încercând 
să se decidă dacă voia să-l sărute din nou sau să-l 
hrănească forţat cu una din acele roci vulcanice. 
Sărutul câştigă votul negativ. 

Nici el n-avea de gând să-i dea ocazia. 

— Dar ca să-ţi arăt ce rău îmi pare - de 
fursecuri, adică - o să fac cum vrei tu. Işi privi 
ceasul. Unu fix. Mergi în şort şi pune-ţi pantofii cu 
tocuri înalte, mama. Băieţii Spencer or să te ducă 


la o petrecere stil Royals din Kansas City. 

Cu aceasta, el o luă la trap pe terasă, lăsând-o 
să se descurce cu fursecurile ei arse, cu fitilul ei 
aprins şi cu un simţământ al groazei care n-o 
părăsea. 

li plăcea sau nu, era îndrăgostită de el. Iar el 
nutrea o dorinţă puternică. Şi, din cauza lui Joey, 
nu exista un teren neutru pentru ei unde să se 
întâlnească. 

Mormanul de coji de arahide din jurul 
picioarelor lui Katie crescuse la proporţii uriaşe, 
observă Matthew cu satisfacţie. Tot astfel şi 
entuziasmul ei - odată ce uitase că trebuia să şi-l 
supravegheze. Pentru o femeie care încerca să-l 
convingă că nu-i plăcea baseball-ul şi care n-avea 
de gând să se amestece în ieşirea lor de fiu cu 
tata, ea se distra grozav. La fel şi el. Şi Joey. 

Felicitându-se pentru puterea de convingere, 
Matthew plăti vânzătorului al doilea rând de hot 
dog pentru a întâmpina delicatul apetit al lui 
Katie. Se întoarse să-i dea unul, apoi se feri 
repede când ea se sculă de pe locul pe care stătea, 
arahide şi floricele zburându-i din braţe. Ea îşi 
agită ameninţător pumnul către arbitrul principal. 

— Ehei... ţipă ea cu gura plină de mâncare. 
Era la o milă! La o milă! Eşti orb? De-a binelea? 
urlă ea întorcând spre Matthew o privire înfuriată 
şi războinică înainte de a se lăsa din nou în scaun 
cu un mormăit dezgustat. 

Joey, privind-o cu o expresie, undeva între 


venerație şi preocupare, îşi întoarse spre tatăl lui 
ochii îngrijoraţi. 

— Se simte bine? 

La sfârşitul celui de-al treilea serviciu, când 
descoperi că năsucul ei obraznic căpătase o 
nuanţă roz de la soare, Matthew îi aduse o cască 
de baseball. Jena coloră obrajii ei, mai roz acum. 
Matthew râse când ea îşi trase casca mai jos pe 
cap, într-o tentativă de dispariţie. 

Chiar dacă îi plăcea cum arăta ea, decise s-o 
ajute... puţin. Compunându-şi o faţă studios 
autoritară, el se lansă într-un stil de citire al 
tatălui către fiu şi i se adresă lui Joey: 

— Îţi aduci aminte ieri, când m-ai întrebat ce-i 
aia nesportivitate? Fiule, înainte de-a veni azi, am 
rugat-o pe Katie să ne facă o demonstraţie despre 
ce-i aceea slabă sportivitate ca să clarificăm 
această mică problemă. Frumoasă treabă, 
McDonald, adăugă el, cu o înclinare din cap, care 
însemna „treabă bine făcută”. Nu cred că ai lăsat 
vreun dubiu în mintea băiatului, nu-i aşa, Joey? 

— Are de gând să huiduie şi să strige urât la 
arbitru? întrebă Joey. 

Matthew îl întoarse pe fiul său către Katie, tot 
numai inocenţă şi interes. 

— Aceasta face parte din demonstraţie, Katie? 

Ea se scufundă mai jos în scaun. 

— Nu? Ei bine, eu cred că ţi-ai primit mesajul 
şi fără ea. 

Se simţi puţin vinovat c-o necăjeşte. Şi regretă 


puţin că o potolise. Dar era aşa de amuzant s-o 
tachinezi. Şi atât de distractiv să fii cu ea. N-ar 
trebui să se îngrijoreze, însă. Sobrietatea nu i se 
potrivea lui Katie mai mult decât plictiseala. Pe la 
al şaptelea serviciu, ea se întorsese deja la starea 
ei naturală animată, cântând Doamne, ajută-i pe 
toţi şi Take me out of the Ball Game, împreună cu 
orga, în timp ce se repezea în altă pungă cu 
arahide. 

— Nu vrei să vii cu noi să-i cunoşti pe bunicul 
şi pe bunica mea, Katie? întrebă Joey când urcară 
în maşina lui Matthew, în amurg. 

Matthew o privi de la volan cum îşi studiază 
petele de muştar şi de Ketchup care-i decorau 
tricoul. Ea duse o mână la buclele care-i ieşeau de 
sub casca de baseball şi-i trimise o privire 
rugătoare peste capul lui Joey. 

— Poate data viitoare, sportivule, spuse 
Matthew, simțind din tăcerea ei că nu era 
pregătită să facă un pas aşa de mare. Katie e puţin 
ostenită acum. Poate că noi am obosit-o. 

— Nu noi, nu-i aşa, Katie? 

— Mi-e teamă că da, puştiule, spuse ea, 
smucindu-l pe Joey cu afecţiune, de casca lui. Dar 
nu-mi aduc aminte să mă mai fi distrat aşa de 
bine. Eşti foarte plăcut, ştii? 

— Dar eu? întrebă Matthew. Şi eu sunt plăcut? 

Ea aprobă cu un zâmbet viguros. 

— Cel mai. Am să fac mâine un împrumut să 
vă răsplătesc pentru toată mâncarea cu care m-aţi 


îndopat azi. 

El zâmbi. 

— Fiecare bărbat, femeie şi copil cu o 
concesiune asupra mâncării urmează să fie în 
atenţia ta pentru jocul următor. Două zile ca aceea 
de azi şi trebuie să ne vindem proprietatea din 
Florida. 

— Trebuie să fi fost aerul proaspăt şi soarele, 
spuse ea, arătând un pic ruşinată pe când cobora 
din maşină. 

Falsa ei bravadă nu-l păcăli niciun minut. Ei îi 
era încă frică de ceea ce se întâmplase în 
bucătărie, azi-dimineaţă. 

— A fost cu adevărat o după-amiază amuzantă, 
tipilor, adăugă ea, aplecându-se cu capul în 
maşină. Pa, Joey. Ne vedem peste două săptămâni. 

— Pa, Katie. Arăţi curată cu casca pe cap. 

Atingându-şi cu o mână capul, ea aruncă spre 

Matthew o privire stânjenită. 

— Da, Katie. Arăţi cu adevărat curată. 

Ochii ei se îmblânziră înainte de a-şi pleca 
pleoapele şi de a-i ascunde de vederea lui. 

— Cuvântul „curat” nu rezistă nici la zece 
picioare de mine, acum. La revedere, băieţi, spuse 
ea, întorcându-se. Am o întâlnire fierbinte cu o 
maşină de spălat şi o cadă. 

— Şi nu uita despre mai târziu, spuse 
Matthew. 

Privirea ei scânteie îngrijorată înapoi. 

— Mai târziu? 


— Mai târziu, spuse el cu subînţeles. Am 


început 0... conversație  azi-dimineaţă, îţi 
aminteşti? Cumva, mi-am propus s-o termin la 
noapte. 


Putu vedea după mimica ei că-şi propusese, de 
asemenea, s-o termine, dar nu cu acelaşi final pe 
care-l plănuise el. 

Fugi, Katie, fugi, o grăbi el în gând. De 
implicare, angajare, dragoste... orice. După felul 
în care se topise în braţele lui în acea dimineaţă, 
după felul în care el îşi revenise la viaţă 
strângând-o, ea putea fugi şi în Tibet dacă voia. El 
i-ar fi urmărit fiecare pas. 


Sase 

Problema cu bărbații, decise Katie, după baie, 
în timp ce-şi punea un şort curat şi un tricou nou, 
era că nu făceau niciodată ce se presupunea că 
vor face. 

Matthew, de exemplu, continuă, oprindu-se în 
faţa oglinzii vanităţii ei. El se presupunea că ar fi 
trebuit să recunoască necazul când îl vedea şi să 
cotească în direcţia opusă. Se presupunea că ar fi 
trebuit să se căsătorească cu Lisa şi să trăiască 
veşnic fericiţi. 

Nu se presupunea, că va năvăli în bucătăria ei, 
că o va săruta până ce ea se va topi, că apoi o va 
târi într-o ieşire de familie în urma căreia 
rămăsese dorind lucruri ca - Doamne, durea doar 
gândul la ele - angajare, dragoste şi veşnicie. 


— O.K., mormăi ea tare. Şi sex. Mă face să mă 
gândesc la sex. Acum suntei fericiţi? întrebă ea 
zeii chinului permanent pe când îşi trecea o perie 
prin părul încă umed. 

Nu se putea împiedica să-şi imagineze cum ar 
fi să facă dragoste cu el. Nu putea să-şi 
amintească paşii de dans şi alunecarea lină a 
mâinilor lui pe corpul ei, fără să-şi dorească să 
„danseze” din nou cu el. Orizontal. 

Aruncă o privire nervoasă la ceasul de pe 
noptiera de lângă pat. Nouă. Matthew trebuia să 
se întoarcă în orice moment de la bunicii lui Joey, 
unde-l lăsase pe acesta. Îşi plecă capul în mâini. 
Ar face orice să-l ţină pe acest băieţel departe de 
durere. Ajunsese să-l iubească la fel de mult ca pe 
tatăl lui. 

Îşi ridică capul şi-şi întâlni imaginea în 
oglindă. 

Faţa ei, nasul ei roşu de la prea mult soare, 
obrajii îmbujoraţi din cauza descoperirii, ochii grei 
de vinovăţie şi înfrângere. 

— Asta e, McDonald. Bătându-se cu ambele 
palme peste vanitate, ea se pregăti de luptă cu 
proasta din oglindă. Asta se presupune că era 
stabilit. Sfârşeşte aici, înţelegi? Nu vei dori, nu 
poți şi nu vei continua nimic. 

— Când se întoarce să valseze la noapte şi 
insistă să reluaţi conversaţia, trebuie să-l faci pe 
tip să vadă lumina, chiar dacă ar trebui să-l pui 
într-un potop de lumină pentru asta. 


Era pregătită pentru el când, zece minute mai 
târziu, îl auzi ciocănind în geamul de la uşa 
glisantă. Toate luminile din casă erau aprinse. 
Cafeaua era fierbinte şi ea potrivise radioul la un 
post cu polci, care, era sigură, ar fi făcut praf 
orice idei ale lui Matthew în legătură cu 
terminarea dansului lor lent. 

Afişând un zâmbet voios de „jos mâinile”, ea 
deschise uşa, aruncă o privire la expresia lui 
chinuită şi-i zbură în braţe. 

Cam atât despre păstrarea distanţei. 

— Matthew, ce s-a întâmplat? întrebă ea când 
el îşi slăbi strânsoarea braţelor, atât încât ea să 
poată respira. 

— Lasă-mă doar să te ţin. 

Strângând-o lângă şold, se îndreptă spre 
sufragerie şi o aşeză pe canapea, unde o îmbrăţişă 
din nou. 

După şocul iniţial pe care îl avu, văzând 
supărarea ce-i întuneca faţa, ea îşi dădu seama ce 
îl supărase atât de tare. N-avea nevoie de doctorat 
în psihologie ca să înţeleagă ce se întâmpla. 

— A fost dur, nu? întrebă ea. 

Suspinând adânc, el îşi sprijini bărbia de 
creştetul ei. 

— Intotdeauna mi-e greu să-l las. Şi mi-e din 
ce în ce mai greu. 

Durerea inimii hrăneşte durerea inimii. 

Suferind pentru el şi pentru ea, se strădui să 
se desprindă din îmbrăţişarea lui. 


— O să-l ai înapoi în curând, spuse ea, 
hotărâtă să-l facă să privească raţional. O să-l ai 
înapoi dar trebuie să urmezi cursul. 

El se încruntă. 

— Să urmez cursul? 

— Familia Handcock? Lisa? Familia anului? 

El închise ochii şi-şi scutură capul. 

— Uite, Katie, ştiu că am fost cam rapid şi 
brutal dimineaţă... 

Acum se întâmplă, se gândi ea, încrucişându-şi 
braţele. El avea să fie de acord cu ea, îi va spune 
că-i pare rău. Că-şi pierduse capul şi controlul. Că 
nu ştia ce fusese cu el şi, lăsându-l pe Joey în 
seara aceasta, îşi dăduse seama de greşeală. 

— ... şi ştiu, continuă el, că nu ţi-am lăsat nicio 
şansă să te obişnuieşti cu ideea, aşa încât să 
stabilim acum ceva clar. 

Înghiţindu-şi durerea, îi acoperi mâna cg a ei. 

— Nu trebuie să explici. Ştiu care sunt 
priorităţile tale. Am ştiut de la început. Joey e 
important acum. Şi, în ce priveşte azi-dimineaţă, 
ce contează nişte hormoni necontrolaţi între 
prieteni? 

El o privi uimit. Şi continuă s-o privească uimit 
în timp ce ea stătea acolo, cu un zâmbet patetic 
imprimat pe chip şi luptând din răsputeri să-şi 
înghită lacrimile. 

— Hormoni necontrolaţi? repetă el. Crezi că e 
vorba de hormoni? 

— Ei... sigur. Vreau să spun, ce altceva ar 


putea fi? 

El îi atinse părul cu cea mai blândă dintre 
mângâieri. 

— Ar putea fi dragoste, spuse el cu atât de 
multă tandreţe încât ea îşi simţi inima bătându-i în 
stomac. 

Acum era rândul ei să privească uimită. La 
căpruiul atrăgător al ochilor lui, la promisiunea 
ascunsă acolo. 

— Nu, spuse ea, scuturându-şi capul. Nu. N-ar 
putea fi asta... nu-i aşa? 

Când gura lui îşi ridică colţurile într-un 
zâmbet şmecheresc, ea ştiu că el auzise speranţa 
din vocea ei. 

— De ce nu-mi spui, Katie? 

Ea era, probabil, puţin încordată, deoarece 
când sună telefonul, sări aproape până la tavan. El 
îi apucă încheietura şi i-o ţinu, când ea se întinse 
să răspundă. 

— Lasă robotul să răspundă. Vreau un 
răspuns, Katie. Poate fi dragoste? 

Poate, poate, poate! ţipă o voce nebună în 
interiorul ei. Gura ei se pregătea încă să rostească 
cuvintele când se auzi mesajul telefonic înregistrat 
de ea: 

— Dacă suni pentru pizza, ai ratat cu o clipă. 
Dacă suni pentru Katie, nu-ai ratat şi pe mine. 
Lasă, te rog, un mesaj când se aude semnalul şi te 
voi suna eu. Îmi pare rău, nu fac invitaţii. 

Ea privi fix la telefon, trăgând de timp, 


rugându-se să fie Rachel, pentru a avea o scuză să 
alerge şi să ridice receptorul. Sau, măcar, să fie 
mama ei cu veşnicul „Ai-grijă-de-tine-să-porţi- 
chiloţi-curaţi”. Nu era niciuna, nici alta. 

— Mai e ceva ce nu faci, surioară, răsună o 
voce sinistră în aparat. Anume să acorzi atenţie 
când cineva îţi transmite un avertisment 
prietenesc. Următorul nu va mai fi la fel de 
prietenesc. 

La fel de abrupt cum pornise, mesajul se opri. 
Sunetul supărător al unei conexiuni întrerupte şi 
bâzâitul tonului umplură dintr-odată camera 
tăcută. 

Simţi lângă ea tensiunea lui Matthew. 

— Ce dracu' a fost asta? întrebă el. 

— Un apel greşit? sugeră ea, plină de 
speranţă. A greşit numărul? 

— Katie, o avertiză el, cu ochii întunecându-i- 
se într-o nestăvilită umbră de „nu-încerca-să- 
măminţi”. 

De data asta, când ea se ridică, el o lăsă să 
plece. Punându-şi mâinile în jurul mijlocului, ea 
păşi spre partea mai îndepărtată a sufrageriei, 
apoi se întoarse să-l privească. 

Expresia lui îi spunea că deja îşi imaginase 
ceva. Şi era mâhnit. 

— Ăsta era unul din ticăloşii lui Jim Brackman, 
nu? Faţa ei confirmă corectitudinea concluziei lui. 
El se sculă de pe canapea. La naiba, Katie, ţi-am 
spus să te retragi din încurcătura asta, spuse el. 


Doar că era mai mult decât supărare în vocea lui. 
Era îngrijorare şi durere şi preocupare. Ea putea 
vedea asta şi-n ochii lui. Şi o putea simţi în oase. 
Să auzim, ceru el. Totul. 

Ea ştia bine totul. Dar asta nu însemna că nu 
se putea preface puţin. 

— Nu e chiar aşa mult de spus. De când am 
început investigația în legătură cu Brackman, 
editorul meu a primit telefoane cu plângeri despre 
munca mea, sugestii cum că ei ar putea influenţa 
anumite conturi mari să-şi retragă ajutoarele dacă 
nu scăpau de mine. Margaret nu s-a lăsat, aşa că 
nu s-a întâmplat nimic rău. 

— Şi altceva? 

El vibra mai puternic decât coarda înaltă a 
unei chitare de oţel şi era acordat perfect cu 
gândurile din mintea ei. N-ar fi folosit la nimic să-l 
mintă. Ea ridică din umeri şi încercă să-şi 
îndepărteze îngrijorarea. 

— Am primit ceva scrisori. Ştii, 
caraghioslâcurile acelea în care găseşti cuvinte 
tăiate din ziare şi lipite pe hârtie. Vreau să spun, 
nimeni atât de lipsit de imaginaţie nu poate fi luat 
în serios. 

— Vreau să le văd. 

Tonul lui nu lăsă loc pentru discuţii. Ea căută 
în sertarul de la birou, găsi scrisorile şi le aruncă 
pe măsuţa de cafea. El le citi într-o tăcere 
încordată. 

— Matthew, e o mistificare. Adulţi jucându-se 


de-a bunii şi de-a răii. 

El o privi mânios. 

— Tipii ăştia nu se joacă de-a nimic, Katie. Ei 
sunt teribil de serioşi. Şi nu lucrează ca la carte. 

Încrucişându-şi din nou braţele, ea se gândi la 
ameninţarea din vocea pe care o auzise la telefon. 
Tremură, apoi îşi dădu seama că Matthew o 
surprinsese. 

— Am îndoieli că tipul de la telefon a citit 
vreodată o carte, spuse ea, încercând asupra lui 
Matthew unul din zâmbetele ei şirete. Nu ţinu. 

— Retrage-te din asta, Katie. 

Ea îşi muşca buza de jos, gândindu-se. 

— Poate... Ezită pentru efect, apoi scoase un 
suspin de martir. Poate ai dreptate. Poate că sunt 
implicată prea mult în chestia asta. Dădu din 
umeri acceptând înfrângerea. Poate ar trebui să 
consider închis acest caz. 

El o privi îngrijorat în timp ce aduna scrisorile 
şi le băga în buzunarul de pe şold. 

— De ce am senzaţia că-mi dai cu linguriţa 
ceea ce vreau să aud, doar ca să mă menajezi? 

Ea îi zâmbi dulce şi se îndreptă spre 
bucătărie. 

— Cafea? 

Matthew se încruntă în timp ce ea trecea. 

— Neagră. Şi cerul să te ajute dacă aflu că m- 
ai păcălit. 

— O, Doamne, spuse ea bătând din pleoape. 
Două ameninţări într-o noapte. Ce poate să facă o 


fată? 

Ce a făcut o fată a fost să liniştească un 
stomac agitat şi să-l trimită pe Matthew să-şi vadă 
de treabă, puţin mai târziu. Nu-i luă mult să-l 
convingă. Avu nevoie de o mare putere de voinţă, 
însă, să-şi impună să-l lase să plece. În special 
când el reluă „conversaţia” lor de unde o lăsaseră 
dimineaţă. 

Omul avea stilul lui cu cuvintele. Şi cu mâinile. 
Şi cu şoldurile. 

El recunoscuse, probabil, încurcătura ei - 
poate din stupefacţia de pe chipul ei, atunci când, 
în sfârşit, el îi dădu drumul - şi faptul că ea se 
lupta cu un caz dur de „prea mult şi-prearepede”. 
Prea multe revelații. Prea multe complicaţii. 

V El vorbea despre dragoste. El vorbea despre 
angajare. Ea era hotărâtă să nu vorbească nici 
despre una, nici despre cealaltă. 

Şi mai era şi farmecul acelui şcolar întârziat 
care lăsase un mesaj atât de elocvent la robotul 
telefonic. 

— Ce crezi? îşi întrebă ea editorul în 
dimineaţa următoare, după ce pusese caseta cu 
înregistrarea. 

Se străduiseră din greu să distingă cuvintele 
printre zgomotele celorlalte activităţi din birou. 

Ochii negri ai lui Margaret Cleary scânteiară 
cu simţ al aventurii în timp ce lovea uşor cu 
unghia lungă peste rama ochelarilor lui Katie. 

— O, superdetectiv al secolului, cred că ai 


săpat până ai găsit osul preferat al câinelui şi 
acum dai din coadă. 

Katie zâmbi în ciuda voinţei ei. Când Margaret 
era incitată de ceva, cădea în analogii. Analogiile 
canine erau punctul ei forte, rezervate proiectelor 
favorite. Evident, investigația în cazul Jim 
Brackman era pe locul întâi pe lista cu primele 
zece locuri. 

— Cu cine ai vorbit despre asta, Katie? 

Pe scurt, Katie menţionă contactele pe care le 
avusese, care includeau un număr de concurenţi 
ai lui Brackman, câteva drumuri la administraţia 
oraşului pentru a verifica codurile şi data 
permiselor pentru construcții, precum şi o 
expediţie de pescuit pe care o întreprinsese în 
speranţa de a o agăța pe una din secretarele lui 
Brackman, vărsând câţiva viermi din cutia cu 
momeală. 

Zâmbetul mustrător al lui Margaret îi sugera 
clar lui Katie să lase analogiile pe seama ei. 

Fără să se descurajeze, Katie continuă. 

— Am senzaţia că secretara fusese angajată 
mai mult pentru talentele ei de a face cafea, decât 
pentru numărul celulelor din creier. Biata de ea, 
chiar nu era prea strălucită. Dar, pe cât îmi 
imaginez, Brackman îşi ţine cea mai mare parte a 
oamenilor în întuneric. Conform secretarei, el are 
o mulţime de întâlniri „în spatele uşilor-închise- 
şiân-afara-biroului”. Ea îşi amintea că-l văzuse pe 
consilierul Stein furişându-se pe o uşă lăturalnică 


în urmă cu o lună sau două. 

Margaret îşi întinse palmele pe birou. 

— Stein? Ai spus Stein? 

Katie aprobă. 

Margaret luă un creion şi începu să-l roadă, 
semn sigur că era gata să explodeze de emoție. 

— Era sigură că-l văzuse pe Stein? 

— Da. Şi l-a amintit după poza din ziar, de la 
campania de realegere. Crezi că ar putea fi ceva 
semnificativ în întâlnirea lui Stein cu Brackman? 

— Oare un maidanez poartă o zgardă cu 
bumbi? 

Margaret îşi lovi uşor creionul de umăr iar 
apoi îl aruncă la picior. 

— Am încercat ani de zile să intru în cuşca 
asta de câini bătrâni. 

— Aceste remarci cu căţei sunt foarte 
amuzante, Margaret, dar îmi poţi da un indiciu? 

— Mită, scumpo. Am bănuit de câtăva vreme 
că Stein îşi utiliza poziţia din consiliul oraşului ca 
să-şi umple propria farfurie, să-şi burduşească 
protofelul, să-şi taie propria cherestea, să-şi ungă 
propriile mecanisme. Ea adăugă un țipăt care făcu 
prea puţin pentru a diminua efectul a şaizeci de 
ani de sofisticare pursânge. Oau! Dacă el şi 
Brackman au întâlniri secrete, pun pariu că sunt 
în cârdăşie la unele din aceste contracte. Nu vezi? 
Brackman îi unge palma lui Stein ca să fie sigur că 
obţine cele mai grase contracte, iar Stein se uită 
în altă parte când Brackman foloseşte materiale 


inferioare, ca să-şi mărească profiturile. 

— Oh, Doamne. Katie se frecă cu palma pe 
ceafă. Devine din ce în ce mai complicat cu fiecare 
minut. 

— Şi mai palpitant. Şi mai periculos, adăugă 
Margaret, privind îngrijorată la Katie. Dă-mi 
acceptul şi-l trec imediat pe Burnett pe caz. Ele 
mare, dur şi dacă tipii devin ticăloşi, el e deja atât 
de urât încât dacă-l pocesc puţin nu e mare 
diferenţă. 

— Am auzit chestia asta, mormăi Cal Burnet 
din colţul camerei. Iar nevesti-mii îi place faţa mea 
aşa cum e, mulţumesc foarte mult. N-o s-o fac. Nu 
pentru tine, Margaret. Dar pentru tine, Katie, 
orice. 

Că tot veni vorba de câini, Cal era un pui de 
caniche ascuns într-un costum de Saint-Bernard. 
El şi Katie lucraseră multe nopţi împreună la 
diferite proiecte. Şi contrar celor spuse, ar fi 
mutat cerul şi pământul pentru Margaret Cleary. 

Katie zâmbi: 

— Mulţumesc, solidule, dar sunt băgată prea 
tare în caz. 

— Atunci, continuă, spuse Margaret când, 
după o scurtă privire în direcţia lui Cal, se asigură 
că acesta o va supraveghea pe Katie. Dar fii 
atentă. 

Aşezându-se în spatele biroului, Katie îşi spuse 
că n-are de ce se simţi vinovată în legătură cu 
îngrijorarea lui Matthew. Nu-l minţise. Nu chiar. 


Doar că ea n-avea de gând să se retragă din cea 
mai mare poveste pe care o descoperise, doar 
pentru că el înota în ape puţin adânci. Era vorba, 
pur şi simplu, de ceva ce Matthew nu ştia, anume, 
că el nu va fi rănit. Şi nici ea. Ea ştia bine ce avea 
de făcut şi ştia cum să dirijeze o investigaţie. 

Prima mişcare în această afacere era să se 
retragă. Să lase valurile să se liniştească. Să-i facă 
pe Brackman şi Stein să creadă că a luat în serios 
ameninţarea lor şi a renunţat la investigaţie. Apoi, 
încet dar ferm, ca un ogar care vânează o vulpe, le 
va lua din nou urma. Zâmbi, gândindu-se cât i-ar 
plăcea această analogie lui Margaret. 

Va fi discretă, hotărâtă şi înainte ca vânatul să- 
şi dea seama că e din nou urmărit, îl va şi înhăţa. 
lar Matthew, binecuvântată  fie-i inima 
protectoare, nu e nevoie să ştie nimic despre asta. 

Matthew. Îşi ridică privirea dincolo de 
fereastra biroului ei de la etajul patru. Incă nu ştia 
ce are de gând în privinţa lui. Unul dintre ei 
trebuia să folosească bunul simţ în legătură cu 
relaţia lor, sau nonrelaţia lor, cum insistase ea că 
trebuie să fie. Dacă nu el, atunci ea va trebui să fie 
aceea. 

Matthew hotărâse, în cele din urmă, ce avea 
de gând în legătură cu Katie. Avea de gând s-o 
pedepsească. Ea făcea şi spunea lucruri pe care 
nu voia să le facă sau să le spună când se simţea 
încolţită. Atunci ieşea la iveală adevărul. Fie în 
cuvinte, fie în acţiuni, răspunsul la sărutările lui 


era purul adevăr. 

Îl dorea. Îl iubea. Îi era, totuşi, greu să creadă 
că el ţinea la ea şi altfel decât în sensul fizic. 
Hormoni necontrolaţi... l-ar arăta el... dacă ar 
putea să-şi controleze numiții hormoni un timp 
destul de îndelungat ca s-o convingă că-i iubea 
atât sufletul deosebit, cât şi corpul care-l găzduia. 

Necazul era, acum, că admisese c-o iubeşte, 
că nu-i mai putea sta în preajmă fără să vrea s-o 
ducă în pat. Pe cine încerca el să păcălească? Nu 
va fi niciodată în stare să fie în preajma ei fără să 
se gândească s-o ducă în pat. 

El credea că, dacă ar putea înlătura povestea 
cu hormonii, ar ajunge, poate, la miezul problemei 
- inima lui şi ce simţea pentru ea. 

Încălzindu-se la această idee, dar ştiind că are 
câteva piedici de înlăturat mai întâi, îşi făcu un 
plan. 

Luni seara fusese la ea cu o sticlă de vin şi cu 
o pâine. Răspunsese la încruntarea ei suspicioasă 
cu un zâmbet inocent şi-i spusese că „tutuiala” 
avea să urmeze mai târziu. Apoi o sărutase până 
deveniseră amândoi buimaci, după care plecase 
acasă. 

Marţi îi adusese flori. Flori de câmp. Ea le 
privise uimită, apoi îl privise pe el. El plecase apoi 
fără un cuvânt şi fără sărutul pe care ştia că ea îl 
aşteaptă. 

Miercuri îi dusese un certificat pentru un 
schimb de ulei şi o cisternă de benzină pe gratis. 


Chestia asta o mişcase într-adevăr. Se scărpinase 
în cap, deschisese gura, apoi o închisese la loc. 
Era încă în uşă când el ajunsese acasă şi-o 
închisese pe-a lui. 

Joi îi strecurase un bilet pe sub uşă. „Mâine 
seară. La ora opt. Voi aduce tabla de şah”. 

— O tablă de şah? spusese ea în loc de salut, 
când el apăru în uşă exact la ora opt, în 
următoarea seară. 

— Bună şi ţie, iubito, spusese el şi o sărutase 
pe buzele ei sexy desfăcute. Arâţi drăguţ. 

Ea arăta splendid. Îşi lăsase părul pe spate, 
mai puţin o şuviţă din partea stângă pe care şi-o 
ridicase şi o prinsese cu un pieptene de scoică în 
spatele urechii stângi. Cercei exotici, asortaţi cu 
pieptenele se legănau şi se încurcau în buclele ei 
obraznice, atingându-i provocator gâtul, cu fiecare 
mişcare a capului. Bluza ei în stil popular avea o 
culoare palidă de piersică. Felul de a-i aluneca de 
pe umăr era la fel de seducător şi feminin ca şi 
fusta de voal, pastelată, care-i lovea picioarele la 
mijlocul pulpei, iar lui libidoul drept în centru. 

Şi aroma de trifoi dulce care-i emana din piele 
şi umplea aerul îl făcea să tânjească după fiecare 
părticică a ei. 

— Eşti curajos, Spencer. Ea îşi închise buzele, 
îşi drese delicat glasul şi continuă. Şi acum apari 
aici şi vrei să joci şah. Dacă asta e ideea ta despre 
seducţie, trebuie să-ţi spun c-ai început ca un 
spărgător de gaşcă, dar cobori ştacheta cam 


repede. 

Atunci el ştiu că strategia funcţionase. O 
prinsese, total şi complet, într-o capcană. Katie se 
simţea atât curioasă cât şi încolţită, altfel n-ar fi 
pomenit pentru nimic în lume cuvântul seducţie... 
sau nu s-ar fi îmbrăcat ca şi cum ar fi anticipat aşa 
ceva. Evident, avusese gândul acesta în cap, aşa 
cum îl avusese şi el. 

— Seducţie? întrebase el, numai inocenţă şi 
seninătate. Voiai să te seduc, Katie? 

Era aşa drăguță, încercând să pară ofensată. 
Dar nu prea reuşea să se păstreze aşa. Se topea, 
doar un pic. Vedea asta în ochii ei, o auzea în 
suspinul ei, înainte de a-şi întări şi ridica bărbia ei 
mică şi încăpăţânată. 

— Ce vreau, spusese ea, este să-ţi pui capul la 
treabă şi să te gândeşti la ce ai putea pierde 
implicându-te cu mine. 

— Ce aş putea pierde? Te referi cumva la 
lungile nopţi singuratice sau la goliciunea care-mi 
umple zilele? 

Ochii ei îl priviră rugător. 

— Joey, spuse ea simplu. L-ai putea pierde pe 
Joey. 

El o atinse pe păr, iubind-o mai mult cu fiecare 
minut. 

— Niciodată, iubito. Pe el, niciodată. Nu din 
nou. Şi niciodată pe tine. De-abia te-am găsit. 

Ochii ei străluciră. 

— Să-mi spui despre situaţia cu Joey, da? 


El merse în spatele ei şi o îmbrăţişă, 
strângând-o lângă el. 

— Ai încredere în mine, Katie. Nu voi lăsa ca 
asta să devină o problemă. 

Suspinând din nou, ea se lăsă îmbrăţişată. 

— Faci o greşeală. 

— Tot timpul fac greşeli. 

— Ah, da? Felul în care ea se sprijinea, 
încrezătoare, arăta că era din ce în ce mai fragilă. 
Dacă asta este situaţia, atunci de ce-mi apasă 
pântecele o tablă de şah, în loc de... Ea gâfâi când 
el o lovi din spate cu şoldurile. 

— In loc de asta? întrebă el, prea fericit şi 
prea înfierbântat şi prea implicat ca să se mai 
retragă şi să ascundă evidenţa dorinţei lui pentru 
ea. 

— Eşti cel mai afurisit bărbat, murmură ea, 
dar el auzi râsul şi dorinţa amestecate în 
exasperarea ei. 

Apucând-o de umeri, o întoarse cu faţa. 

— Şah am găsit, spuse el pe când o săruta, o 
dată pe buze, o dată pe nas, o dată pe fiecare 
pleoapă, este un minunat fel de a face cunoştinţă. 

Ea îl luă cu braţele pe după gât. 

— De a face cunoştinţă? Aşa se spune? 

— Jucăm şah, iubito, nu scrable, şi poţi afla o 
mulţime de lucruri despre o persoană atunci când 
joci şah. Intenţionez să aflu multe despre tine, 
Katie, în noaptea asta. Mesajul pe care el îl 
transmise cu ochii fu de neconfundat. 


Ea tremura cu o conştienţă bruscă. Era un 
tremur încet, senzual care începu cu o mişcare 
subtilă a umerilor şi se sfârşi cu o mişcare 
perceptibilă a genunchilor. 

— De ce nu aduci vinul? sugeră el, muşcându-i 
uşor urechea. Pentru că nu putea să n-o facă, 
gustă şi pielea delicată din spatele ei. 

Ea suspină, visătoare. 

— Bine. 

— Katie? spuse el după o vreme. 

— Hmm? 

— In seara asta ar fi bine. 

— In seara asta? 

— Vinul? în seara asta? 

El îi desprinse mâinile din jurul gâtului şi-i 
cercetă faţa. 

— Primeşti provocarea mea, ştii. Chiar mi-am 
propus ca îmblânzirea ta să fie proiectul meu din 
această noapte. 

— Şi se presupunea ca eu să mă las greu? 

El zâmbi. 

— Se presupunea că n-o să-ţi fie clar, că vei fi 
nesigură şi chiar puţin speriată de sentimentele 
tale faţă de mine şi de calea pe care ne-ar putea 
duce aceste sentimente. 

După un timp îndelungat, ea reuşi să îşi 
smulgă privirea de la el. Fixă o zonă dincolo de 
umărul lui, apoi pe podea, între ei. 

— Atunci nu vei fi dezamăgit dacă-ţi voi spune 
că nu mi-e clar... că sunt nesigură... că sunt 


înfricoşată de sentimentele mele pentru tine şi 
unde am putea ajunge din cauza lor? 

O fată aşa de curajoasă, se gândi el. Un suflet 
atât de vulnerabil şi de pierdut. Ce s-a întâmplat 
cu tine, Katie, voia el să afle, ce te-a făcut să-ţi fie 
atât de frică să te laşi cuprinsă de dragoste? 

— Nu, spuse el, trecându-şi degetele prin 
părul de la tâmpla ei şi cuprinzându-i capul cu 
palmele. Nu voi fi dezamăgit. O sărută pe frunte. 
Acum ce ai spune de vinul acela? 

Cum oare lăsase să se întâmple aşa ceva, 
explodă Katie mental, în timp ce încerca să scoată 
dopul? Nu mai învăţa niciodată? 

Ce se întâmplase cu toate acele lozinci nobile, 
autosacrificatoare, de tipul: „Te vei ţine departe 
de viaţa lui şi a lui Joey”, pe care le suportase în 
pat în fiecare noapte singuratică. Ce se întâmplase 
cu conceptul „Pe drumul tău nu poate încăpea 
decât o singură persoană?” Sau, preferata ei, 
„Sexul nu merita efortul, iar dragostea nu e prinsă 
în buget. Investiţia e prea scumpă”. 

Era o impostoare. Şi o prefăcută. 

Iar el, el era un asemenea bărbat! 

El tremura numai gândindu-se la ce-ar putea fi 
noaptea aceea dacă ea ar accepta. Trăieşte-ţi 
prezentul, nu-i aşa? Nu asta era moda zilei? 

Şi nu încercase? Nu-l avertizase ea? Nu era 
vina ei că el nu ascultase. Curând va asculta 
totuşi. Bărbaţii n-au stat niciodată mult în preajma 
ei. Chiar Matthew, cu inima lui blândă, n-ar avea 


forţa să reziste la prostia ei. Mai devreme sau mai 
târziu, s-ar sătura, aşa cum s-a întâmplat cu 
ceilalţi bărbaţi cărora ea le acordase încrederea. 

Punând pe o tavă două pahare şi sticla de vin, 
ea se îndreptă spre sufragerie. Şi lăsă pe seama 
inspiraţiei de moment dacă să-l trimită acasă sau 
să-l oprească peste noapte. n 

Poate-şi făcea probleme degeaba. In fond, 
vorbiseră doar despre jocul de şah. Aşa. Şi Elvis 
era viu şi sănătos, în frigiderul ei, lângă prăjiturile 
cu jeleu. 

Când nu mai găsi tabla de şah aranjată pe 
măsuţa de cafea şi nici pe Matthew nicăieri în 
cameră, ea se luă după sunetul muzicii. O conduse 
în dormitor. Primul lucru pe care îl observă fură 
pantofii lui lângă pat. Al doilea cântecul de la 
radio. Din nou, Doors. 

Imaginea descoperirilor ei deveni puţin 
neclară după aceea, când zări tabla de şah aşezată 
în mijlocul patului şi pe Matthew întins pe-o parte, 
cu capul sprijinit în palmă, în timp ce aranja 
liniştit piesele. 

Şah, nu mă-nşală privirea, se gândi ea, 
zâmbind. _ 

Iar apoi se opri şi se bucură de privelişte. Incă 
nu se obişnuise cu efectul pe care-l avea de fiecare 
dată asupra ei. Toată musculatura aceea netedă, 
reliefată, o făcea să se gândească la mătasea 
înfăşurată în jurul oţelului. Cuvintele „frânghie”, 
„sprijin“, „bărbat” şi „angrenaj” se amestecară cu 


imaginea vizuală a lui, umplându-i patul. Îi stătea 
minunat acolo. Şi era atât de frumos, încât îi iertă 
lipsa de subtilitate. 

El privi în sus şi zâmbi când o văzu în pragul 
uşii. Katie îşi ridică sprâncenele drept răspuns. 

El ridică dintr-un umăr şi zâmbi ştrengăreşte. 

— Eu am învăţat să joc în pat, în dormitor, 
spuse el în loc de explicaţie. Imi mai planific încă 
cele mai bune strategii, lungit în pat. 

— Sunt necesari doi pentru a juca acest joc, 
decise ea. Încă mai vorbim despre şah? 

Ochii lui dansară în timp ce reluă studiul 
tablei. 

— Joci? 

— Repet, încă vorbim despre şah? 

— E un joc grozav. 

Ea aşeză tava pe noptieră şi turnă pentru 
fiecare un pahar de vin. 

— Unii spun că e depăşit. 

— Ai mai folosit termenul ăsta înainte - despre 
alte lucruri. Uitându-se în sus la ea, el netezi 
cuvertura de partea cealaltă a tablei. Vino. Să 
vedem ce pot face ca să-ţi schimb impresia. 

Promisiunea simțită fu cea care o convinse, în 
cele din urmă. Ezită doar un moment înainte de a- 
şi scoate sandalele şi, aşezându-se pe-o parte, se 
lungi sprijinindu-se într-un cot dincolo de el. 
Breteaua bluzei îi alunecă mai jos. S-o ridic, să n-o 
ridic, se întrebă ea, şi, dintr-odată, se hotări cu 
îndrăzneală s-o lase acolo. 


Sperând, în ciuda oricărei şanse, că el nu-i va 
vedea sau nu-i va auzi bătăile inimii, ea ridică o 
piesă de şah şi întrebă: 

— Deci... la ce folosesc tipii ăştia cu cap de 
ghiulea? 

El luă pionul din mâna ei şi îl puse în alt loc pe 
tablă. 

— Se numesc pioni şi scopul lor este să se 
sacrifice pentru a oferi altor piese o poziţie mai 
bună. 

— Poziţie? Ea sorbi din vin. 

— Poziţie. Ochii lui, care-i întâlniră pe ai ei 
deasupra marginii paharului, erau plini de aluzii. 
Atunci privirea lui trecu leneş în revistă înclinarea 
umărului ei gol, curbura taliei, lărgimea şoldului. 
Mult din intriga jocului se bazează pe poziţie. 

Cuvintele lui spuneau atât de mult, reflectă ea. 
Mai mult decât ce aude urechea. Iar ochii lui 
spuneau şi mai mult. Chiar acum erau pregătiţi 
pentru gura ei. Şi mocneau. 

— Şi acestea? întrebă ea, ridicând altă piesă, 
cu degete tremurătoare. Ce fac căluţii ăştia? 

— Căluţii ăştia, spuse el, se numesc cavaleri. 
Ei apără regele. Împreună cu nebunii. 

— Nebunii? 

— 'Tipii cu cap ţuguiat, spuse el, revenind la 
limbajul ei de fiecare dată când ea îi arăta o piesă. 
lar astea se numesc ture. Fiecare piesă se mişcă 
altfel pe tablă. 

— Şi regina? întrebă ea liniştit, pipăind piesa 


complicat cizelată. Pe ea cine o apără? 

— Toţi caii regelui şi toţi oamenii regelui. 

Nu mai ai scăpare, Katie, decise ea calmă. Işi 
dorea atât de mult ca povestea asta să fie fericită 
şi-i era aşa teamă că nu va fi. Când el îi prinse 
mâna într-a lui şi i-o duse spre gură, teama ei se 
transformă rapid în anticipare. 

Fusese întotdeauna fascinată de ochii lui, dar 
niciodată mai tare ca acum. O fixau nemişcatţi, 
spunându-i că era în regulă, că va fi atât de bine, 
asta înainte ca pleoapele subţiri, sărutate de 
soare, să fie acoperite de arşiţă. 

Deschizându-i palma, o muşcă uşor pe podul 
palmei. O senzaţie între febră şi îngheţ i se 
învolbură pe şira spinării. O presiune delicioasă, 
străină, nouă şi excesiv de erotică îi strânse 
stomacul, când el îşi puse faţa în palma ei şi-i 
zgârie uşor pielea cu asprimea bărbii. 

Ca de obicei cu Matthew, era prea mult. O 
făcea să simtă prea mult. Prea mult nesaţ. Şi prea 
multă căldură. Prea multă dorinţă. Panica o 
cuprinse grea şi pătrunzătoare. 

Ochii ei îi trădaseră probabil neliniştea, 
întrucât el îi eliberă mâna. 

— Ce se poate spune despre şah, continuă el 
încet şi cu grijă, ca ea să-şi dea seama că nu 
vorbeşte despre şah ci despre ei doi şi despre ce 
era gata să se întâmple, este că fiecare joacă într- 
un alt ritm. 

— Ritm? ţipă ea simțind cum inima i se 


pregăteşte să stabilească un nou record de viteză. 

— Hmm, da. Ritm şi strategie, continuă el în 
aceeaşi cadență înceată, liniştitoare. Poţi să stai 
cât vrei pentru a-ţi calcula prima mişcare şi apoi 
pe următoarea. Sau poţi să schimbi viteza 
încercându-ţi norocul de a-l prinde pe adversar cu 
garda lăsată, dacă eşti un pic inconştient. 

Ea îşi dorea să fie inconştientă. Inconştientă şi 
îndrăzneață şi toate celelalte pe care Matthew le 
dorea de la o femeie. Pentru el, era hotărâtă să 
încerce. 

— Şi cum... Ea se opri apoi, din ceea ce simţi a 
fi o altă manevră curajoasă, încât îl întrebă direct: 
Cum abordezi tu jocul? 

— Cu răbdare, Katie. Privirea din ochii lui îi 
susţinu afirmaţia. Nu te-aş forţa şi nu te-aş grăbi, 
n-aş insista niciodată să faci o mişcare înainte de a 
fi gata. Asta te linişteşte? 

Ea îşi muşcă buza un moment, apoi se decise. 
Ştia că nu e bine, dar îşi dorea să fie cu acest 
bărbat. Voia să-i simtă căldura, foamea, dorinţa 
din el îmbrăţişând-o şi împlinind-o pe a ei. 

Când îi întâlni din nou ochii, văzu că el o 
urmărea. Dacă nu-şi dăduse seama înainte, află 
chiar în acel moment cât de mult o dorea el. Un 
amestec şocant de anticipație şi foame senzuală 
flutură pe faţa lui. Şi încă ceva. Ceva în care ea ar 
fi vrut să creadă dar nu-şi putea permite. Nu era 
dragoste ceea ce vedea în ochii lui. Nu putea fi 
dragoste. Nu din partea unui bărbat ca el. Nu 


pentru cineva ca ea. 

Nu, nu era dragoste, dar ea bănuia că el 
credea că este. Şi gândul acesta conta destul 
pentru ea, încât să-i acorde încrederea că nu-i va 
frânge inima vreodată cu intenţie. 

Ridicând un pion din centrul tablei, ea trase 
aer cu putere şi-i acordă această încredere. 

— Arată-mi ce să fac. 


Sapte 

Din a patra mişcare, ea îi dădu şah la rege. 
Matthew îşi frecă bărbia, studie tabla şi încercă să 
decidă dacă ea îl bătea fiindcă avea norocul 
începătorului, din propria lui lipsă de concentrare, 
sau dacă-l păcălea. 

— Am făcut ceva rău? întrebă ea. 

El îi aruncă o privire scurtă, apoi privi din nou 
la tablă, căutând un mod de a-şi salva regele şi 
onoarea în acelaşi timp. După o cugetare atentă, 
îşi făcu mutarea. 

La ceea ce i se părea a fi o decizie total 
întâmplătoare, ea răspunse cu nebunul. 

— A fost bine? întrebă ea, cerând aprobarea 
cu ochii larg deschişi, în timp ce-i cerceta faţa, pe 
care el ştia că i se întipărise o expresie de şoc 
puternic. Ea tocmai îl bătuse, în mai puţin de zece 
minute. 

— Mişcarea pe care ai făcut-o a provocat şah 
şi mai, spuse el printre dinţi, şi da, e bine, din 
punctul tău de vedere. 


— Înseamnă că am câştigat? 

El studie din nou tabla, dezamăgit. Când simţi 
că patul începe să se scuture din cauza încercării 
ei de a-şi potoli râsul, n-avu nevoie să se uite în 
ochii aceia mari, jucăuşi, ca să afle că mica 
răutăcioasă îl înşelase. 

—  Râzi acum, spuse el pe când îi luă 
paharume vin punându-le pe amândauă pe 
noptieră. Împrăştiind tabla de şah, piese şi totul 
pe podea, se repezi la ea. 

— Să vedem dacă ai să mai râzi peste cinci 
minute. 

— Dacă... dacă ţi-ai fi putut vedea faţa, spuse 
ea printre hohote în timp ce el se aşeză ca un 
vultur peste ea şi-i prinse mâinile deasupra 
capului. 

— Pedepsele pentru joaca cu bunele mele 
intenţii sunt severe, spuse el cu ameninţare 
studiată. 

Şi cred că-mi voi provoca o intensă satisfacţie 
personală impunându-le pe toate. Una pentru râs, 
una pentru păcăleală, una pentru zgândărirea 
fragilului meu ego masculin şi una, cred, ca să-ţi 
dau o lecţie. 

— Oh, bine! Ea gemu anticipativ sub el. Altă 
lecţie. 

— Nu eşti atentă, grăbită mică ce eşti. Ar 
trebui să te simţi ameninţată. 

Ochii ei se lărgiră într-o expresie de supunere 
şi voioşie. 


— Oh, mă simt, mă simt. 

— Da, bine, ar fi mult mai convingător dacă ai 
înceta cu râsul. 

— Îmi pare rău. Cu adevărat. Îmi pare rău. Am 
să încetez. Uite. Vezi? Nu mai râd. 

El renunţă şi-şi lăsă capul pe cuvertură, lângă 
obrazul ei, când ea se topi într-o altă serie de 
hohote. 

— Ce fac căluţii ăştia? o imită el, apoi gemu la 
ideea propriei lui credulităţi. Ce prost! Ar fi 
trebuit să-mi dau seama chiar atunci că mă tragi 
pe sfoară. 

— N-o lua chiar aşa, îl potoli ea, reuşind în 
cele din urmă să se stăpânească. Am crescut 
jucând şah. Cei din familia McDonald din districtul 
Jasper erau vestiți pentru talentul la şah. Pe lângă 
asta, încercai atât de mult să fii înţelegător şi 
răbdător cu mine, încât n-am avut inima să-ţi 
spun. J 

—  Înţelegător, răbdător... credul. Ăsta-s eu. 
Suspină obosit. A 

Râsul din ochii ei făcu loc tandreţei. Îşi trase 
mâinile dintr-ale lui şi-i cuprinse faţa. 

— 'Toate cele de mai sus, spuse ea delicat. Cât 
şi blând şi bun. 

— Mă faci să mă simt ca un baset. 

Ea zâmbi. 

— Şi viril, curajos, frumos... 

El pufăi puţin, doar pentru spectacol. 

— Mai trânteşte şi ticălos sexy şi vei face paşi 


uriaşi către repararea căilor ascunse pe care le-ai 
folosit. 

Ea se juca cu un nasture al cămăşii lui. 

— Poate mi-ar plăcea să aud mai întâi care 
sunt pedepsele... înainte de a mă ierta complet şi 
prea uşor, adică. 

— Ah, da, pedepsele, spuse el, cugetând la 
această trăsătură îndrăzneață, mai încrezătoare, a 
ei. Întorcându-se, el îşi strecură, de probă, un 
genunchi între coapsele ei. Când ea îi făcu loc 
acolo, el apăsă. Anumite pedepse pot fi... 
intimidante. Ca, de exemplu, pedeapsa pentru râs. 
Ar putea fi foarte, foarte dură. El apăsă şoldul lui 
şi pe al ei mai mult în cuvertură, pentru a ilusta 
acest lucru. 

— Da, spuse ea, cu vocea ca un fior lipsit de 
aer. Eu... eu, ah, am impresia clară că ar putea fi. 

El avu impresia clară că ea se simţea minunat. 
Poate după felul în care suspinase, cu acea mică 
icneală disperată, poate după felul în care îşi 
ridicase piciorul şi îl frecase de şoldul lui. 

— În ce priveşte păcăleala... El îi urmări faţa 
îmbujorându-se în timp ce cu un deget îi prinse 
marginea dinspre gât a bluzei şi o trase încet în 
jos. Această pedeapsă ar putea cere ceva gândire. 
De exemplu, continuă el, apropiindu-şi gura de 
pielea pe care abia o dezgolise şi pe care de atâta 
vreme îşi dorea să o guste, aş putea hotări că 
pentru această încălcare meriţi o ceartă puternică 
şi minuțioasă. 


Ea îl răsplăti din nou cu fiorul senzual al 
anticipaţiei. 

— Ceartă? 

— ţi voi demonstra. 

Impingând uşor bluza cu nasul, se înfioră şi el 
dezvelind curbura sânilor ei obraznici, ferma iţire 
a sfârcurilor zmeurii. Aplecându-şi capul, el îi 
împinse cu putere şi începu să-i dea o mostră 
generoasă a tratamentului la care se gândise. 

— Oh... Ea suspina, se întindea şi se arcuia în 
gura lui în timp ce el îi gusta sfârcul cu limba. 

— Văd... că ar fi... eficient. 

Aparent, era mai mult decât eficient. 
Geamătul ei era o dovadă clară că el o tortura 
până la nebunie. Degetele ei înfipte în păr, 
trăgându-l mai aproape, vorbeau, de asemenea. 

Tot astfel, şi dificultatea pe care el o avea la 
respirat... şi dificultatea de a se gândi la orice 
altceva decât la a se îngropa în căldura aceea 
mătăsoasă, neliniştită. Ea era ca o sobiţă încinsă 
dedesubtul lui. Pielea ei, dulce şi bronzată, nutrea 
mii de dorinţe care provocau fulgere prin partea 
de jos a corpului lui. Nu putea s-o aibă îndeajuns. 
Nu se putea apropia destul. 

— Cât despre rana pe care ai făcut-o eului 
meu, reuşi el să şoptească, în ciuda focului cărnii 
ei, te voi lăsa să alegi cea mai potrivită pedeapsă 
pentru asta. Dar, orice-ai hotări, te rog, iubito, fă-o 
repede. Cred că sunt pe punctul de-a exploda aici. 

Dacă existaseră vreodată ezitări din partea ei, 


sau nesiguranţă, amândouă fură uitate în acel 
moment. Nu era niciun pic ezitantă când îi smulse 
cămaşa şi i-o trase în jos de pe umeri. Şi nu era 
deloc nesigură când pipăi între ei şi-i trase în jos 
fermoarul. 

Ce era, era complet femeie. Tipul de femeie 
care ştia el că va deveni pentru el. Sălbatică, 
lascivă, doritoare. Şi ce dorea, era el. Exulta ştiind 
asta şi recunoscu dorinţa. 

Prins în graba ei nestăvilită, luptându-se să şi- 
o reţină pe a lui, îşi scoase pantalonii şi chiloţii. 
Rostogolindu-se pe genunchi, o trase peste el. 

Flămând să vadă, să guste şi să simtă tot ceea 
ce o făcea să fie Katie, el îşi plimba privirea de la 
părul ei sălbatic încâlcit şi obrajii îmbujoraţi, la 
bluza care-i cădea provocator de pe sâni, apoi jos, 
la fusta răsucită peste genunchi. 

— Nu vreau s-o sfâşii, şopti el, dar asprimea 
din voce şi precipitarea respirației o avertizară că 
ar fi făcut-o fâşii dacă trebuia. Aşa că, te rog, 
iubito... găseşte modul cel mai rapid de a scăpa de 
aceste haine. 

O privire atât de timidă şi vulnerabilă şi totuşi 
atât de mândru senzuală, scânteie în ochii ei când 
răspunse comenzii trăgându-şi bluza spre talie. 

Se lupta nerăbdătoare cu centura de sfoară 
împletită când el o atinse. Nu se putu abţine. O 
trase spre ei. Mâinile lui arătau mari şi întunecate, 
comandând erotic în timp ce încercuiau pielea 
palidă şi conturul fragil al coastelor ei. Aplecându- 


se spre sânul ei, îl supse adânc în gură. Ea gâfâi 
surprinsă, apoi gemu de plăcere, înainte de a-i 
scăpa un geamăt de frustrare. 

— Matthew, îl rugă ea când degetele ei nu 
reuşiră să desfacă nodul. Ajută-mă! 

Complet fără entuziasm, el o eliberă din 
strânsoare şi atacă direct cordonul. 

— Ai fi fost un cercetaş magnific, mormăi el 
întunecat când văzu că nu are mai mult succes 
decât avusese ea. 

— Cercetaş? se plânse ea, aruncându-şi părul 
din ochi. El stătea pe călcâie şi, în ciuda 
dezordinii, a căldurii şi a frustrării care făceau ca 
ochii ei să pară de cobalt, el zâmbi. Doamne, ce 
privelişte frumoasă. 

Era confuză şi răvăşită, trandafirie pe unde o 
iubea el, provocator seducătoare pe măsură ce 
sânii ei goi se îngreunau cu fiecare respiraţie... şi 
era aproape gata să-l copleşească. 

— Relaxează-te, iubito, mă refeream la nodul 
tău expert, nu la pachetul pe care-l înfăşoară. 

Cu un geamăt înăbuşit, ea îşi apăsă pumnii 
peste acea parte ai ei care dorea să devină una cu 
el. 

— Grăbeşte-te! 

Asta fu prea de tot. 

— La naiba cu blestematul de nod, mormăi el 
prinzând-o din nou. O împinse uşor pe spate, îi 
trase fusta spre talie şi-i scoase chiloţii dantelaţi, 
cu o mişcare lină, precisă. Nu mai era nicio urmă 


de băieţel din corul bisericii în zâmbetul lui atunci 
când flutură chiloţii peste cap înainte de a-i 
azvârli, victorios, undeva în cameră. 

— Eroul meu, îl dezmierdă Katie, făcându-i loc 
între coapsele ei. 

— Femeia mea, răspunse el pe când o 
pătrundea încet. 

În acel moment, când un trup se contopea cu 
celălalt şi ochii albaştri speriaţi se pierdeau în cei 
căprui, panica, graba, încetară să mai conteze. Tot 
ce conta era dorul. Şi iubirea. Şi dragostea. 

El îi privi faţa în timp ce se mişcă în ea. 
Urmări ochii  înnouraţi de o minunată şi 
nepăsătoare plăcere. Suspinul desprinzându-i-se 
de pe buze, izbucnirea dorinţei îmbujorându-i 
obrajii şi ultima umbră de inhibiţie părăsindu-i 
trupul subţire, precum dâra de pulbere din urma 
unei stele căzătoare. 

— Oh, Katie. O sărută, căutând s-o supună, 
ştiind că-şi producea propria supunere. Este... 
aşa... bine. 

— Da, şopti ea surprinsă, copleşită şi 
conştientă de puterea ei de femeie, în timp ce-l 
atrăgea în alt sărut adânc, ameţitor. 

— Da. 

Atunci el se pierdu. În ritmul încet, egal pe 
care-l imprimaseră împreună. În desăvârşitul 
sentiment de întoarcere acasă. În suspinele şi în 
şoaptele ei fierbinți. Un moment pluti, în 
următorul, explodă. Când ea îi strigă numele şi 


începu convulsiile în jurul lui ca un pumn fragil, 
feminin, el o urmă. Explodă în ea cu un zvâcnet 
final care îl înclină pe-o parte, într-o noapte care 
era liniştită... cearşafuri care erau fierbinţi... şi o 
femeie care era în totalitate a lui. 

Dar pentru luna care clipea prin perdelele de 
bumbac ale dormitorului ei, camera era complet 
întunecată. Umezeala pasiunii strălucea încă pe 
pielea lor când Matthew aprinse lumina ca să-i 
poată vedea faţa. 

Reuşiseră de mult să-i scoată fusta şi s-o 
arunce de pe pat, împreună cu un pion supărător. 
Părul ei, o învălmăşeală minuntă de mătase aurie, 
încadra o faţă cu atâtea chipuri ca un diamant şi la 
fel de frumoasă. Ea arăta complet satisfăcută, 
iubită total. Dar, în timp ce-i urmărea stânjeneala 
care creştea, Matthew văzu nesiguranța 
strecurându-se din nou. 

— E-n regulă? întrebă el, urmărind cu un 
deget dâra unei picături de transpirație care 
alunecase pe valea blândă dintre sânii ei. 

Ea scoase un suspin înfiorat. El zâmbi şi-i 
sărută buzele îngroşate. 

— S-a făcut cam cald, nu? îi dărui apoi alt 
sărut, pe pielea umedă de la tâmple. 

— Mai crezi că-i depăşit? 

Zâmbetul ei era leneş şi răutăcios când repetă 
o întrebare care se pierduse mult mai devreme 
între  cearşafurile  învălmăşite şi o foame 
nesăţioasă. 


— Vorbim tot despre şah? 

— Ştii despre ce vorbesc, spuse el, muşcând-o 
jucăuş de ureche. 

— Hmm. Cred că da. Şi cred că aş putea să-mi 
reconsider sistemul de evaluare. 

— Da? Am ştiut eu că s-ar putea să fie aşa, 
când a fost nevoie să-ţi aduc aminte să respiri. 

Era chiar mai drăguță când roşea. Toată, de la 
obraji până la sâni, se coloră într-un roz delicat 
care-l făcu să se gândească la trandafiri sălbatici. 

— Ai fost, ah, foarte bun la... instrucţii. El se 
ridică într-un cot astfel încât să-i poată vedea faţa. 

— Şi tu răspunzi foarte bine. 

— Evident. Vreau să spun, probabil c-am 
respirat când mi-ai spus tu, altfel n-am avea acum 
această conversaţie. 

El cugetă un moment înainte de a-şi da seama 
care era, de fapt, subiectul acestei conversații. Ea 
se îndoia că poate stârni dorinţa. Că e capabilă să- 
i placă. Că e importantă în viaţa lui. 

El nu voia ca ea să se mai îndoiască de nimic. 
Privind-o în ochi, îi acoperi sânii cu mâna şi-i 
mângâie blând. Ea îl răsplăti cu un tremur excitat. 
El iubea acest tremur. Şi s-o simtă. Greutatea ei 
delicată, pielea mătăsoasă, moliciunea de catifea a 
sfârcurilor înainte de a se încreţi şi a se întări sub 
palma lui. 

— Nu sunt prea mari, aşa-i? spuse ea sfioasă. 

Aha. Lipsa de siguranţă. O văzu în ochii ei. 

— Întreabă-mă dacă îmi pasă. 


— Îţi pasă? Vocea ei era abia şoptită şi, înainte 
ca ea să-şi retragă privirea, el văzu cât de mult 
conta răspunsul lui. 

Coborându-şi capul la sânul ei, o iubi cu gura 
până ce ea gemu. 

— Ei bine? murmură lângă pielea ei. 

— Ummm - hmmm. 

— Atunci, numai de asta îmi pasă. Pentru că îi 
păsa de ea. Trebuia s-o facă să înţeleagă că nu era 
numai o problemă de sex, deşi, Domnul ştia, sexul 
era clar o problemă. Era o problemă de viaţă. 
Katie era atât de plină de viaţă. Il făcea să vrea şi 
el să fie plin de viaţă. 

Şi era o problemă de dragoste, un subiect pe 
care era sigur că ea nu-i pregătită să-l înfrunte, 
înainte de a aborda acest subiect, el trebuia să 
facă ceva în legătură cu imaginea ei atât de 
deplorabilă despre sine în legătură cu acest 
subiect. 

— Katie? 

— Hmm? 

— 'Te-aş putea interesa pentru un alt joc de 

El adormi pe la miezul nopţii. După ce-l sărută 
pe frunte, Katie se strecură din pat, îi găsi cămaşa 
mototolită - mai puţin câţiva nasturi - şi se vâri în 
ea. Mirosea la fel ca el şi înfăşurarea aceasta îi 
dădea senzaţia că el o îmbrăţişează. 

Când se întoarse de la bucătărie, cu o cutie de 
îngheţată de ciocolată în mână, el era sprijinit de 
tăblia patului, cu ochii închişi, cu cearşaful 


descoperindu-i şoldurile. Ea stătu acolo mult timp, 
cu îngheţata încălzindu-se, cu mâna răcindu-i-se, 
în rest, înfierbântându-se treptat, doar privindu-l. 
Îl vedea respirând, suspinând şi agitându-se uşor 
când lumina slabă a veiozei îi arunca umbre 
mătăsoase pe faţă şi pe trup. 

Era atât de frumos. Atât de plin de umor şi 
dragoste. Tot astfel cum ea era gata să explodeze 
din dragoste pentru el. Atât de multă dragoste 
încât o speria, pentru că ştia, că, atunci când el se 
va deştepta şi-o va părăsi, va trebui să lupte cu 
dragostea mult, mult timp. Ea credea că e ador 
şah? 

Mit, până când el îi murmură numele. 

— Katie? 

Ea zâmbi pentru că imaginea lui în patul ei o 
făcea fericită. Şi să-l audă strigând-o în felul acela 
leneş, vag de „eşti-femeia-mea”, o făcea să-i 
crească inima. 

— Sunt aici, spuse şi-l privi adâncindu-se mai 
tare în perne. 

— Mi se pare mie, sau eşti tare departe? 
întrebă el, cu ochii tot închişi. 

Cearşaful alunecase mai jos şi, dacă mai era 
posibil, inima ei crescu şi mai mult. Nebună în 
dragoste, obraznică în plăcere, ea se apropie de 
pat. 

— Vrei să ştii ce am gândit chiar în primul 
moment când te-am văzut? 

El se întinse, se întoarse şi se adânci mai mult 


în saltea. 

— Ce? Ce ai gândit? 

Ea îşi sprijini un genunchi pe pat. 

— Am gândit că aş vrea să fac dragoste cu 
bărbatul ăsta, până îşi pierde cunoştinţa. 

Un colţ al gurii lui se ridică în timp ce o mână 
se târa cu slăbiciune intimă de-a lungul coapsei ei. 

— Şi acum ce crezi? 

Zâmbind la tolăneala indiferentă a picioarelor 
lui lungi, la conturul relaxat al braţelor 
musculoase, la respiraţia adâncă, regulată a 
bărbatului complet extenuat în urma actului intens 
şi pasionat, Katie îşi plimbă vârfurile degetelor de 
la pieptul lui la vârtejul de păr de pe pântecul lui 
plat. 

— Cred că scopul meu e evident. 

Căldura leneşă se transformă în nevoie 
înflăcărată când el deschise ochii. 

O apucă de încheietură şi o trase peste el până 
când ea îi încălecă şoldurile. 

— Mai gândeşte-te, scumpo, o sfătui el cu o 
şoaptă răguşită. Încă mai este viaţă în acest trup... 
şi tu eşti tocmai femeia care s-o reînvie. Pe lângă 
asta, ştii cum se spune. Apucându-i cămaşa, el i-o 
trase uşor de pe umeri. 

— Un ţel care merită atins este un ţel pentru 
care merită să te străduieşti. 

— Aşa se spune, nu-i aşa? întrebă ea, 
aranjându-se mai intim peste el. 

El trase aer în piept şi o privi cu ochii 


întunecându-i-se de pasiune. 

—  Intenţionezi ceva cu îngheţata aia, sau 
aveai de gând s-o laşi să se topească prin pat? 

Ea se asigură de atenţia lui totală înainte de a 
răspunde. 

— Aveam de gând s-o las să se topească toată 
peste tine. 

El înghiţi din greu. 

— O risipă de ciocolată bună. 

Reacţia pe care ea o simţi prin piele, însă, 
exprima o opinie în întregime diferită. 

— Nu mi-am propus chiar s-o las să se 
risipească. 

Răguşeala din vocea ei era provocată de 
anticipație pe când mâinile lui cuprinzându-i, 
posesive, coapsele, o mângâiau în sus şi-n jos şi 
din nou în sus, întârziind acolo unde cârlionţii 
feminini întâlneau dorinţa masculină. 

El reacţionă cu un geamăt reţinut la umezeala 
din ochii ei. 

— Norocul tău, sunt într-o dispoziție 
indulgentă. 

— Hmm, spuse ea, săpând cu lingura în 
îngheţată, nedecisă de unde să înceapă, norocul 
meu... 

El părăsi cu mare regret patul, sâmbătă 
dimineaţă, la şase, pentru că avea de inspectat un 
şantier, dar îi promise să se întoarcă la şase seara. 

Deşi îi lipsea teribil, Katie avu o zi plăcută, 
jucându-se de-a căsnicia. Era o iluzie, dar o iluzie 


scumpă pe care nu voia s-o spulbere. 

Prăji pâine, şterse praful de pe maşina de 
făcut tăiţei pe care Margaret i-o făcuse cadou cu 
un an înainte şi reuşi chiar o scurtă incursiune la 
magazin ca să-şi cumpere două piese de lenjerie 
care, garantat, îl vor face să uite că arsese pâinea 
şi uscase pastele. 

Era doar vina ei. Nu se putea concentra pe 
nimic atât de lumesc ca mâncarea, când avea 
amintirile ei despre noaptea trecută... fără a mai 
pomeni de anticiparea nopţii ce urma. 

Se întreba dacă se poate muri de prea mult 
sex şi-şi spuse că dacă va supravieţui sfârşitului 
săptămânii, va avea răspunsul. Dacă va muri, va 
muri ca o femeie fericită. Dacă va trăi, va continua 
să-şi pună întrebarea cu fiecare ocazie. 
Săptămâna următoare era un viitor destul de 
apropiat la care să se gândească. 

Ţinându-se de cuvânt, Matthew ajunse la şase 
fix. Cu duşul abia făcut, proaspăt bărbierit şi 
strâns bine într-o pereche de pantaloni şi un tricou 
nou-nouţ, cu inscripţia I will for chocolatel 
mâzgălit în relief peste piept, el îi zâmbi, obosit, 
din cadrul uşii glisante. 

— A fost o zi grea? întrebă ea, 
compătimitoare, în timp ce-i deschidea uşa. 

El se lăsă într-unul din scaunele de bucătărie. 

— Nu te necâji aşa. 

1. Tânjesc după ciocolată 

Ea suspecta o minciună hazlie sub toată 


această melodramă. Când el îi luă mâna şi i-o 
apăsă pe frunte, ea ştiu că va fi cea păcălită în 
această repriză. 

— Spune-i mamei ce s-a întâmplat, îl 
dezmierdă ea, continuând să se joace. 

El suspină teatral. 

— O durere de cap. Sunt prost dispus. Nervos. 
Şi puţin balonat. 

Ghiduşia din ochii lui, când îi aruncă o 
ocheadă să vadă dacă o impresionează mâna lui 
jalnică, era deja prea mult. 

Katie avu nevoie de toată puterea să-şi 
ascundă un zâmbet. 

— Ai o senzaţie de oboseală, nu? 

Umerii lui largi se lăsară în jos. 

— Da. 

— Îmi sună a... 

El îşi scutură capul şi-o trase lângă el. 

— SRS. 

— SRS? întrebă ea încolăcindu-şi braţele în 
jurul gâtului lui. 

— Sindromul Retenţiei de Spermă, şopti lângă 
buzele ei. Katie... au trecut douăsprezece ore. 

Ea privi peste umărul lui, la ceas. 

— Şi cinci minute. 

Trăgând-o într-un sărut adânc, arzător, 
Matthew îi exploră corpul atât de minuţios încât 
orice doctor l-ar fi lăudat pentru meticulozitate. 

— Mi-ai lipsit îngrozitor. 

— Şi tu mie, admise ea, explorându-l la rândul 


ei. 

— Crezi că e ceva în neregulă cu noi? Vreau să 
spun, mă faci să mă simt ca un adolescent. Crezi 
c-ar trebui să temperăm un pic partea fizică 
înainte... 

— Cred, îl întrerupse ea, alunecându-i din 
braţe şi conducându-l rapid către dormitor, că pui 
prea multe întrebări. 

— Dar ce-ar fi dacă... 

Ea îl făcu să tacă cu un sărut care, când în 
cele din urmă se sfârşi, îl lăsă fără grai. 

Apăsându-i degetul arătător pe piept, Katie îl 
împinse delicat încât Matthew căzu pe pat. Atunci 
ea se sui peste el şi singurele întrebări rămase 
între ei fură cele legate de nasturi şi fermoare şi 
restul barierelor care împiedicau un trup să se 
lipească, gol, de celălalt. 

leşiră la suprafaţă, de foame, pe la opt. Şi tot 
ce gătise ea fu în regulă. Urmărind-o cum zburdă 
prin bucătărie într-o senzuală cămăşuţă de mătase 
transparentă peste bikini cu bentiţă, Matthew nu 
păru să observe că pâinea avea prea multă coajă, 
iar pasta de moluşte avea o aromă puternică de 
cărbune ars. 

O observa doar pe ea. Ea îi iubea fiecare 
privire, fiecare atingere intimă, fierbinte, fiecare 
cuvânt de dragoste şi dorinţă aruncat atât de liber 
şi generos. 

Ea nu se supără nici când, întorşi în dormitor, 
puţin mai târziu, el o convinse să joace altă 


partidă de şah - una adevărată, fără resentimente. 

Ea îl lăsă să câştige. Matthew simţise aceasta 
şi o răsplăti lăsând-o să aleagă jocul următor. 

Ea alese poker pe dezbrăcate. 

— Dar sunt deja dezbrăcat până la piele, 
protestă el când ea sosi cu un pachet de cărţi de 
joc în mână. 

— Atunci înseamnă că am câştigat, ţipă ea 
azvârlind cărţile prin cameră. 

El o răsplăti din nou până când, şoptindu-i 
numele, ea îl imploră s-o elibereze. 

O eliberă cu mişcări încete, în porţii minunate, 
torturante. 

— Eu sunt câştigătorul, Katie, şopti el uitându- 
se în sus, la subtila curbură a pântecelui ei, la 
delicata protuberanţă a sânilor şi în ochii ei ceţoşi 
de pasiune nesăbuită. 

— Şi tu... 

El îşi cobori capul şi se pierdu din nou în 
gustul ei şi în căldura ei şi în minunăţia care o 
făcea atât de deosebită. 

— Tu eşti premiul. 

Legănându-i şoldurile în timp ce ea tremura şi 
se arcuia, el o săruta îndelung şi tandru pe zonele 
delicate ale oaselor pelvisului şi pe cicatricea 
palidă care se întindea între ele. 

Ştie că mi-am dat seama de cicatrice, se gândi 
Matthew. Faptul că nu-i vorbea despre asta îi 
întreținea suspiciunile că anumite reţineri ale ei 
faţă de el erau legate de acea cicatrice. 


Decise că mai putea aştepta. Îi spuse acest 
lucru, fără cuvinte, sărutându-i incizia, înainte de 
a-i căuta gura cu a lui şi a i-o umple aşa cum se 
simţea şi el împlinit de câte ori era lângă ea. 

Ai încredere în ce simţi, Katie, o aţâţa el cu 
fiecare lovitură profundă, arzătoare. Crede ce 
vezi. În ochii mei. În inima mea. În sufletul meu. 


Opt 

Katie îi urmărea pe Matthew şi pe Joey prin 
fereastra de la bucătărie, în timp ce clădea un 
platou cu came pentru grătar. Cu un dor dulce- 
amar, se lupta cu simţământul confuz pe care i-l 
imprimaseră întâmplările din ultimele câteva 
săptămâni. 

Cerea, oare, atât de mult, pledă ea în faţa 
propriei conştiinţe, dacă dorea să fie câtva timp 
împreună cu el? Doar să trăiască amuzamentul şi 
plenitudinea atenţiei lui Matthew? 

Da, îşi răspunse, deprimată. Cerea prea mult. 
lar acum trebuia să plătească preţul pentru că 
fusese atât de sus în viaţă, în dragoste, şi atât de 
periculos de jos din punct de vedere al bunului 
simţ. 

Deşi se convinsese că trăia doar pentru 
prezent, îşi dădea acum seama că se lăsase prinsă 
prea tare. Se înduplecase cu egoism. Problema era 
că urma să nu fie singura care va suferi din 
această cauză. Dezinteresul ei pentru viitorul lui 
Matthew şi al lui Joey fusese imprudent şi 


prostesc. 

Pentru că gândise cu inima în loc să 
gândească cu capul, ei ar putea sfârşi prin a plăti 
cel mai mare preţ. 

Depinde de tine să repari situaţia, se cită ea. 
Şi ştii şi cum s-o faci. O plecăciune adâncă, un 
drăgăstos la revedere şi ieşi, părăseşti scena. Aşa. 
Problemă rezolvată, cu excepţia unui mic factor. 
Nu era în stare să-şi adune curajul şi să fugă din 
viaţa lor. 

În curând, îşi promise. Luându-şi o faţă 
zâmbitoare, însorită, Katie se îndreptă spre curte, 
acolo unde tatăl şi fiul aşteptau lângă grătar. 

— În sfârşit! ţipă Joey, hamburgeri! 

Entuziasmul lui îl stârni şi pe al lui Matthew. 

— Umm. Gata. Carne! pronunţă el pe un ton 
gutural şi se lovi cu un pumn în piept, vrem carne! 

Asta îi stârni lui Joey un spasm de chicoteli. 
Mărşăluind în cerc în jurul grătarului, el se alătură 
incantaţiei, mimând maimuţăreala tatălui său. 

— Reţine-ţi entuziasmul, Tarzan. Şi tu, băiete, 
spuse Katie, cu voinţa prea slabă pentru a mai 
putea face altceva decât să se alăture 
amuzamentului. 

— Nivelul proteinelor voastre nu pare a fi în 
pericol de moarte. 

Joey chicoti din nou şi mai făcu un tur în jurul 
grătarului. 

— Poate că ai dreptate în legătură cu 
proteinele. Vocea lui Matthew se transformă în 


şoaptă în timp ce se apropie şi puse carnea pe 
grătar. Dar nivelul meu de testosteron are o 
îngrozitoare nevoie de epuizare. 

— Eşti un iubit groaznic, spuse ea, ferindu-se 
de încercarea lui jucăuşă de-a o muşca de gât. 

— Şi eu care credeam că sunt destul de 
priceput. 

Ea îl privi. 

— Poate „cumplit” este cuvântul pe care-l 
căutam. 

— Şi eficient, cred. Ea se scutură brusc, 
conştientă dintr-odată de cât era el de eficient. 

El se încruntă. Înainte de-a o putea întreba ce 
nu era în regulă, Joey îi reţinu în totalitate atenţia. 

— Ce-i ţes... testos... rom? 

Ochii celor doi adulţi se fixară la băieţelul 
blond care n-ar fi trebuit să audă ce auzise. 

— Las asta în seama ta, o, rege al junglei. 

Ascunzându-şi ameninţarea bruscă şi 
neaşteptată a lacrimilor în spatele unui surâs larg, 
Katie se grăbi spre bucătărie. 

Matthew era un ticălos, se gândi ea. O făcea 
să alunece pe aripile visării cu atâta uşurinţă. N-o 
forţa. N-o grăbea. Reuşea pur şi simplu s-o facă să 
se simtă specială şi iubită şi-o includea atât de 
firesc în planurile lui şi ale lui Joey încât îşi punea 
întrebarea dacă fineţea lui sau lipsa protestului ei 
cinstit făcea totul atât de simplu. 

De fapt, el nu pomenise niciodată cuvântul ei. 
Era prea deştept pentru asta. Îi dăduse însă 


senzaţia că aşa simţea. Tăcerea lui vorbea despre 
teama de-a n-o face să fugă ca un pursânge dacă 
şi-ar rosti sentimentele sau ar grăbi-o. Avea 
dreptate. 

Aşa încât, în loc să vorbească despre el, îi 
demonstra ce simţea, iar şi iar, prin cadouri 
romantice  caraghioase, atingeri prelungite şi 
plăceri fizice generoase, lipsite de inhibare. 

Şi cu aerul pe care-l avea pe faţă cândo 
privea, uneori, ca acela pe care-l surprinsese ea 
acum, când privirile li se  întâlniseră prin 
fereastră. Era posesiv, acel aer, şi tandru şi plin de 
promisiuni pentru când vor fi singuri. 

Doamne, cum îl iubea pe bărbatul ăsta! Prea 
mult ca să-i provoace pierderea celui mai scump 
lucru din viaţă. 

Nu era destul că-l iubea pe tată. Se 
îndrăgostise şi de fiu. Erau complici cei doi. 
Aştepta cu nerăbdare vizitele lui Joey de la 
sfârşitul săptămânii, la fel ca şi Matthew. Şi de ce 
nu? O acceptau cu atâta naturaleţe să joace în 
piesa lor momentele deosebite când sosea ora de 
culcare, după care tânjea, şi-o umplea de veselie 
ideea de a fi ei trei, o familie. „Obişnuieşte-te cu 
asta”, era mesajul sugerat. Ei bine, chiar se 
obişnuise cu el. Şi trebuia să înceteze. Joey avea 
nevoie de stabilitate. Iar ea nu-i putea oferi nici pe 
departe aşa ceva. 

leşind afară, de data aceasta cu salata, evită 
privirea întrebătoare a lui Matthew, înlocuind 


mental o problemă cu alta. Brackman. 

Lucrurile începuseră să se încingă pe câmpul 
de bătaie. Deschisese o cutie a Pandorei plină cu 
fărădelegile lui Brackman care pendulau între 
fapte grosolane lipsite de etică şi ilegale de-a 
binelea. Aşa cum băânuise Margaret, fiecare deget 
arăta spre consilierul Stein şi spre mituirile în 
schimbul contractelor-cheie. Acele contracte îi 
îmbogăţeau pe Brackman şi pe consilier, iar pe 
locuitorii apartamentelor construite cu banii 
plătitorilor de taxe îi puneau într-un pericol 
iminent. Pe scurt, Brackman şi Stein erau murdari. 
Şi ea îi voia. Tare. 

Katie îi aruncă o privire lui Matthew şi încercă 
să-şi ignore sentimentul de vinovăţie pe care-l 
avea pentru că nu-i spusese totul despre 
investigaţie. Evitase, ezitase şi tentase orice 
întrebări directe pe care el i le pusese, ca un şarpe 
strecurându-se sub o piatră. 

În aceeaşi noapte, mai târziu, după ce-l 
culcaseră pe Joey, ea şi Matthew stăteau pe terasa 
lui, împărtăşind lumina lunii, răcoroasa briză a 
nopţii şi sunetele melodioase ale radioului. 

Matthew o surprinse spunându-i brusc: 

— E timpul să-mi dai toate amănuntele, Katie. 

Nu era nevoie să-l întrebe la ce face aluzie. 

Tonul vocii lui spunea tot. Şi totuşi, să brodeze 
puţin pe subiectul Brackman părea la fel de firesc 
ca a respira. 

— Să-ţi dau toate amănuntele? 


El se aplecă, îşi sprijini coatele pe coapse şi-şi 
împreună mâinile. 

— M-am resemnat asupra faptului că nimic din 
ce ţi-aş spune nu te face să renunti la investigația 
I 


În legătură cu Brackman. 

În loc s-o privească, el îşi studie mâinile ca şi 
cum şi-ar găsi acolo puterea de a continua. 

— Nu înseamnă că îmi place... 

Făcu o pauză şi o privi. Durerea şi gravitatea 
săpate pe faţa lui îi stârniră lui Katie bătăi repezi 
de inimă. 

— Ceea ce nu pot accepta, Katie, este că sunt 
într-un întuneric deplin în ceea ce priveşte 
acţiunile tale. Am nevoie să ştiu că eşti bine. Că ți- 
ai luat toate măsurile de siguranţă. 

Îl iubea foarte mult în acel moment. Mai mult 
decât era prudent. Mai mult decât ar fi trebuit să 
admită şi mult mai mult decât ar fi trebuit ca să-i 
mai poată evita întrebările. 

— Am fost foarte atentă. 

El aprobă din cap. 

— Sunt bucuros să aud asta, dar nu e 
suficient. Ţi-am spus-o în toate felurile imaginabile 
şi încă nu te-am convins că omul acela îţi poate 
face rău. 

Privirea lui întunecată o fulgeră pe a ei. 

— Katie... nu cred că aş putea suporta să 
păţeşti ceva. 

— Matthew. 


Ea se întinse şi-i acoperi mâinile cu ale ei. 

— N-o să păţesc nimic. 

— Asta din cauză că nu te voi părăsi. Vreau să 
mă laşi să te ajut, Katie. Doar de data asta. 

Nimeni nu mai voise până acum să se expună 
pentru ea. Doar pentru ea. Atinsă până la a se 
simţi rănită, ea îşi stăpâni lacrimile. 

— Nu vreau să te implic în asta. 

Nu trebuia să-i explice motivele. Lupta lui 
Matthew de a recăpăta custodia lui Joey 
reprezenta un motiv mereu prezent, chiar aşa, 
nerostit. 

— Prea târziu, spuse el. Sunt implicat. Aşa 
cum sunt implicat şi cu tine. Fie că admiţi, fie că 
nu, lucrurile aşa rămân. Acum, spune-mi ce se 
petrece. 

Katie închise ochii. Strâns. Trase aer în piept. 
Mult. Când expiră, deschise ochii şi văzu 
intensitatea sinceră de pe faţa lui. Renunţă. li 
datora adevărul. 

— Bine, începu ea ezitant. Uite ce am până în 
prezent. 

El ascultă într-o linişte deplină în timp ce ea 
scotea în evidenţă tot ce descoperise, până la cele 
mai mici detalii. 

— Singurul lucru pe care nu-l putem dovedi 
este participarea directă. 

— Explică, spuse el liniştit. 

— Brackman e viclean. Işi acoperă urmele cu 
intermediari şi companii fantomă. El umple liniştit 


buzunarele inspectorului special pentru clădiri 
care emite rapoarte false, în timp ce consilierul 
Stein se ascunde în fundal ca un mare salvator al 
oraşului şi-şi vinde abilitatea de a aduce proiecte 
subvenţionate de guvern la preţuri foarte mici. 

— İn regulă. Cum propui să-i dai în vileag? 

Dacă ar fi existat vreo urmă de scepticism în 
tonul lui, Katie ar fi încetat imediat să 
povestească. Dar nu era niciuna. Şi nu era nici 
dojană. 

— Asta-i problema. Lipsită de confruntare 
directă, sunt pierdută. 

Matthew se sprijini de spătar. 

— Am o idee. 

Se sprijini şi ea de spătarul scaunului în timp 
ce el începu să vorbească. Prima ei reacţie fu de 
surpriză. N-ar fi trebuit să fie. El spusese că-i 
implicat şi, evident, o spusese serios. 

Katie avea încredere în ea însăşi. L-a ascultat 
cu luare aminte pe Matthew şi abia apoi a 
explodat: 

— În niciun caz, sub nicio formă, irevocabil, 
nu! 

— Ai putea fi ceva mai hotărâtă? 

— Matthew, nu-i de glumă. N-o să te las s-o 
faci. 

— Dar ar putea merge. 

— Şi dacă nu merge? Ai putea s-o sfârşeşti în 
puşcărie. Sau, mai rău. Ai putea sfârşi rănit. Şi nu 
voi admite, în niciun caz, să te bălăngăni ca 


momeală sub nasul coroiat al consilierului. Nu te 
voi lăsa să te compromiţi doar ca să-l atragi în 
ceea ce el va crede că este altă schemă de mituire. 

Ea se ridică din scaun şi făcu câţiva paşi pe 
terasă, înainte de a se întoarce şi a-l înfrunta cu 
mai multe argumente. 

— Matthew, dacă te prind pe tine înainte ca ei 
să ne facă jocul, Stein ar putea să pună să te 
aresteze. Să te zugrăvească ca pe cel mai negru 
dintre ticăloşi, de la Barbă-Albastră încoace. Ţi-ar 
putea distruge afacerea, ca să nu mai spun că te- 
ar putea lipsi complet de şansa de a-l obţine pe 
Joey înapoi. Doamne, dacă familia Handcock ar 
auzi că ai fost atât de prost încât să te gândeşti 
măcar la iniţierea unei scheme de capcană, şi-ar 
putea reconsidera poziţia în legătură cu altă şansă 
de custodie. 

— Lasă-mă pe mine să-mi fac probleme în 
legătură cu familia Handcock. Şi dacă ai înceta să 
te înfurii o secundă, ai putea sesiza valoarea 
propunerii mele. Gândeşte-te, Katie. Aş fi nada 
perfectă. Se cunoaşte bine în branşă că mi-am 
ruinat o dată compania. Acum sunt într-o situaţie 
bună, dar dacă suflu cuvintele potrivite oamenilor 
potriviţi, nu va lua mult timp să se creadă că mă 
aflu pe un teren nesigur şi am mari probleme 
financiare. 

— Asta poate fi oricum, dar reputaţia ta e 
nepătată, replică ea, etica ta n-a fost niciodată 
pusă sub semnul întrebării. N-or să te creadă. 


— Nu paria. Aceia care au căzut deja în 
capcana corupţiei dedragul-distracţiei-şi-al- 
profitului sunt mereu nerăbdători să mai tragă cu 
ei şi pe altcineva. Asta lărgeşte graniţele propriei 
vinovăţii. 

— Nu, spuse ea din nou, scuturându-şi 
hotărâtă capul, decisă să ignore înţelepciunea 
planului lui. 

Îi întâlni privirea. 

— Aş paria că editorul tău ar crede c-ar ţine. 

— Editorul meu? Ai vorbit cumva cu Margaret 
despre asta? 

El nu dădu înapoi nici cu un milimetru. 

— Cineva trebuie să aibă grijă de tine. 

— Nu cred c-ai face asta. 

— Crede-o. Şi crede şi asta. 

Matthew se ridică în picioare şi se apropie de 
ea. 

— Ţin la tine, profund, şi am obosit să mă tot 
furişez pe lângă acest adevăr. Acum tu poţi să 
fugi, să te ascunzi şi poţi s-o negi, până la Paştele 
cailor. Dar n-o poţi înlătura. Şi nu mă poţi exclude. 
Sunt implicat, Katie. Am nevoie să te văd rezolvată 
cu problema asta. 

Inima ei începu să se simtă copleşită. Şi capul 
la fel. 

— Mă pot descurca fără să te amestec şi pe 
tine. 

— Poate că vreau să fiu amestecat, o 
contrazise el cu încăpățânare; şi dacă n-aş avea 


grijă de tine, tot aş fi sătul de lăcomia lui 
Brackman. Şi te poţi învinovăţi de trezirea 
conştiinţei mele. M-ai făcut să-mi dau seama că 
sunt la fel de vinovat ca şi el, dacă mă fac că nu-i 
observ afacerile. Brackman este un cancer în 
meseria mea şi vreau, am nevoie să joc un rol în 
această demascare. Dacă nu mă laşi s-o fac pentru 
tine, lasă-mă s-o fac pentru mine. 

Dragostea îi depăşi furia pe care i-o provocase 
amestecul lui. Nebun, nebun de legat. El insistase 
să se implice. Acum era implicat. Până peste cap, 
iar ea era singura care putea să-l salveze. 

— Faci apel la simţul datoriei mele? Ăsta-i un 
joc murdar. 

El zâmbi simțind, aşa cum ea voia să-l facă să 
simtă, că-i din ce în ce mai slabă. 

— 'Totu-i corect. 

— Totu-i corect, fu ea de acord şi-l lăsă s-o ia 
în braţe. 

— Lasă-mă să te ajut, Katie, spuse el şoptit. 

Ea promise că se va gândi la asta. Trebuia să-l 
protejeze şi avea nevoie de timp să găsească o 
soluţie pentru a-l scoate din această încurcătură. 

— Îmi acorzi o săptămână sau două să mă 
gândesc, înainte de a mă supune şi de a te lăsa să 
faci cum vrei tu? 

Katie simţi un oftat de uşurare înfiorând 
trupul lui mare. 

— Îţi acord, acceptă el, ceea ce considera a fi 
o victorie, doar dacă mă laşi să fac cum vreau eu 


cu tine, în noaptea asta. 

O lovitură cu şoldul în şoldul ei îi sublinie 
intenţiile. 

Convinsă că reuşise să câştige ceva timp, 
Katie se relaxă şi răspunse loviturii. 

— Nimic nu mi-ar plăcea mai mult... dar n-ai 
uitat ceva? 

El se încruntă. 

— Joey? spuse ea cu o umbră de zâmbet. 

— Ah, da. Trebuie să ne gândim la Joey, nu-i 
aşa? Ce-ai zice să dăm curs amenințării mele 
mâine noapte? 

— Cred că-mi pot aranja astfel programul. 

— Între timp... dansează cu mine, Katie. 

El o trase aproape. 

— Îmi place cum dansăm împreună lent. Şi-mi 
place cântecul ăsta. 

Ea se strânse în el, unduindu-se în ritmul 
muzicii şi al grăitoarelor cuvinte ale cântecului 
Just One Lookl. 

— Asta este tot ce ne trebuie, ştii. 

Senzaţia buzelor lui pe păr îi stârni lui Katie 
un puternic val de tandrete. 

— O singură privire, Katie, şi am fost pierdut. 

Amintirile despre prima privire o făcură să 
zâmbească. 

— A fost de vină măreaţa învălmăşeală a 
buclelor mele blonde sau puterea de atracţie a 
pielii nude de sub halatul de baie? 

— De fapt... 


El dansa purtând-o într-o rotaţie care se 
termina cu o arcuire. 

— Am fetişul degetului de la picior, se confesă 
el, şi de-abia am aşteptat să-mi pun mâinile pe 
porcuşorul acela prins de robinet. 

Simţindu-i zâmbetul din voce, ea îl strânse 
brusc. 

— Doamne, spui cele mai perverse lucruri. 

— Iar tu vorbeşti prea mult. 

El îi împinse capul pe spate, fluturându-i cu 
degetele, părul de pe faţă. 

— Sărută-mă, Katie. 

1. Doar o privire 

Ca întotdeauna cu Matthew, el reuşise să-i 
înlăture frica de viitor, împreună cu toate 
gândurile ei nobile de a pleca din viaţa lui, la 
prima ocazie. 

— Asta-i o rugăminte sau un ordin? întrebă ea, 
trăgându-i capul înspre al ei. 

Ochii lui întunecaţi scânteiară. 

— Ce-ai vrea să fie? 

—  Întâmplarea, şopti ea, aş vrea să fie 
întâmplarea. 

Cu o promisiune pe buze şi cu o licărire 
înfierbântată în ochi, Matthew îi atinse gura cu a 
lui şi începu să facă lucrurile să se întâmple. 

Katie ştia că trebuie să lucreze repede. 
Matthew era un bărbat încăpățânat. Nu-l putea 
opri mult timp. Ceea ce trebuia să facă era să-şi 
pună în aplicare propriul plan de acţiune 


împotriva lui Brackman înaintea lui Matthew. În 
niciun caz n-avea de gând să-l lase să-şi irosească 
din cauza ei şansa de-a fi cu Joey. 

S-a luptat zi şi noapte cu această problemă şi 
abia după o săptămână a reuşit să pună la punct 
un plan viabil pentru Brackman. I l-a prezentat 
prompt lui Margaret. 

— Nu-mi place. Niciun pic, spuse Margaret. 

Dar nu ştiu ce altceva ai putea face. Crezi, 
într-adevăr, c-o să ţină? 

Katie n-avea un indiciu în acest sens, dar nici 
n-avea de gând să recunoască. 

— Bineînţeles c-o să ţină. Ce-ar putea fi mai 
simplu? Aranjez o întâlnire, într-un loc la alegerea 
mea. Brackman şi Stein nu vor îndrăzni să nu 
apară. li confrunt, îi fac să înţeleagă că sunt pe 
urmele lor, dar că aş prefera să mă înfrupt şi eu 
din acţiune, decât să-i demasc. Cer o mică felie 
din plăcintă şi pretind că o consider mare lucru. Ei 
vor considera că sunt destul de şmecheri ca să mă 
cumpere atât de ieftin. Intre timp, înregistrez pe 
bandă toată conversaţia, pe care o duc direct ia 
biroul judecătorului districtual, după care 
Brackman şi Stein merg direct la închisoare. 
Repet, e simplu. 

— Ca un reactor atomic, spuse Margaret cu 
scepticism şi aruncă o privire peste capul lui 
Katie, în celălalt colț al camerei. Te-ai prins, Cal? 

— Hmm, bolborosi Cal mâncând un sandviş cu 
carne şi pâine de secară, ar putea merge. 


— Ai văzut? speranţele lui Katie străluciră. 

— Dar merg ca rezervă, adăugă Cal, 
ştergându-şi gura cu un şerveţel. Nu te nelinişti, 
Kate, o asigură el văzând-o că se încruntă. Sunt eu 
mare ca un hambar, dar ştiu să mă pierd în peisaj, 
minunat. Nu vor şti niciodată că sunt acolo. Nici 
tu. Doar că voi fi, şi asta-i ce contează dacă dai de 
bucluc. 

Două nopţi mai târziu, Katie îşi punea planul 
în aplicare şi reuşea, cu foarte puţin efort, să facă 
inimaginabilul. 

Dăduse de bucluc. 

Planul mersese prost încă de la început. 
Brackman şi Stein nu se lăsaseră păcăliţi nicio 
clipă. Da, se jucaseră cu ea o vreme, se purtaseră 
ca şi cum n-ar fi avut nici cea mai mică idee 
despre ce era vorba, proferaseră chiar câteva 
ameninţări în legătură cu calomnia, înainte de-a 
reteza brusc această hărţuială. Isprăvise înainte 
de-a începe. 

Unde dracu' era Cal? se întreba ea. După ea, 
Cal era chiar prea pierdut în peisaj. Ar fi preferat 
să-i vadă silueta uriaşă, greoaie, izbucnind prin 
uşa depozitului decât să-şi imagineze sub care 
umbră se strecoară. Dacă se strecura. li spusese 
lui Cal că-i vorba de Strada 1, nr. 1522 sau Strada 
5, nr. 2215? 

— Uitaţi, domnule Brackman, domnule Stein, 
spuse ea cu o voce care până şi ei îi suna doar cu 
un decibel mai jos de isterie, faceţi o greşeală... 


— Ar trebui să ştii despre greşeli, micuță 
doamnă, mârâi Brackman întrerupând-o, în timp 
ce-i răsucea braţele la spate. Ai făcut una mare 
când ai crezut că te poţi pune cu dulăii. 

Lui Katie îi zbură prin minte că Margaret ar 
putea avea o admiraţie invidioasă pentru metafora 
canină a lui Brackman. Însă teroarea copleşi cu 
rapiditate aceste gânduri. Îşi muşcă buza 
încercând să-şi abţină plânsul, când el îi legă 
încheieturile dureros de strâns iar apoi îi înfundă 
în gură o zdreanţă murdară. 

— Pune-i capac, spuse el ameninţător, când ea 
încercă să vocifereze prin smocul de cârpe. 

Chiar îi puse capac când văzu revolverul. Cine 
era ea să se pună cu un Smith & Wesson? 

Luptându-se cu o panică nemaitrăită, Katie se 
întreba ce se va mai întâmpla acum. Ceva îi 
spunea că tipii n-aveau de gând s-o plimbe şi să-i 
cumpere îngheţată. Nu fu nevoie să se întrebe 
prea mult timp. Nu se putea pune fizic cu 
Brackman şi, cu gura acoperită, îşi pierduse şi 
puţina putere de convingere pe care ar fi putut-o 
avea asupra lui Stein. 

Avertizând-o să nu se  împotrivească, 
Brackman o târâse în ceea ce ea evaluase rapid a 
fi un depozit de cărbune. 

Asta fusese cu o oră în urmă. O lungă oră 
plină de umbre întunecoase şi zgomote stranii, 
grăbite, care zgâriau colţurile camerei negre ca 
smoala. 


Străduindu-se să nu se gândească la întuneric 
sau la zgomote, Katie încerca să distingă 
mormăielile bărbaţilor care păzeau de partea 
cealaltă a uşii. În tot acest timp, ea se smucea şi 
se trăgea din toate puterile pentru a se elibera din 
scaunul de care o legaseră. 

Frica ameninţa continuu s-o paralizeze, dar ea 
îşi mişca gura în sus şi în jos, în încercarea de a 
scăpa de căluş. lIgnorând gustul prafului de 
cărbune, precum şi pe cel sărat al propriului ei 
sânge, Katie îşi împingea fără oprire cârpa din 
gură. Răsplata el fu o uşoară alunecare. Nu 
suficientă, încât să-i permită să strige după ajutor, 
dar suficientă să-i înnoiască speranţa. 

Numai dacă n-ar fi fost de acord să folosească 
o sârmă ascunsă în cusătura sutietului. Nu purta 
niciodată sutien. Era de-a dreptul neplăcut. Tot 
neastâmpărul şi mişcările de umeri o trădaseră. Ei 
bine, era acum din nou fără sutien şi îngrozitor de 
supărată de brutalitatea cu care o eliberaseră de 
sârmă. Era îngrozită de felul de peşte gătit ce va fi 
ea pe la miezul nopţii. 

Nu te gândi acum la asta, îşi ordonă. 
Gândeşte-te cum să ieşi din încurcătură. 

In loc de asta, Katie se gândea la Matthew şi 
la Joey şi, pentru prima oară de când fusese târâtă 
aici, înfrângerea îi dădu o lovitură paralizantă. 

Blestemată fie pentru ascunderea adevărului 
faţă de Matthew. Ar putea să nu-l mai vadă 
niciodată. Gândul la durerea pe care i-ar provoca- 


o lui Matthew era devastator. 

Chiar în această neagră izolare, putea să-i 
vadă faţa. Să-i audă vocea... Cu ochii brusc măriţi, 
Katie îşi întoarse capul spre uşă şi ascultă. Chiar îi 
auzise vocea. El era aici, dincolo de uşă şi-i striga 
numele ca un sălbatic! 

Totul s-a întâmplat atunci dintr-odată. Ea a 
sărit şi şi-a scuturat scaunul către uşă. Căzând 
peste ea cu zgomot, a lovit-o cu picioarele şi a 
ţipat atât de tare cât îi permiteau legăturile. 

Dincolo de dâra de sânge care-i ţâşnise prin 
urechi, ea auzi focul de armă, apoi reverberaţiile 
unei voci izbucnind prin megafon. 

— Poliţia din Kansas City. Aruncaţi armele şi 
nimeni nu va fi rănit. 

Şi prin toate astea se auzi urletul superb, de 
leu înfuriat, al lui Matthew. 

— Katie!!! Katie!!! 

— Aici!!! Ea ţipă, gemu şi se lovi de uşă. 

O clipă mai târziu, aceasta se deschise cu 
ajutorul umărului lui Matthew. Printr-o ceaţă de 
murdărie şi lacrimi, Katie îl văzu venind spre ea. 
Văzu chinul de pe faţa lui transformându-se în 
uşurare. Îi privi capul când îngenunche în faţa ei, 
aplecat spre a-i vedea mai bine nodurile de la 
încheieturi. 

Delicat, cu mâini tremurătoare, el o eliberă, 
încet, cu un coşmar de emoţii înceţoşându-i ochii, 
Matthew o trase în braţele lui. Clar, fără urmă de 
ezitare în glas, Matthew îi şopti la ureche: 


— După ce te duc acasă, Katie, jur că te 
sugrum pentru iadul în care m-ai băgat. 

Atunci ea izbucni în plâns, ascuţit, dur, 
sugrumat, în timp ce îl încolăcea la fel de strâns 
ca parfumul o floare. 

— Mi-a fost atât de frică. 

— Şşt. E-n regulă. Acum te am. 

El o zdrobi la piept apoi o legănă. 

— Vino. Hai să te duc acasă. 

Katie îşi îngropă faţa la pieptul lui, cu 
încredere deplină. 

Într-o tăcere apăsătoare, Matthew o urmărea 
cum doarme. Îşi trecu o mână prin păr şi se ridică 
încet din scaunul de lângă pat. 

În faţa ferestrei deschise, îşi împreună 
palmele deasupra capului, savurând sărutul 
răcoros, umed al brizei nopţii care şoptea peste 
pântecele lui nud. Ar fi putut s-o piardă în noaptea 
aceea. Fusese cât pe ce. Stomacul i se strânse şi 
se încleştă la amintirea figurii pe care o avea Katie 
când, în cele din urmă, o găsise, ca un copil pus la 
colţ de către demonii nopţii. Ca o prinţesă 
învineţită şi însângerată, răpită din patul ei de puf. 

Numai că el nu era un prinţ venit s-o salveze. 

Gândurile cu care se lupta acum erau o 
dovadă. 

Închise ochii, ruşinat, încă năucit şi straniu 
exaltat de brutalitatea cu care o dorea. 

Plăcerea sângelui. Pentru prima dată în viaţa 
lui, înţelegea semnificaţia termenului. Se lupta cu 


o dorinţă uriaşă, care-l măcina, de a o face să 
simtă şi ea durerea pe care i-o provocase. De a-i 
arăta că el era domn şi stăpân şi de a-şi potoli 
furia împotriva ticăloşilor care o răniseră. 

Se întoarse şi păşi încet către pat, privind la 
Katie, fix. Arăta atât de fragilă, atât de 
vulnerabilă. Cu atât mai mult când el îi făcuse 
baie, o spălase pe cap şi-i îngrijise rănile de la 
încheieturi, de la glezne şi de la gură. Stomacul i 
se strânse din nou, gândindu-se la injuriile pe care 
ea le suferise. 

Ea se tulbură şi-i şopti numele cu o voce slabă, 
înspăimântată. 

— Sunt aici, Katie. 

Prin întuneric, el îi simţi uşurarea. 

— Vino în pat, şopti ea răguşit. 

El îşi închise ochii şi trase adânc aer în piept. 

— Nu cred c-ar fi o idee prea bună, chiar 
acum. Cearşafurile foşniră delicat când ea se 
întinse să aprindă veioza. Trăgându-şi pătura până 
la sâni, ea se aşeză şi-şi îndepărtă din ochi coama 
revărsată de păr umed. 

Dorinţa crescu şi palpită când privirile lor se 
întâlniră în lumina palidă. Ea îl urmări cu o linişte 
întrebătoare. 

— Mai eşti supărat? spuse ea, în cele din 
urmă. Tăcerea lui confirmă. Trăgând adânc aer în 
piept, el ignoră durerea şi neajutorarea care 
sclipeau în privirea ei rănită. Cel puţin încercă. 

— Te rog, spuse ea, vino în pat. 


— Las-o baltă, Katie. Nu sunt într-o dispoziţie 
prea blândă. 

— Nu m-ai rănit niciodată. 

Increderea ei era sinceră şi deplină. N-ar fi 
trebuit să fie. 

— Las-o baltă în noaptea asta, îi mai spuse el o 
dată. 

Putea vedea în ochii ei că nu băga în seamă 
avertismentul lui. Când nu mai ţinu cearşaful şi-l 
lăsă să cadă, el renunţă la idealurile nobile ca la 
nişte bagaje ce deveniseră de prisos. 

Cu un geamăt de animal sălbatic, se repezi la 
ea. Cufundându-şi un genunchi în saltea, Matthew 
îşi îngropă mâinile în părul ei şi o trase peste el. 
Mângâierea buzelor ei pe pântecul lui îl tensionă 
ca pe un leu gata să sară. 

— Îmi pare atât de rău, şopti iar şi iar, în timp 
ce-l apăsa, flămândă, sărutându-l cu gura deschisă 
peste focul pe care i-l aprinsese pe piele. Atât de 
Tău. 

Prinzând-o cu mâinile de păr, el îi răsturnă 
capul pe spate şi o străpunse cu privirea. 

— Niciodată să nu-mi mai faci aşa ceva! 

— Niciodată, şopti ea, tremurând de oboseală, 
de efectele latente ale fricii... şi cu o dorinţă la fel 
de sinceră şi pură ca a lui. Promit. 

— Fir-ai să fii, Katie. Coborându-şi gura la 
părul ei, el o frânse în îmbrăţişare. Aproape te-am 
pierdut. 

Ea se ridică în genunchi, apăsându-se în el, 


invitându-l cu corpul, cu mâinile şi cu gura să o 
însoţească acolo unde ar putea uita, amândoi, ce 
se întâmplase. 

— Dar nu s-a întâmplat. Nu m-ai pierdut. 

Gemând învins, Matthew se predă. Căzu cu ea 
pe pat. Întinzându-se cu întreaga greutate peste 
ea, îi desfăcu picioarele şi intră în ea cu toată furia 
şi frica care-l făcuse să-şi dorească să-i spulbere 
pe ticăloşii aceia pentru ce-i făcuseră lui Katie. 

Fiecare apăsare adâncă combina dragostea cu 
furia, nevoia cu disperarea. Dar mai devastatoare 
decât propria lui dorinţă era dorinţa ei. Ea îi 
demonstră în curând că-l dorea la fel de violent 
cum o dorea şi el, răspunzând invaziei lui 
turbulente cu o pasiune care rivaliza cu a lui. 

Ea îi strigă numele, cerându-şi propria 
răsplată, propria eliberare de simţământul fricii 
care-i tulburase pacea. 
=~ Cereau împreună.  Şi-şi luară împreună. 
Impreună regăsiră ceea ce aproape li se furase în 
acea noapte: posesia completă şi totală a unuia de 
către celălalt. Când se termină, zăceau în linişte, 
ca nişte supraviețuitori năuciţi navigând prin 
emoţii, legaţi ca pietrişul din dezastrul unei 
furtuni. 

Ca întotdeauna când terminau deodată, 
pasiunea lor fusese totală, completă, excitantă. 
Acum... acum fusese primar, devastator. Katie 
zăcea plângând încet lângă el. Matthew ar fi vrut 
şi el să plângă. 


— Nu m-ai lovit, murmură ea simţindu-i 
tensiunea şi supărarea pe el însuşi. M-ai copleșit. 

— Da, bine, poţi să-mi spui că sunt nebun, dar 
să găsesc femeia pe care o iubesc, legată şi 
încătuşată într-o gaură întunecoasă cu şobolani 
drept companie, mă face să-mi pierd minţile. 

Işi ura amărăciunea din glas dar nu şi-o putea 
ascunde. 

— Matthew... 

— Dormi, Katie, spuse el. Îşi îmblânzi 
comanda cuprinzând-o în braţe. Doar dormi. Eşti 
extenuată. Suntem amândoi. Vom vorbi dimineaţă. 

Dar dimineaţa era departe. Matthew îşi 
petrecu restul nopţii încercând să-şi imagineze ce 
avea să spună când se va face zi. 


Nouă 

Era încă întuneric când o nelinişte de 
neînlăturat o trezi pe Katie dintr-un somn agitat. 
Cearşafurile reci de lângă ea arătau că Matthew 
căzuse victimă aceleiaşi nelinişti. 

Katie se uită în jur căutând un ceas în timp ce 
se dădu jos din pat. Era cinci dimineaţa. 
Infăşurată în halatul lui Matthew, se îndreptă, 
rigidă, spre lumina palidă care strălucea dinspre 
bucătărie. 

O durea tot. Picioarele, încheieturile, mândria. 

Matthey, în blugi şi cu picioarele goale, se 
întoarse încet când o auzi păşind în bucătărie. 
Stinse flacăra de sub ceainic. 


— Te-am trezit, spuse el. 

Ea îşi scutură capul. 

— Cum te simţi? 

Prea multă îngrijorare, prea multă vinovăţie se 
aglomerase în ochii lui care arătau ca şi cum nu i- 
ar fi închis toată noaptea. Simţea nevoia să-l 
înveselească. Doar că nici ea nu era veselă. Se 
simţea rănită şi stânjenită şi având nevoie mai 
degrabă să primească ea mângâieri, decât să le 
ofere. 

Ruşinată, privi în altă parte. Păşind nesigură 
spre dulap, luă două halbe, cu mâini tremurătoare. 
Nu ştia cât stătuse acolo uitându-se fix la cănile 
acelea goale, echivalându-le cu un viitor fără 
Matthew, când, îi simţi puterea deosebită în 
spatele ei. 

— E în regulă, şopti el cuprinzând-o cu braţele 
şi strângând-o lângă el. E bine. S-a terminat. 

Ea simţea nevoia să fie puternică. Pentru el, 
dacă nu pentru ea însăşi. Problema era, în 
prezent, că singura putere existentă părea a fi a 
lui. Punând halbele jos, Katie îi acoperi lui 
Matthew mâinile cu ale ei şi se sprijini de el, cu 
ochii închişi. Teroarea pe care o simţise încuiată în 
acea cameră întunecoasă, nesiguranța de a nu şti 
dacă va mai trăi o altă zi... toate îi reveniră. 

— Ar fi trebuit să te ascult, şopti ea. 

— Da. El aprobă peste creştetul ei. Ar fi 
trebuit. 

Ea se strădui să-şi înlăture şocul întârziat. 


— Cum, cum m-ai găsit? 

El suspină greu. 

— Urăsc să fiu eu acela care-ţi dezvăluie asta, 
dar nu eşti aşa întortocheată cum crezi. E faţa 
aceasta. O întoarse în braţele lui, căutând cu ochii 
obosiţi şi blânzi faţa despre care era vorba. Faţa 
asta nu poate păstra un secret. Am fost pe urmele 
tale încă de la început. 

— De la început? 

El îi dădu părul pe spate. 

— De la început. Înţeleg strădaniile complicate 
ale minunatei tale gândiri, Katie. Crezi că n-am 
înţeles c-ai fi în stare de supremul sacrificiu, 
pentru mine? Din clipa în care mi-ai cerut acel mic 
răgaz, am bănuit ce aveai de gând să faci cu el. 

— Dar numai Margaret şi Cal ştiau detaliile. 

Chiar aşa, obosit cum era, Matthew reuşi să 
zâmbească. Zâmbetul era foarte elocvent. Ea 
suspină. 

— Au cântat ca păsările, nu-i aşa? 

— Canari mari, galbeni. Erau îngrijoraţi în 
legătură cu tine. Pe bună dreptate. 

Katie îşi rezemă capul pe pieptul lui, lăsându- 
se cuprinsă de căldură şi siguranţă. 

— Credeam că-i un plan bun. 

— Când ai de-a face cu gunoaie ca Brackman 
şi Stein nu există plan bun. Doar necazuri. Şi ar fi 
fost util dacă i-ai fi dat lui Cal adresa corectă, o 
admonestă el supărat. 

— N-am vrut deloc ca afacerea să scape aşa de 


tare de sub control. 

El ridică umerii. 

— Am intervenit prea târziu, Katie. Aproape 
te-am pierdut. Nu ştiu ce-aş fi făcut dacă s-ar fi 
întâmplat aşa ceva. 

— Inteleg. 

El o strânse mai aproape, cu o bruscă 
tandrețe. 

— Nu, nu cred că înţelegi. Nu cred că ai vreun 
indiciu. 

Ea se lipi mai tare, ştiind că-l rănise cu 
minciuna şi îndrăzneala ei. Ştiind că-l va mai răni 
înainte ca toată povestea lor să se termine. 

— Katie... trebuie să vorbim. 

O lume de presentimente punctă cuvintele lui 
Matthew, avertizând-o de ceea ce ea ştia deja că 
avea să urmeze. El o să-i spună că nu se poate 
împăca cu felul în care ea îşi duce viaţa. Nu se 
poate împăca cu raţionamentele şi cu indiferența 
ei faţă de propria siguranţă. Că Joey avea nevoie 
de mai multă stabilitate decât era ea dispusă să-i 
ofere şi că familia Handcock n-avea să facă o 
excepţie pentru ea exact din acest motiv. 

Această ultimă piedică ar fi putut risipi 
şansele lui Matthew de a-l obţine înapoi pe Joey. 
Din fericire, totul se rezolvase cu bine şi familia 
Handcock nu va afla niciodată ca Matthew îşi 
riscase viaţa ca s-o salveze pe a ei. Acest fapt 
reprezenta o consolare prea mică faţă de faptul 
că-l pierdea pe Matthew, că se pierdeau amândoi. 


Faptul că Matthew era cel care iniţia ruptura era 
dureros, dar era o uşurare. Însemna că nu era ea 
nevoită să-şi caute curajul pentru a ieşi din viaţa 
lui şi a lui Joey. Însemna că nu trebuia să-i spună - 
despre Carrie şi să-i vadă transformându-li-se 
sentimentele faţă de ea în dezgust. 

— Uite, Katie... 

Ea se încordă, încrucişându-şi mâinile pentru 
ascultarea ultimatumului şi a vorbelor de rămas 
bun care aveau, sigur, să urmeze. 

După cum se vedea, nu era cazul să-şi facă 
probleme cu acest obstacol de rău augur... nu 
încă. Telefonul sparse tăcerea expectativă. Nu ştia 
dacă să fie uşurată sau dezamăgită că aşteptarea 
nu luase sfârşit. 

Nu fu necesar să se preocupe pentru mult 
timp de niciuna din variante. Spaima întunecată, 
obosită, le alungă de tot când Matthew puse 
receptorul în furcă şi o privi. 

Fusese Lisa. Telefonase de la staţia TV ca să-i 
avertizeze despre prima versiune care urma să se 
transmită la ştirile de la şase după-amiază. 

Şi aici, cu un reportaj special de la 
administraţia guvernului, este Mary Webster, 
corespondentul nostru din Capitală. Mary, ce ne 
poţi spune despre această evoluție fără 
precedent?” 

Cu ochii lipiţi de televizor, Katie se aruncă pe 
canapea şi-şi înfăşură mai strâns halatul lui 
Matthew în jurul picioarelor. Lângă ea îl simţea pe 


Matthew încordându-se de tensiune în timp ce 
Mary informa tot Kansas City. 

„... întregul oraş este încă şocat de arestarea 
din noaptea trecută şi acuzarea consilierului 
Walter Stein, planificată pentru această dimineaţă, 
pentru luare de mită şi conspirație. Împreună cu 
consilierul Stein a fost arestat şi Jim Brackman, 
agent local pentru electricitate, care va fi, de 
asemenea, acuzat în această dimineaţă...” 

Cuvintele deveniră neclare după aceea, faţa 
reporterului dispăru, înlocuită de o imagine de 
noaptea trecută, a unui Brackman care mârâia şi a 
unui Stein care evita reporterul, amândoi fiind 
duşi la staţia de poliţie. Următoarea imagine era 
de la depozitul în care Katie fusese ţinută 
ostatecă. 

Katie se cutremură amintindu-şi. 

„+... Aici, în acest depozit abandonat, Katherine 
McDonald, reporter-anchetator de la revista Piaţa 
azi, şi-a asumat riscul îndrăzneţ şi eroic de a se 
întâlni cu bănuiţii conspiratori, cu intenţia de a 
dezvălui activităţile ilegale ale acestora...” 

— O, Doamne! gemu Katie, dorindu-şi să 
dispară totul, dar totuşi atrasă de ecran şi de 
relatarea istoriei. 

„„„„ Această imagine, luată imediat după 
arestarea lui Brackman şi a lui Stein, o arată pe 
doamna McDonald, scoasă din depozit de Matthew 
Spencer, un agent de construcţii independent, a 
cărui indiferenţă pentru propria siguranţă i-a 


permis s-o salveze pe doamna McDonald din 
depozitul în care fusese legată şi ţinută prizonieră 
de către presupuşii conspiratori...” 

Katie urmări, şocată, o imagine în prim-plan, a 
lui Matthew cărând-o din clădire. Atât de mult 
pentru speranţa ei de anonimat. 

— Margaret, murmură ea când imaginea rece, 
sofisticată a editorului ei apăru pe ecran. 

Margaret oferi o relatare detaliată, sugestivă, 
a istoriei şi a evenimentelor care conduseseră la 
arestări. 

— Poţi conta întotdeauna pe discreţia lui 
Margaret... dacă nu există şansa de a-şi vinde 
subscripţiile. 

Lângă ea, Matthew era tăcut, cu maxilarul şi 
pumnii încleştaţi. 

Erau amândoi amorţiţi când emisiunea se 
termină şi burţile de porc şi pieţele viitoare 
deveniră subiectul tare al ştirilor de dimineaţă. 

— Ar putea să devină dificil, spusese el într-un 
târziu, cu o expresie dură şi impenetrabilă. 

— Dificil? Dacă familia Handcock află asta... 
Ce spun? Dacă? Dacă? Dacă nu cumva oamenii 
ăştia trăiesc sub o stâncă, au sorbit transmisiunea 
asta odată cu cafeaua. De-abia aştept să văd ziarul 
de dimineaţă. 

După cum părea, Katie nu numai că ar fi putut 
aştepta, dar ar fi putut trăi şi restul vieţii fără a 
vedea acest ziar. Işi dorea să fi fost o pasăre. Cu o 
colivie mare care avea nevoie de mult material 


pentru căptușit. 

Povestea lor era pe prima pagină: Titlul era: 
CRUCIATA KATIE DOBOARĂ CORUPŢIA şi sub el 
era o poză pe un sfert de pagină, a lui Matthew 
cărând-o pe ea afară din clădire. 

Kansas City, Missouri (AP) - Consilierul Walter 
Stein urmează să fie acuzat în această dimineaţă 
de corupţie şi dus imediat înapoi la închisoare, din 
cauza unei ameninţări pe care se presupune că a 
făcut-o „oamenilor cu arma”, după arestarea sa. 

Împreună cu Stein urmează să fie acuzat şi 
agentul local pentru electricitate Jim Brackman, 
bănuit a face parte din schema de corupţie. 
Rapoartele spun că până la sfârşitul zilei sunt 
posibile arestări suplimentare legate de aceste 
acuzaţii. 

Katie continuă să citească cu oroare 
crescândă cum raportul descria drept senzaţionale 
şi strălucitoare curajul ei şi eroismul lui Matthew, 
accentuând pericolul şi drama şi sugerând că 
Matthew  dovedise  imprudenţă în salvarea 
frumoasei lui doamne. 

— Oh, Matthew. Işi sprijini capul de canapea şi 
se uită, fără să clipească, la tavan, preconizând 
reacţia familiei Handcock faţă de implicarea lui 
Matthew şi de pericolul în care se băgase şi cum 
ar fi putut asta să-l afecteze pe Joey. 

— Ce-am făcut? 

Nu trebui să aştepte mult ca să afle. La puţin 
timp după sosirea ziarului, Matthew primi un 


telefon de la şeful de echipă. Era o problemă la 
şantier care solicita atenţia imediată a lui 
Matthew. Îi venise greu s-o lase singură, dar, în 
cele din urmă plecase, cu promisiunea de a 
termina conversaţia la întoarcere. 

Când, jumătate de oră mai târziu se auzi 
soneria la uşă, ea nu se gândi de două ori înainte 
de a răspunde. Ar fi trebuit, însă. Ar fi trebuit să 
se gândească foarte bine. 

Bărbatul şi femeia distinşi care stăteau de 
cealaltă parte a uşii o studiau posomorâţi, în 
linişte. Arătau bogaţi, rasaţi şi acuzatori, de parcă 
ar fi inventat termenii şi ar fi făcut toate regulile. 

Katie n-avea nicio îndoială în legătură cu 
identitatea lor şi totuşi speranţa oarbă formulă o 
întrebare optimistă în timp ce gura ei trecu pe 
pilotul automat. 

— Presupun că nu vindeţi nimic? 

Grant Handcock avea părul alb ca zăpada, 
trăsături de vultur şi ochi surprinzător de amabili. 

— Nu, nu vindem, spuse el luptând împotriva a 
ceea ce Katie se ruga a fi începutul unui zâmbet. 
Tocmai era în procesul de definire a unei speranţe 
despre acel semizâmbet când, vocea nazală şi 
tăioasă a Eunicei Handcock o plesni drept în faţă. 

— Doamna McDonald, presupun. Privirea gri, 
pătrunzătoare nu se desprinse niciun moment de 
pe faţa lui Katie. Viaţa sa nu-i trecuse prin faţa 
ochilor în noaptea dinainte, în faţa amenințării lui 
Brackman şi a lui Stein. Psihicul ei păstrase 


această deosebită plăcere pentru o ocazie mai 
groaznică. Eunice Handcock era, cu siguranţă, 
această ocazie. 

— Domnul şi doamna Handcock? 

Întrebarea ei retorică nu fu considerată 
demnă de un răspuns. In loc de aceasta, soacra lui 
Matthew judeca minuţios şi eficient înfăţişarea lui 
Katie, de la capul zburlit până la picioarele goale 
şi invers, observând, cu o uşoară grimasă, cum 
halatul mult prea mare al lui Matthew nu înceta 
să-i alunece lui Katie de pe umăr. 

— Vino, Grant, spuse ea. Cred că am venit 
într-un moment nepotrivit. 

Remarca ei caustică, înţepată, mirosea a 
dezgust şi aluzii. Acela a fost momentul când lui 
Katie i se întări şira spinării, de care fusese 
întotdeauna acuzată că o are prea dreaptă. Putea 
fi prost dispusă şi putea să-şi plângă de milă până 
în secolul douăzeci şi unu, dacă voia. Dar nu-i 
putea dezamăgi pe Matthew şi pe Joey. Katie celor 
o mie de cauze avea acum un scop mai mult decât 
suficient. Dacă era în stare să apere consumatorul 
în general, fără chip, fără nume, era capabilă să-i 
apere şi pe bărbatul şi pe băiatul pe care-i iubea 
mai mult decât viaţa. 

— Aşteptaţi, vă rog, spuse ea când cei doi 
Handcock se întoarseră să plece. Nu trebuie să 
plecaţi până nu auziţi ce am să vă spun. Dacă îl 
iubiţi pe Joey, şi ştiu că îl iubiţi, veţi dori să auziţi 
tot ce vreau să vă spun. 


O oră mai târziu, Katie îi urmărea cum plecau. 
Apoi, făcu ceea ce ar fi trebuit să facă din 
momentul în care bănuise că se îndrăgostise de 
Matthew Spencer. După ce se strecură din casa lui 
într-a ei, îşi făcu un mic bagaj, încuie uşa după ea 
şi plecă. 

După ce-i trecu panica, pe Matthew îl cuprinse 
furia. Rigidă, explozivă, neiertătoare. lar apoi veni 
hotărârea. 

Ea îşi imagina că poate hoinări prin viaţa lui şi 
apoi poate pleca, nu? Ea credea că-l poate, pur şi 
simplu, părăsi acolo, lăsându-l să lupte împotriva 
dragostei, în toată această singurătate? Nu, fără o 
explicaţie, în niciun caz. Nu fără luptă. 

Avu nevoie de câteva zile ca să identifice 
diferiţii McDonald din districtul Jasper şi să 
hotărască cu precizie care din ei erau părinţii lui 
Katie. Fu nevoie de câteva telefoane ca să se 
asigure că acolo plecase. 

Dar fu nevoie doar de un băieţel şi de expresia 
de pe figura lui când aflase de fuga lui Katie, ca 
să-l determine pe Matthew să urce în maşină şi să- 
l îndrepte spre ea. 

Când ajunse la fermă, aproape în amurg, o 
găsi unde-i spusese mama ei, în interiorul blând 
umbrit al hambarului spaţios, văruit în alb. Stătea 
în genunchi, înconjurată de paie curate, 
foşnitoare, cu vreo şase pisoi tărcaţi şi aroma 
trifoiului dulce pe care Matthew o asocia 
întotdeauna cu ea. 


Katie îşi strânsese părul într-o coadă groasă, 
purta o salopetă decolorată şi o cămaşă de flanel 
moale. Simţămintele ei, însă, se arătară când îşi 
ridică privirea şi îl văzu stând acolo. 

Ochii strălucitori ca safirele exprimară mai 
întâi surpriza, iar apoi speranţa, înainte ca ea să-şi 
ridice garda. Matthew ştiu atunci că orice munţi 
ar trebui să mute ca să ajungă acolo, va merita 
efortul. Şi mai ştia că nu va fi prea uşor. Ea privi în 
altă parte. Punând jos un pisoi, îşi încrucişă 
mâinile la piept, înainte de a reuşi să se adune şi 
să întâlnească din nou, cu curaj, privirea lui 
Matthew. 

— Bună, Matthew. 

Matthew se strădui să păstreze distanţa. Dacă 
o atingea acum, ar fi putut s-o spargă, atât de 
fragilă părea. Se strădui să zâmbească. 

— Bună, Katie. 

Ea fremăta puţin. El observă că se străduieşte 
să spună ceva şi hotărî s-o ajute. 

— Cred că acesta este unul din momentele 
stânjenitoare de care auzim mereu, zise. Te întrebi 
ce-ai putea spune. Te întrebi de ce sunt aici. Şi 
cum vei face să mă convingi să plec. 

Katie ezită, apoi se ridică în picioare, 
scuturându-se de paie în acelaşi timp. 

— Nu cred că e nevoie de prea multă putere 
de convingere. 

El aprobă cu o mişcare a capului. 

— Ai dreptate. Nu e nevoie. Plecarea ta fără 


un cuvânt ar fi trebuit să mă convingă. Dacă nu 
asta, faptul că i-ai dat lui Margaret un preaviz de 
două săptămâni, ar fi făcut-o. Oh, şi plăcuţa cu De 
vânzare, care a apărut în curtea din faţa casei 
tale, a fost de asemenea o lovitură reuşită. 

Privirea ei, plină de vinovăţie şi hotărâre 
eroică, îl zgudui. 

— Ciudat lucru cu dragostea, totuşi, continuă 
el, biciuindu-şi propria durere şi mânie. E 
încăpăţânată. Stă acolo chiar dacă evenimentele 
sunt dure. 

Ea tresări la această lovitură verbală, apoi îşi 
ridică bărbia. 

— Ei bine, cred că poţi vedea ce se întâmplă 
cu mine când evenimentele sunt dure. O şterg. N- 
aş spune că merit prea multă încredere, nu-i aşa? 

— Eu aş spune că-i vorba de frică. 

Tensiunea umerilor ei îl făcu să înţeleagă că o 
lovise în punctul sensibil. Poziţia încăpăţânată a 
acelei frumoase bărbii îi spunea că ea nu avea de 
gând să admită prea repede aşa ceva. 

— Nu contează cum îi spui, replică ea. Pe 
scurt, nu poţi conta pe mine. Am încercat să-ţi 
spun asta de la început. El scutură din cap. 

— Nu, Katie, ceea ce ai încercat să-mi spui a 
fost că nu meritai efortul. Greşeala mea a fost că 
n-am citit printre rânduri şi nu mi-am dat seama 
cât de nesigură erai de sentimentele mele... şi de 
propria ta valoare. 

Ea privi din nou în altă parte şi el înţelese că 


lupta atât împotriva concluziilor lui, cât şi a 
propriilor lacrimi. 

— Katie... 

Renunţând, se îndreptă spre ea şi-i strânse 
umerii, străduindu-se să se păstreze tare. 

Slăbită dar decisă, privi în sus spre el înainte 
de a i se desprinde din braţe. 

— N-ar merge niciodată, Matthew. Eşecul în 
cazul Brackman este exemplul perfect. Te-am 
expus riscului şi astfel am expus şi viitorul tău 
împreună cu al lui Joey. Nu pot trăi cu genul 
acesta de vinovăţie... dar nu pot nici să mă 
schimb. Sunt o cruciată. Mă implic peste măsură. 
Să nu mă întrebi de ce. Nu ştiu de ce. Ştiu doar că 
nu-mi pot schimba felul de a fi, sau de a simţi, şi 
nu pot schimba nici ceea ce simt nevoia să fac. 

— Ţi-am cerut eu vreodată să te schimbi? îşi 
auzi frustrarea din propria-i voce dar nu şi-o putu 
ascunde. Ei, ţi-am cerut? Când ai de gând să 
începi să fii atentă? Când ai de gând să-ţi dai 
seama că te doresc aşa cum eşti? Vreau să te 
iubesc, să te alint şi, drace, să te protejaz - faţă de 
tine, dacă e nevoie. Sunt implicat pentru o 
nesfârşită perioadă de timp, Katie, şi asta 
înseamnă că vreau să rămân astfel. 

— Această implicare te-ar putea costa să-l 
pierzi pe Joey. 

Învingându-şi pornirea de a o scutura până i- 
ar fi clănţănit dinţii, Mattew îşi dădu capul pe 
spate şi trase aer în piept. 


— Bine, hai să vorbim despre Joey. Te iubeşte, 
îţi simte lipsa. Cum propui să repari ceea ce i-a 
provoct plecarea ta? 

Această replică o impresionă profund. Lui 
Matthew îi părea rău că o rănise, dar fusese 
nevoie de asta ca ea să-l asculte şi ar mai fi făcut-o 
o dată. 

— Plecarea mea, spuse Katie, cu o voce 
gâtuită de emoție, ar fi trebuit să asigure că vei 
redobândi custodia completă asupra lui. 

— Ah, da. Cum am putut să uit? Grant şi 
Eunicie mi-au vorbit despre mica ta stratagemă. 
Chiar ţi-ai imaginat că ei au crezut că suntem doar 
prieteni? 

Încruntarea ei era aproape comică, atât era de 
plină de surpriză. 

— Vrei să spui că n-au crezut? 

— Katie, erai în casa mea la şapte dimineaţa, 
îmbrăcată cu halatul meu de baie. Erai în braţele 
mele pe prima pagină a ziarului, ca să nu mai 
amintesc de ştirile de dimineaţă. Drace, nu, nu te- 
au crezut. Ce au crezut, totuşi, continuă el, 
îmblânzindu-şi tonul, a fost că eşti o femeie care-i 
apără pe cei pe care-i iubeşte, cu ferocitatea unei 
ursoaice - chiar dacă asta înseamnă să minţi 
pentru a-ţi îndeplini scopul eronat. Matthew îi 
urmări cu atenţie chipul. Ceea ce au crezut a fost 
că tu eşti femeia pe care o iubesc şi că nu am de 
gând să renunţ nici la tine, nici la Joey fără luptă. 

Katie pāru puţin încolţită, puţin surprinsă, 


când răspunse. 

— Lupta este exact motivul pentru care am 
plecat. Nu vreau să trebuiască să lupţi pentru fiul 
tău, din cauza mea. 

— Nu va fi nevoie. Eunice şi Grant îţi admiră 
loialitatea dacă nu cumva talentul de a spune 
poveşti. L-ai fermecat, Katie. Aşa cum m-ai 
fermecat şi pe mine. Au aprobat ideea ca noi trei 
să devenim o familie. 

Ea scutură din cap. 

— Nu cred. 

— Crede-o. Mai crede şi asta. Chiar dacă n-ar 
fi aprobat, n-ar fi avut importanţă. Nu te-aş fi lăsat 
să pleci, Katie. Nu din acest motiv. Şi tu şi Joey 
meritaţi să mă lupt pentru voi. 

— Ei, şi-acum? întrebă el după ce se instalase 
tăcerea şi adevărurile pe care i le spusese 
avuseseră timp să fie însuşite. Nu te poţi ascunde, 
în continuare, după perdea. Va trebui să propui 
altceva. 

Ea rămase fără replică. Dar Matthew văzu 
panica din ochii ei şi dintr-odată îşi dădu seama că 
acel „altceva” îi provoca lui Katie cel mai mare 
necaz. 

— Katie, te rog, orice ar fi, orice ţi s-ar fi 
întâmplat, orice ai fi făcut care să-ţi dea 
sentimentul că nu ai nicio valoare - nu poate fi 
chiar atât de rău. Nu-mi poţi acorda încredere 
încât să-mi spui secretul tău, Katie? Nu-mi poţi 
acorda şansa de a decide dacă e ceva cu care pot 


sau nu pot să mă împac? 

Katie văzu frustrarea din ochii lui blânzi, îi 
auzi vocea plină şi delicată ajungând la marginea 
suferinţei. 

— Ar putea fi chiar atât de rău? întrebase el. 

Da, era singurul ei răspuns. Da, era rău. Şi ea 
era prea laşă să-i suporte reacţia dacă i-ar fi spus. 

Katie ridică din umeri şi se îndreptă încet spre 
uşa deschisă a hambarului. Soarele care apunea 
lumina încă la fel de puternic, făcând-o să-şi 
micşoreze ochii în faţa razelor lui roşii-portocalii. 
Şi totuşi, se simţea răcoarea. Ea se gândi din nou 
la tot ce-i spusese Matthew. Vorbise despre 
dragoste. Despre mângâiere. Implicare pe termen 
lung. Fiecare cuvânt era o făgăduinţă. Iar ochii lui 
promiteau şi ei. 

Acesta nu era un test, îşi spusese Katie. La fel 
de inevitabil ca soarele scufundându-se uşor, acest 
bărbat şi acest moment erau reale. Asta era viaţa 
lui şi ce urma ea să spună avea să-l afecteze de 
aici încolo. 

— Katie, de ce ţi-e frică? 

De mila ta, replică ea în gând. De a vedea 
dragostea din ochii tăi transformându-se în 
dezgust dacă ai afla adevărul. Se scutură când el o 
apucă de braţ şi-o întoarse cu faţa spre el. Privirea 
lui pătrunzătoare îi frânse inima. 

— Katie, te iubesc şi dacă nu-mi spui că nu 
simţi acelaşi lucru pentru mine, nu intenţionez să 
mă retrag. 


Ea ştiu atunci cât este de laşă. Se strădui să-i 
întâlnească privirea. 

— Mi-e greu. M-ai forţat să spun ceea ce n-aş 
fi vrut să spun. Dar adevărul este, Matthew, m-ai 
încolţit. Această... această discuție despre 
dragoste... nu m-am gândit niciodată că se va 
ajunge atât de departe. Îşi va aduce aminte tot 
restul vieţii de expresia de pe chipul lui. El nu voia 
s-o creadă. Şi chiar dacă era o minciună, ea 
trebuia să se asigure că el va crede. El o fixă 
îndelung, cu insistenţă. Mânie, asprime şi durere, 
neîncredere, pură şi nedisimulată, se luptau cu 
suferinţa pe care el nu o putea ascunde. 

— Imi pare rău, şopti ea, ştiind că scurtimea 
comentariului conferă o credibilitate mai mare 
decât o negare prelungită. Şi pentru că ştia că 
dacă ar fi încercat să spună mai mult, ar fi plâns 
ca un copil. 

— [ţi pare râu, şopti el ca un ecou, 
amărăciunea copleşindu-i glasul. Ce eşti tu, Katie, 
eşti o mincinoasă netalentată. Şi mă faci să-mi 
pară şi mie rău. Nu mă pot descurca cu aşa ceva, 
dacă nu încerci tu, mai întâi, să te descurci cu tine 
însăţi. 

Matthew o atinse în treacăt, îndreptându-se 
spre uşă. Katie tremură când el se opri şi o mai 
privi pentru ultima dată. 

— Ascunde-te aici cât vrei. Sau fugi cât de 
departe crezi că e nevoie. Nu te pot face să ai 
încredere în mine. Asta trebuie s-o decizi singură. 


Făcu o pauză şi zâmbi fără umor. 

— Ştii, e chiar ironic. Mi-ai redat atât de multe 
lucruri. Îţi sunt dator pentru asta, iar tu refuzi să 
mă laşi să te răsplătesc. 

Ea îl privi, absentă. 

— Nu înţeleg. 

— Nu, nu înţelegi. Matthew făcu o pauză ca şi 
cum şi-ar fi căutat cuvintele următoare. Poate ar fi 
cazul să înţelegi. N-am vrut niciodată să mă 
îndrăgostesc de tine, Katie. La început, m-am 
ascuns după aceeaşi perdea de fum ca tine - frica 
de a-l pierde pe Joey. Dar nu asta era problema şi 
o ştiam amândoi. Ce m-a speriat îngrozitor a fost 
perspectiva de a simţi din nou. Patru ani această 
parte a mea, partea simţitoare, fusese ca un nerv 
extirpat, sau ca un maxilar anesteziat cu 
novocaină. Amorţită. Mă autoconvinsesem că 
această amorţeală era de o mie de ori mai bună 
decât durerea prin care aş fi trecut dacă m-aş fi 
aventurat să mai simt din nou. Şi mi-era frică. 
Carol mă părăsise fizic de patru ani, dar 
sentimental nu eram încă pregătit să-i dau 
drumul. Nu voiam ca ea să nu facă parte din viaţa 
mea. De aceea Lisa se simţea atât de comod. Era 
sigură. Nu-mi stârnea emoţii şi nu-mi ameninţa 
amintirile. Privirea lui întunecată o lovi drept în 
inimă. Atunci te-am întâlnit pe tine şi, dintr-odată, 
amorţeala n-a mai avut efect. Matthew se întoarse 
la ea, îi lipi faţa de a lui şi îi şterse lacrima carei 
se prelingea pe obraz. Carol va face întotdeauna 


parte din mine, dar acum ştiu că acea parte 
aparţine trecutului meu. Aşa cum orice te-ar 
reţine să ai încredere în mine îţi aparţine ţie. 
Doresc să aparţii viitorului meu, Katie. Tu eşti 
singura care ne împiedică să avem un viitor 
împreună. Nu... te rog, nu-l da la o parte doar 
pentru că ţi-e frică să ai încredere în ceea ce ar 
putea fi. 

Apoi, Matthew se întoarse şi plecă. 

Ca tunetul care bubuie în fundalul unei furtuni 
de noapte, cuvintele lui Matthew bubuiau iar şi iar 
în capul lui Katie. Ea fixă tavanul odăii sale din 
copilărie şi ascultă până când, în cele din urmă, 
auzi fiecare cuvânt. A durat destul, McDonald, îşi 
spuse într-un sfârşit. Dar cred că până la urmă am 
înţeles. El crezuse fiecare cuvânt pe care îl 
spusese. Până în acel moment ea nu voise să 
creadă că el ar fi putut-o dori aşa cum era. Să 
creadă însemna să accepte. Să accepte însemna să 
fie dispusă să-şi asume un risc. Cu el. Cu 
posibilitatea ca, aflând adevărul complet despre 
ea, el să fugă spre cea mai apropiată uşă pe care 
scrie IEŞIRE. 

Încă nu fugise. Ea era cea care fugea. 

El spusese c-o iubeşte. În cele din urmă ea îl 
crezu. Nu era sigură că merita această dragoste, 
sau promisiunile care veneau cu ea, dar în 
întunericul dormitorului, Katie fu sigură de un 
lucru. Avea nevoie de Matthew Spencer - s-o 
îmbrăţişeze, s-o sărute şi s-o iubească din nou 


până când nu mai avea importanţă decât 
momentul, până când el ar şti că este mai 
important decât orice. 

Şi îşi datora măcar să încerce să vadă dacă 
aveau o şansă. 

Începe cu încrederea, îşi spuse Katie a doua zi 
dimineaţă, pe când cobora scările. Tot ce dorea el 
era un pic de încredere. Katie îşi luă bun rămas de 
la părinţi şi le mulţumi pentru ajutor. Apoi îşi 
aruncă geamantanul pe bancheta din spate a 
maşinii şi se îndreptă spre Kansas City. 

Imediat cum ajunse, verifică dacă Matthew 
era acasă. Când zări lumină în bucătăria lui, Katie 
se dezbrăcă, îşi puse apă fierbinte în cadă şi se 
încuie în baie. 


Zece 

Cărbunele ar fi fost palid faţă de întunecimea 
stării de spirit cu care se întorsese Matthew de la 
serviciu în acea seară. Nimic nu mersese bine la 
şantier. Pe Joey nu avea să-l vadă decât peste două 
zile. Trecuseră douăzeci şi trei de ore de când o 
lăsase pe Katie arătând rănită şi învinsă în umbra 
hambarului tatălui ei. Zâmbetul de încurajare al 
mamei ei pălise de atunci şi ce rămăsese din 
propriul lui optimism devenise subţire ca hârtie. 

Matthew îşi dădu cămaşa jos şi o aruncă în coş 
înainte de a se îndrepta spre bucătărie pentru a 
lua o bere rece. Desfăcându-i capacul, privi prin 
geamul uşii glisante cu o totală lipsă de apreciere 


pentru ceea ce promitea a fi un apus de soare 
perfect pentru fotografiat. Atunci, stând acolo, fu 
momentul în care observă lumină în bucătăria lui 
Katie. 

Lăsă sticla jos şi păşi afară, pe terasă. 
Speranţa pe care o simţi umplându-i pieptul n-ar fi 
trebuit să fie un factor cu care să aibă de-a face un 
bărbat matur. Ar fi trebuit să fie rezervată pentru 
bărbaţi excitaţi în vârstă de peste şaizeci de ani, 
care nu-şi pot distinge hormonii, de inimă... sau de 
neplăcerile sentimentale. 

Katie se întorsese. 

Era încă ameţit de impact, când auzi strigătul 
slab de ajutor, purtat prin fereastră deschisă a băii 
ei. 

Îşi simţi adrenalina prin tot trupul. Trânti 
sticla de bere pe balustrada terasei şi alergă până 
în curtea ei. 

— Katie? ţipă el prin fereastra deschisă. Te 
simţi bine? 

Cu excepţia unui sunet sălbatic şi dintr-odată 
umed, Matthew nu primi niciun răspuns. Aroma 
de trifoi dulce şi vaporii apei de baie, percepute 
prin fereastră nu avură darul să-l liniştească. 

— Katie, fir-ar să fie. Răspunde-mi dacă eşti 
acolo. Îngrijorat, Matthew îşi ciuli o ureche, apoi 
răsuflă uşurat când îi auzi vocea. 

— Ce ai spus? N-am auzit. 

— Am spus... Ea făcu o pauză, apoi pronunţă 
clar fiecare cuvânt. Da, sunt aici. Şi, da, am nevoie 


să mă scoţi de aici. 

Matthew nu se obosi s-o întrebe de ce avea 
nevoie de el. Cu Katie, unele întrebări îşi furnizau 
singure răspunsurile. Pe lângă asta, era prea 
ocupat încercând să decidă ce-i va face lui Katie 
odată ce va pune mâna pe ea. 

— Matthew, mai eşti acolo? 

El privi fereastra, gândindu-se. A-i lăsa 
degetul de la picior prins veşnic în porcăria aia de 
robinet părea o idee extrem de atrăgătoare. Cel 
puţin, aşa m-ar mai fi putut fugi din nou. 

— Matthew? 

Nesiguranţa din vocea ei sfârşi prin a-l face să 
acţioneze. 

— Vin imediat. 

Oscilând încă între o furie cultivată cu grijă 
din cauza faptului că ea îl părăsise şi o fericire 
sălbatică datorată întoarcerii ei, Matthew fugi 
înapoi în casă. După ce găsi uleiul pentru copii, 
smulse din garaj cheia casei ei şi intră. 

— Cum de am ştiut că asta e închisă? mormăi 
el după ce încercă uşa băii. 

— Îmi pare rău, spuse Katie, înainte ca el să 
poată întreba de ce se încuiase într-o cameră 
dintr-o casă care era deja încuiată. Bănuiesc că va 
trebui să-ţi aduci din nou sculele. 

El se dădu înapoi şi cercetă uşa. Sprijinindu-şi 
toată greutatea pe un picior, dădu un şut puternic 
în uşă. Aceasta cedă imediat, izbindu-se violent de 
perete. 


— Cred că nu, spuse el, şi păşi în cameră. 

De dincolo de slaba protecţie pe care i-o 
oferea spuma şi un mic prosop ud, Katie îşi mută 
privirea de la el, la uşă, care atârna într-o balama. 

— Chiar era necesar? întrebă ea, fără să 
respire. 

Matthew se gândi la ziua pe care o avusese, la 
săptămâna de adevărat iad care trecuse de când 
Katie îl părăsise şi la izbucnirea de testosteron 
care-l împinsese la acel atac barbar împotriva uşii 
ei. 

— Da, spuse el întâlnindu-i privirea şi 
provocând-o să-l contrazică. Era necesar. 

Era, de asemenea, necesar să respire adânc şi 
să numere de la o sută în jos. Încet. Dragoste, 
uşurare şi mânie erau atât de strâns împletite, 
încât el nu ştia dacă voia s-o sărute sau s-o pună 
pe umăr şi să afle cât de roşu poate să-i facă 
fundul gol cu palma. 

Când tăcerea deveni atât de apăsătoare încât 
aproape îl dădu afară din baie, Matthew se strădui 
să evalueze, calm, situaţia. 

— Aşa, spuse el, după o apreciere îndelungată 
şi minuțioasă a corpului ei acoperit de spumă, ai 
vreun motiv special pentru care m-ai lăsat să cred 
că iar ţi-ai prins degetul în robinet? 

După o altă privire rapidă, nervoasă, la uşa ei 
spartă, Katie se scufundă mai adânc în apă. 

— Părea o idee bună în acel moment. Bineee... 
adăugă ea, puţin speriată citind ameninţarea din 


încruntarea lui. Ai fi venit să mă salvezi dacă n-ar 
fi fost prins? 

Încrucişându-şi braţele la piept, el se sprijini 
pe propria-i vanitate. N-avea nicio intenţie să-i 
uşureze situaţia lui Katie. 

— Cred că asta depinde de ce anume voiai să 
fie salvată. 

O fâlfâire a genelor ascunse ochii ei mari, de 
copil, înainte de a-şi aduna curajul şi a-l privi în 
ochi. Apoi se ridică, udă şi alunecoasă şi brusc 
lascivă, fără ruşine. 

— De mine însămi. Am nevoie să fiu salvată de 
mine însămi. 

El înghiţi cu dificultate şi se întrebă care din ei 
avea mai multă nevoie de a fi salvat. Susţinându-i 
privirea, Matthew îşi dori să-şi păstreze mânia, să 
rămână dur şi neînduplecat. Când Katie păşi afară 
din cadă, mişcându-se încet şi provocator spre el, 
fu nevoie să se decidă. Trupul lui pur şi simplu nu 
dorea să se conformeze părţii mânioase a 
strategiei. 

Un bărbat inteligent ar fi făcut-o să transpire - 
chiar atunci când ea îşi mulă pe el sânii ei dulce 
mirositori. Un bărbat inteligent ar fi îndepărtat-o 
şi i-ar fi spus că are un mare tupeu dacă crede că-l 
poate târî prin iad, iar apoi îl poate face să uite 
durerea doar prin delicata apăsare a sânilor goi. 
Prin senzaţia minunată a fundului ei gol în mâinile 
lui aspre. 

Şi totuşi, un bărbat inteligent ştia când se 


profita de avantaj. Lucru pe care Matthew îl 
făcu... odată cu apăsarea ei. 

— Te-ai întors de tot? întrebă el mârâind, în 
timp ce-o lipea mai strâns de el. 

— Da, şopti ea printre săruturi flămânde. 

— Ai de gând... 

Un sărut profund, mistuitor îl întrerupse. Mai 
reuşi doar să mormăie în gura ei şi uită toate 
întrebările... tot, aşa cum uitase că nu se h otărâse 
încă s-o ierte. Poate din cauza felului în care se 
mişca ea, sau a pielii ude, mătăsoase, sau a focului 
lichid al gurii ei deschise. Sau poate din cauza 
felului în care ea îl trase înspre dormitor şi căzu 
cu el pe pat. 

Ar fi putut să fie o mie de motive. Dar ce era 
sigur, îşi dădu el seama lăsând-o să-i facă ce voia, 
era dragostea. 

Era aproape miezul nopţii când pasiunea lor 
se risipise complet. Extenuată, fericită că se afla 
din nou în braţele lui, Katie se cuibări mai 
aproape, numărându-i bătăile inimii în timp ce-i 
răsunau, agale, în propriul piept. Ascultă cât sunt 
de puternice, ascultă liniştea din cameră şi se 
certă cu propria ei îndoială. 

Deşi era liniştit, ea ştia că Matthew nu 
doarme. Ci aşteaptă. După cum stăteau lucrurile, 
el avusese dreptate. Acum înţelegea şi ea că 
adevărata dragoste începe de la încredere. El avea 
încredere că ea îi va spune adevărul. Era timpul ca 
ea să-i răsplătească aşteptarea. 


Cântărise şi măsurase de nenumărate ori în 
minte, cum ar fi mai bine să procedeze. In cele din 
urmă, scăpă chiar cuvintele pe care le evitase 
atâta vreme. 

— Am avut odată un copil. Inima ei se opri, 
odată cu respiraţia, în timp ce propoziţia părea că 
ricoşează din pereţii întunecoşi ca un ecou care-i 
amintea de vechea vină. 

Aşteptă ca mâna care o bătea leneş pe spate 
să-şi reia cadenţa. Când o simţi, Katie răsuflă 
uşurată. 

— De acolo ai cicatricea? 

Acceptarea din voce, blândeţea atingerii, 
căldura familiară a respirației lui adiindu-i pe 
deasupra capului, îi dădură curaj. 

— Secţiune în formă de „C”, spuse ea liniştită, 
retrăind un moment spaima din acea noapte, 
singurătatea şi panica pe care le simţise pentru 
copil. 

Il simţi pe Matthew cât era de încordat, 
înainte de a o ţine mai strâns. 

— Ai pierdut copilul, Katie? 

Ingrijorarea din vocea lui eliberă lacrimile pe 
care fusese atât de hotărâtă să le reprime. Işi 
scutură capul, ştergându-şi lacrimile, 
blestemându-se pentru brusca slăbiciune. 

— Era... era o fetiţă, l-am pus numele Carrie. 
Era... atât de drăguță. 

Se opri din nou, auzindu-şi dorul din voce. 
Respirând adânc, începu apoi din nou, hotărâtă să 


spună tot, de dragul lui. 

— Aveam douăzeci de ani când am conceput-o. 
Îndrăgostită până peste cap de MBAC. Numai că 

Marele Bărbat al Campusului s-a dovedit a nu 
fi prea mare când a venit vorba de 
responsabilitate şi angajare. În special când 
angajarea implica măsuri radicale ale campusului 
şi o complicaţie care se finaliza cu o taxă pe care, 
ca s-o plătească, ar fi trebuit să-şi ia vara un 
serviciu. 

Mâna de pe spatele ei se linişti. 

— Te-a părăsit? 

— Da, a fugit. 

El o scutură blând. 

— A fost un ticălos. Iar tu erai prea tânără ca 
să fii atât de singură. 

— Tânără şi proastă. Îşi aminti vremurile 
acelea şi cum credea ea că poate ataca şi învinge 
lumea. 

— Eram atât de sigură că mă pot descurca cu 
toate. Cu naşterea, cu copilul, cu studiile. 

— Sunt sigur că te-ai descurcat. 

Ea scoase un sunet autoironie. 

— Nu m-am descurcat deloc. Dacă... dacă m- 
aş fi descurcat... Vocea i se frânse, trebui să se 
oprească, apoi începu din nou. 

— Într-o noapte... Katie şovăi, apoi se luptă să 
continue. Într-o noapte, s-a culcat şi... şi nu s-a 
mai sculat niciodată. Tocmai împlinise şase luni. 

Încercând să treacă peste durerea amintirii şi 


retrăind,  neajutorată, senzația pierderii, a 
refuzului de a vedea că un corp micuţ, atât de roz 
şi de perfect o poate părăsi astfel, Katie nu-şi mai 
găsi cuvintele şi, încercând să scape de vinovăția 
care urla, se acuză şi jură că fusese vina ei. 

— Dacă aş fi fost acolo, în camera ei, dacă i-aş 
fi auzit ţipătul. Dacă m-aş fi dus măcar o dată s-o 
verific, în noaptea aceea, dacă... dacă aş fi ştiut ce 
să fac... 

Îşi auzi isteria din ton şi se luptă s-o 
controleze. 

— Credeam că sunt atât de deşteaptă, dar nu 
ştiam ce fac. Dacă aş fi ştiut, Carrie ar fi trăit 
acum. 

Tăcuse brusc, conştientă abia acum că 
Matthew se ridicase şi se sprijinea într-un cot, 
uitându-se în jos la ea, îndepărtându-i părul de pe 
faţă. Katie îi întâlni privirea prin întuneric, 
nesigură de ce vedea acolo. 

— Nu înţelegi? spuse ea. A fost vina mea. 

— Katie, nu. Ce s-a întâmplat cu copilul tău n- 
a putut fi din vina ta. 

Nu merita compasiunea din vocea lui. Trebuia 
să-l facă să înţeleagă acest lucru. 

— Şi doctorii au încercat să-mi spună acelaşi 
lucru. Sindromul morţii infantile instantanee îl 
numesc ei, SMII. Ştii, au un acronim pentru 
orice... o explicaţie pentru nimic. 

— N-ai fi putut face nimic s-o salvezi. 

— Eram mama ei. Ar fi trebuit să ştiu cănue 


în regulă ceva. Ar fi trebuit să observ vreun semn. 

Ultimul cuvânt îi scăpă împreună cu un oftat 
înăbuşit. Incercă să se desprindă din braţele lui 
dar el n-o lăsă. O tinu strâns în timp ce ea se 
zbătea şi tremura şi lupta împotriva lacrimilor. 

Se stăpânise să nu plângă până acum, ar fi 
vrut să se abţină în continuare. N-avea dreptul să 
plângă. 

— Katie, vreau să mă asculţi. Draga mea, eşti 
aici? 

Ea se scutură şi-l privi, întrebându-se cum era 
posibil ca el s-o privească astfel, cu compasiune, 
nu cu dezgust. Cu dragoste, nu cu ură. El nu 
înţelesese încă. Nu îşi dăduse seama ce făcuse ea. 

— Când a murit Carol, spuse Matthew, am 
trecut prin aceleaşi senzaţii. M-am autoacuzat. Mi- 
am spus că, dacă aş fi fost mai atent, aş fi observat 
modificările aspectului ei. Dacă ne-am fi dat 
seama mai devreme, tratamentul ar fi avut, poate, 
efect. Dacă, după ce ea admisese că nu se simte 
bine, aş fi insistat să meargă la doctor, în loc s-o 
las să mă convingă că e doar puţin extenuată. 
Dacă, continuă el, hotărât să se facă înţeles, n-aş fi 
fost atât de ocupat cu contractele de construcţii, 
m-aş fi ocupat de ceea ce încercam să refuz, de 
faptul că era bolnavă şi avea nevoie de îngrijire 
medicală. 

Katie îşi clătină din nou capul. 

— Ştiu ce încerci să faci. Nu-i acelaşi lucru. 

El îi cuprinse capul în palme şi o forţă să-l 


privească. 

— Este exact acelaşi lucru, Katie. Şi, crede- 
mă, ştiu toate argumentele. Sunt în relaţii intime 
cu vinovăția. Şi, în cele din urmă, mi-am dat 
seama, după patru ani de căutări sufleteşti, că n- 
aş fi putut face nimic s-o salvez. Aşa cum nici tu n- 
ai fi putut face nimic ca să-ţi salvezi copilul. Unele 
lucruri pur şi simplu ne scapă. 

Katie închise ochii. Negarea îi suna în urechi. 
Dar dragostea pentru el şi dorinţa de a crede în 
acceptarea pe care i-o mărturisise el, aduseră o 
umbră delicată de speranţă în inima ei. 

— Te pot ajuta să treci peste asta, spuse 
Matthew. Vreau să te ajut. Dar şi tu trebuie să 
doreşti acelaşi lucru. Ai să faci asta pentru mine? 
Vei încerca, măcar, să crezi că n-a fost vina ta? 

Ea voia să creadă astfel. Voia atât de mult să 
creadă, încât dorinţa îi izbucni din piept şi i se 
instală în gât, ca un nod. 

— Eşti un om minunat, şopti ea, răspunzându-i 
prin încărcătura privirii. 

— Sunt un om egoist. Doresc să fii în viaţa 
mea. Nu vreau să mai fugi de mine. Am nevoie de 
tine. Joey are nevoie de tine. 

Îndoiala se învolbura în jurul speranţei. 

— Mai poţi vorbi astfel, acum, când ştii? 

— Pot vorbi astfel pentru că ştiu. Faptul că 
ştiu prin ce-ai trecut, mă face să te iubesc mai 
mult. Singurul lucru pe care-l pretind este ca, 
indiferent de problemă, să-mi oferi şansa să te 


ajut. Asta include şi problemele cu Brackmanii şi 
Steinii din lume. 

Ea îl fixă cu uimire şi dragoste. 

— Şi vreau să te mai gândeşti la ceva. La 
viaţă, la viaţa noastră cu Joey şi la ce copil 
minunat am putea face împreună. 

Acceptarea clară şi invitaţia lui aluzivă o 
făcură pe Katie să zâmbească. 

— Pot aştepta până le realizăm pe toate, Katie, 
dar am nevoie de un lucru de la tine chiar acum, 
Katie. De dragoste, răspunse Matthew privirii ei 
încurcate. Încă nu mi-ai vorbit despre dragoste. 
Nu crezi că m-ai lăsat să aştept destul? 

— Sunt atât de multe, spuse ea. Ea îi atinse 
obrazul cu o mână tremurătoare, ideea că pot fi 
împreună, pentru totdeauna, prinzând rădăcini. 
Nu ştiu de unde să încep. 

— De ce nu începi de la cuvinte? 

— Te iubesc, şopti ea poticnit, dar fără urmă 
de ezitare. Atât de mult. 

— Şi nu cumva, spuse el atingându-i gura cu a 
lui, nu cumva să uiţi vreodată. 


Epilog 

Nunta s-a desfăşurat fără probleme... dacă nu 
se pune la socoteală cât a întârziat Katie. Mai mult 
decât ar fi fost elegant. 

— A fost un drum aglomerat, îi spuse Katie lui 
Margaret în timp ce se strecura în minunata 
rochie ivoar şi se încălţa cu pantofii de satin. Ce 


voiai să fac? 

— Exact ce-ai făcut, dragă, spuse Margaret 
aşezând o delicată coroniţă de flori de câmp pe 
creştetul lui Katie şi aranjând un buchet astfel 
încât să i se potrivească în mâini. Voiam doar s-o 
faci mai repede. Cum ai putut lăsa să aştepte atâta 
un asemenea bărbat? 

Chiar aşa, cum? se gândi Katie, în timp ce 
cobora pe lângă balustrada albă care se întindea 
pe toată lungimea curţii familiei Handcock. La 
sfârşitul aleii, flancată de prieteni şi membri de 
familie se aflau cei mai importanţi doi bărbaţi din 
viaţa ei. 

Amândoi purtau haine negre şi bucheţele de 
flori de câmp la revere. 

Unul dintre ei îşi pieptănase părul blond pal, 
spre spate şi se agita în loc. Avea, de asemenea, şi 
o dâră de jeleu de struguri la colţul zâmbetului. 

Celălalt, Doamne, numai priveşte la celălalt, 
se gândi Katie, plină de mândrie alergând spre el. 

Celălalt avea o înfăţişare care promitea 
lucruri, la care ea îndrăznise doar să viseze. Şi 
avea un zâmbet care o făcea să se simtă fierbinte 
şi confuză şi o umplea cu atâta bucurie încât 
credea că inima îi va exploda de preaplin. 

— Aşa cum ai fost avertizată, îi şopti Matthew 
după ceremonie, ţinând-o în braţe la recepţia pe 
care  insistaseră să le-o organizeze cei doi 
Handcock. Nu intenţionez să te împart cu nimeni, 
niciodată. Ea zâmbi, lipită de obrazul lui. 


— Am auzit de rivalitate între fraţi, dar între 
tată şi fiu? Nu-mi pot imagina de ce consideri că a 
petrece trei zile din luna de miere în Lumea 
distracţiilor şi a juca câteva jocuri cu Joey, 
înseamnă că mă împărţi? 

—  Imaginează-ţi asta, spuse el învârtind-o 
împrejurul ringului de dans în timp ce cuvintele 
cântecului When a Mări Loves a Woman se 
stinseră lăsând loc celor din cântecul Only You. 
Soare, plajă, palmieri unduitori. 

— Facem şi noi Oceanul de distracţie? întrebă 
ea, strălucitoare. 

— Facem o insulă izolată din Caraibe. Numai 
tu şi cu mine. Nu telefoane, nu ziare, nu procese 
care să distragă mireasa. 

— Asta aş fi eu, spuse ea strângându-se mai 
aproape. 

— Asta ai fi tu, confirmă el zâmbind, cu ochii 
în ochii ei albaştri. Şi am pentru tine planuri care 
implică şi mirele, ăsta aş fi eu, ca fiind singurul 
consumator pe o rază de o mie de mile, care ar 
avea nevoie de un avocat. 

— Ah! Katie dădu din cap cu înţelepciune. O 
vacanţă de lucru. 

— Oh, da. Vei avea partea ta de lucru, pusă 
deoparte. Intenţionez să fiu un consumator foarte 
activ. Sclipirea vicleană din ochii lui arăta exact la 
ce fel de consum se gândea el. 

Iar ea se gândea la cooperare. 

— Jur pe biografia lui Ralph Nader că tu, 


Matthew Spencer, vei deveni în urma acestei 
experienţe un cumpărător foarte satisfăcut. 

Câteva zile mai târziu, în timp ce Joey îi 
desfăta pe cei doi Handcock cu povestiri din 
călătoria cu Orient-Expresul, Matthew se ţinu de 
cuvânt şi-o duse departe, iar ea se ţinu, de 
asemenea, de cuvânt. 

Matthew se întoarse de la duş înapoi în 
dormitor şi zâmbi la vederea patului şi a movilitei 
netede, pale, care era fundul gol al soţiei sale. 

Soarele tropical se revărsa prin fereastră şi 
dansa pe pielea ei. Scântei se aprinseră în pieptul 
lui şi mai jos, pe măsură ce-i studia tolănirea 
complet neruşinată. Pentru un pacheţel aşa 
subţire, ea ştia foarte bine cum să utilizeze spaţiul 
saltelei. Matthew învățase din prima săptămână 
pe care o petrecuseră împreună că ei îi plăcea să- 
şi aleagă jumătatea din mijloc. Aruncă prosopul pe 
jos şi se opri la piciorul patului, mulţumit să 
privească, să studieze şi să afle mai mult despre 
magia şi misterul femeii care continua să-i 
producă o surpriză după alta. Fiecare zi cu Katie 
era ca sărbătoarea Crăciunului, când ea îşi lăsa 
învelişurile să cadă, ca un pachet cu cadouri 
atacat de un puşti nerăbdător. O smucitură fermă 
şi funda se  desfăcea, dezvăluind bunătăţile 
dinăuntru. Dragostea lui Katie incendia tot. 
Matthew se simţea inundat, ars şi atât de plin de 
dragostea lui pentru ea, încât era încă uimit de 
toate descoperirile. Şi continua să dorească mai 


mult. 

Ea se trezi. Matthew zâmbi, uşurat de vina de- 
a o trezi el. Ridicându-se în coate, Katie privi, 
somnoroasă, peste umăr, dincolo de lungimea 
spatelui ei, peste delicata protuberanţă a 
funduleţului, în ochii lui. 

— Încep să suspectez, spuse ea, căscând, în 
timp ce el începu să-i sugă un deget de la picior, 
că m-am măritat cu un bărbat a cărui natură tinde 
puţin spre perversitate. 

— Hmmm, murmură el şi luă la rând alt deget. 
Pervers, dement, delirant - şi tu eşti vinovată. 

Ea suspină, un sunet pe care Matthew îl 
recunoştea a fi de plăcere completă, nedeghizată. 

— Încântător. 

Matthew chicoti simțind cu câtă uşurinţă îi 
dădea ea răspunsurile pe care le aştepta şi o 
muşcă uşor de călcâi. Divin. Delicios. 

Katie zâmbi prin claia de bucle care-i curgea 
pe umeri ca o cascadă. 

Muşcătura drăgăstoasă se transformă într-o 
muşcătură care smulse un geamăt de la primitor. 

— După atâta timp încă n-ai înţeles cum se 
face, spuse el, plimbându-şi mâna de-a lungul 
coapsei subţiri, apoi mai sus, mângâindu-i fundul. 
Exprimarea verbală a plăcerii mele ar trebui să-ţi 
imprime o frenezie sexuală debordantă, nu un şir 
de chicoteli. 

Un nou chicotii mişcă delicat posteriorul. 

— Poate dacă ai renunţa la accentul francez, 


cuvintele tale ar avea un impact mai mare. 

— Vrei impact? Gura lui merse pe urma 
mâinilor în timp ce aluneca deasupra ei. Atunci ce- 
ai spune dacă ţi-aş arăta în loc de a-ţi vorbi? 
sugeră el, în timp ce-şi lăsa greutatea pe ea. 

Katie gemu când el se ridică în genunchi în 
spatele ei, mâinile lui mari apucându-i şoldurile, 
ridicându-i spatele şi potrivind-o strâns lângă el. 

— Mi-ar plăcea un spectacol, şopti ea, 
potrivindu-şi şoldurile la nevoia lui şi aruncându- 
se fără să respire, în arşiţa lui. 

Atunci el îi arătă. Şi-i arătă... şi când se 
termină şi zăceau gâfâind extenuaţi şi cu o 
incredibilă conştienţă a nevoii pe care o aveau 
unul de celălalt, ea îl atinse blând pe piept. 

— Pentru posteritate, As... Ea ezită, trăgându- 
şi din greu respiraţia şi rostind cuvintele cu 
dificultate. A fost... cel mai grozav. 

El era prea obosit ca să mai facă altceva decât 
să chicotească. Până văzu lacrimile umplându-i 
ochii. 

— Nu numai partea sexuală, continuă ea în 
timp ce el urmărea prima lacrimă căzând. 

— Nu? El îi şterse umezeala de pe obraz. 

— Nu. A fost... dragostea. 

— Vorbeşte-mi despre dragoste, Katie, spuse 
el simțind un imbold dubios în spatele propriilor 
ochi. Nu obosesc niciodată când îmi vorbeşti 
despre dragoste. 

— Nu ştiu dacă pot. Privirea ei îi topi inima şi 


sufletul într-o emoție palpitândă. Nu ştiu dacă pot 
să descriu în cuvinte cum mă faci să mă simt. Cum 
mă simt fiind soţia ta şi mama lui Joey. 

Uneori mă doare dragostea pe care o simt. Mă 
inundă şi mă face să mă simt slabă şi puternică în 
acelaşi timp. Mă face să vreau să mă întorc pe dos 
pentru tine şi să împărtăşesc cu tine cele mai 
sălbatice vise. Doar că s-a dovedit că tu eşti cel 
mai sălbatic vis al meu şi uneori trebuie să mă 
ciupesc pentru a mă convinge că eşti real. 

Luând o pagină din caietul ei de cântece, 
Matthew o ciupi uşor de fund. 

— Eşti satisfăcută? 

— Că eşti real? în adâncul inimii, da. Oh, da. 
Trupul meu, însă, adăugă ea cu un zâmbet delicat, 
senzual, şi arzându-i o lumină în ochi, s-ar lăsa 
oricând un pic mai mult convins. 

El râse şi o rostogoli sub el. 

— Te iubesc, micuță desfrânată nesătulă. 

— Şi eu te iubesc. Şi acum, că am stabilit 
asta... Katie se cuibări mai adânc în îmbrăţişarea 
lui... crezi că avem timp să trecem la partea 
trupească a convingerii? 

— Avem o viaţă, spuse el, şi începu s-o 
convingă, dincolo de mintea ei îndrăgostită pe 
vecie. 


SFÂRŞIT 


